
Lucifer, sotona, prvo stvorenje koje je otkazalo poslušnost 
Stvoritelju i ušlo u rat s Bogom. Čitamo u knjizi Otkrivenja: »I nasta 
rat na nebu: Mihael i njegovi anđeli zarate se sa Zmajem, Zmaj uđe 
u rat i anđeli njegovi, ali ne nadvlada. I ne bijaše im više mjesta na 
nebu. Zbačen je Zmaj veliki, Stara zmija, imenom Đavao, Sotona, 
zavodnik svega svijeta!« (Otkr 12 . 8 ). 

Gospodin Isus govoreći o padu sotone, kratko kaže: »Promatrao 
sam sotonu, gdje spade s neba kao munja!« (Lk 10 , 18 ). Razlog toga 
pada? Krik sotonin: »Neću služiti!« To je bio njegov bojni poklik. 
Anđeli vjerni Bogu slijede arkanđela Mihaela, čije ime znači na 
našem jeziku: »Tko je kao Bog !« - Jer je sotona u oholosti povikao 
da neće služiti Bogu, da će se popeti s prijestoljem iznadzvijezda i 
biti »kao Bog!« Svršetak toga rata s Bogom smo čuli: »Pao je poput 
munje s neba«, »nije mu bilo mjesta na nebu, ni njegovim anđelima«. 
Tako je prošao prvi ratnik u borbi sa svojim Bogom. 

Dvosjekli mač. »Ime je Božje dvosjekli mač. S jedne strane 
ranjava neprijatelja đavla, a s dmge strane onoga koji uzima to ime 
u usta na nedostojan način. Ime je Božje strašno đavlu, a napose ime 
Isusa Krista jer je on đavla nadvladao i iz njegovi pandža istrgnuo 
ljudski rod. Ako to ime zazivamo u napastima tada je ono najsnažniji 
mač samoobrane, ali ako ga upotrebljavamo bez poštovanja, ili ga 
pogrđujemo, tada je to mač koji ranjava nas same!« (Muzzatti) 

Sto je psovka? - Sv. Jeronim: »Psovka je strasnija od rkoga 
drugog grijeha. Ona je bezbožni govor ustiju protiv Boga. Svaki 
drugi grijeh kada se usporedi s psovkom neuporedivo je manji.« 

Sv. Bernard Sijenski: »Čini se da svaki drugi grijeh proizlazi iz 
ljudske slabosti ili iz neznanja, ali psovka proističe samo iz ljudske 
zlobe. Psovkom se vrijeđa Bog neizmjerno Biće, zato je zloba i 
krivnja psovke neizmjerna.« - Netko reče da sve molitve, žrtve i 

dobra djela i Gospe i svih svetaca ne mogu zadovoljiti za samo jednu 
bogopsovku. Nije teško shvatiti, jer sva ljudska bića zajedno ne mogu 
zadovoljiti za povrijeđenu čast Boga, svojeg Stvoritelja. 

Crkveni Otac : »Psovači su gorji nego psi i druge životinje. Pas 
ne laje na svog gospodara, pa iako ga ovaj udari. Psovač vrijeđa svoga 
Boga i Gospodara bez ikakova razloga, uzvraćajući tako nezahvalno 
za sva duhovna i materijalna dobra najtežim i najodvratnijim 
pogrdama!« 

Crkveni Otac : »Psovka je pakleni govor, govor zloduha. Jer kao 
što Duh Sveti govori preko pravednika, tako zloduh govori preko 
psovača!« 

Zmaj , Zvijer i psovka ,. Ivan apostol u knjizi Otkrivenja bilježi 
svoje viđenje: »Zmaj i Zvijer, strašna paklena moć, bori se protiv 
Boga, »potomstva ženina«, onih »koji vrše zapovijedi Božje i čuvaju 
Isusovo svjedočanstvo.« Moć je Zmaja - Sotone strašna...Ljudi se 
pokloniše Zmaju što je Zvijeri vlast predao, a pokloniše se i Zvijeri... 
I bila su joj dana »usta« koja su »govorila ohole riječi« i psovke... 
Tada ona otvori svoja usta da izgovara uvrede protiv Boga i psuje 
njegovo ime, njegovo boravište i nebeske stanovnike!«... (Otkr 
13,4-7). 

Usto dodaje: »Dva carstva stoje jedno nasuprot drugome: Zmaj 
i Zvijer - Bog i Janje (Spasitelj). Oznaka Zmaja i zvijeri su »usta« 
koja govore psovke i uvrede protiv Boga i psuju njegovo ime...« Što 
drugo može čovjek reći za usta psovača koji vrši istu službu kao i 
Zmaj i Zvijer. Nije li to isti grijeh isti rat protiv Boga i Janjeta. Sveti 
pisac veli da je Bog dao određeno vrijeme neprijatelju da vrijeđa i 
psuje. Sudbina je Zmaja jasna - mjesto mu je u paklu. I čovjeku je 
dao Bog određeno vrijeme: da živi i slavi Boga, ili ga psuje i vrijeđa 
- dok on to dopušta. Tako je i njegova sudbina određena njegovim 
životnim stavom: Uz Boga ili protiv Boga. A s kim je zaista vidi se 
po njegovim ustima kojima slavi ih vrijeđa Boga i Janje. 

Apostoli i psovači . Sv. Pavao u svojim poslanicama uporno 
poziva na službu Kristu i bijeg od grijeha. On kaže da se varaju da 
će ući u kraljevstvo Božje neki od vjernika. Koji su to: »Bludnici, 
preljubnici, muškološci, pijanice, srebroljupci klevetnici i psovači.« 
Za njih posebno ima opomenu: »da se psovke i proste riječi i ne 
spominju među njima«. 

Judina poslanica. Govor je o Judi Tadeju, koji kratko, ah 
potresno opominje:»gle dođe Gospodin s desecima tisuća suditi 
svima i pokarati sve bezbožnike za sva njihova bezbožna djela 
kojima bezbožno sagriješe i za sve drzovite riječi koje grešnici 
izrekoše protiv Boga”« (Juda 10...14). 

Tko psuje? Već djeca u osnovnoj škoh uče što znači psovah. 
Psuje onaj tko besramnim riječima pogrđuje ime Božje ili druga sveta 
imena. Daje psovka najteža opačina očito je po pridodi stvari, jer je 
uvreda nanesena najsvetijem biču - Bogu. No Bog nije ostavio 
čovjeka u nekom poluznanju ih polusvijesti o težini psovke. Dao je 
svoju zapovijed, drugu zapovijed, koja se odnosi na štovanje njegova 
imena, kao i na kazne koje slijede za taj grijeh. »Ne izusti imena 
Gospodina Boga svojega uzalud!« Čitamo dalje u Bibliji: »Sin neke 
Izraelke pogrdi Ime (Božje) i opsuje ga. Tada ga odvedu 
Mojsiju...Stave ga u zatvor, dok se ne očituje volja Jahvina. Onda 
Jahve reče Mojsiju »Izvedi psovača iz tabora. Potom svi oni koji su 
ga čuli, neka svoje ruke stave na njegovu glavu. A onda neka ga sva 
zajednica kamenuje. Poslije toga ćeš ovako prozboriti 
Izraelcima:»Tkogod opsuje Boga svoga, neka snosi svoju krivnju; 
tko izgovori hulu na ime Jahovino, neka se smakne - neka ga sva 
zajednica kamenuje; bio stranac ih domorodac, ako pohuli ime 
Jahvino, mora umrijeti!« (Lev 24, 10-16) 

»Pošto je to Mojsije izložio (narodu) Izraelcima, oni izvedu 
psovača izvan tabora i zaspu ga kamenjem. Učine dakle Izraelci kako 
je Mojsiju naredio Jahve!« (Lev 24,23). 

Osuda je teška, smrtna kazna. Zašto? Već se mala djeca znaju 
uvrijediti, ako se njihovo ime izgovara s rugom, ili se izvrće i 
iskrivljuje. Poznato je i to, što se veoma često dešava, da ljudi za 
uvredu časti osobne, ih upućene njihovoj majci, ocu, ih nekoj bliskoj 
osobi, oduzmu uvreditelju život. Kroz tisućljeća unazad, najteža 
kazna je izricana za najteži zločin po sudu zajednice. Crimen laesae 
majestatis - zločin uvrede veličanstva, zapisali su Rimljani u svojem 
zakoniku. Bez milosrđa su uvreditelji ubijani mačem, strijelicama, 
bacani pred divlje zvijeri, na ognju spaljeni - jer su uvrijedili kralja, 
vladara, prvog čovjeka u zemlji. Netko je ovih dana napisao, da su 
svi zločini prijašnjih stoljeća igrarija prema zločinima dvadesetog 
stoljeća. Spominje se da su komunističke vlasti uništile preko 

stosedamdeset milijuna ljudskih života, nacionaisocijalisti sedam 
milijuna, fašistički sudovi nekoliko stotina tisuća, a sve to radi 
»neposluha« tiranima koji su proizašli iz najveće moralne i 
intelektualne bijede. - U Novom je Savezu dokinuta najteža kazna - 
pred ljudskim sudovima, ali iz već navedenog, kao iz onoga što ćemo 
navesti, lagano je zaključiti daje psovka i pred mnogim vladarima, 
pred vlastima Crkve, kao i pred članovima mnogih zajednica 
smatrana posebnim zločinom i opačinom najgore vrste. 

Narodna mudrost 

Vedro nebo zaplakalo 
Crnu zemlju pogledalo, 

Sto na zemlji ljudi čine, 

Psovajuči Božje ime. 

Kad se čedo porodi i povoje ostavi. 

Na noge se osovi, 

Još se ne zna oprati, 

A zna Boga psovati. 

Radi se zaista o psovačima svake dobi. Od djeteta, »koje se ne 
zna oprati« pa sve do staraca klecavih koljena, koji dahćući 
izgovaraju svaku riječ, ali su u stanju prosipati najgore psovke protiv 
Boga i svetinja. Neki vele: navika. Navika je kaže se, druga narav. 
Do navike se dolazi dugotrajnim ponavljanjem nekih čina. Tako i 
psovka. Jer je opaka u svojoj biti, kažemo paklena navika, a kuda 
□na može voditi - doli u pakao? Žene, starice, znaju sa žalošću nakon 
ukopa svojih članova obitelji svjedočiti da su bolesnici i nakon 
primanja sakramenata nastavili s najtežim psovkama. Moć navike, 
đavolska, nezaustavljiva. No tko uporno cijeli život ponavlja psovke 
i kletve, može li očekivati da će kroz vječnost imati prilike da Boga 
slavi s onima koji su ga cijeli život častili i slavili. 

Sotonske litanije . Napisao ih je francuski pjesnik Charles 
Baudelaire. U njima izruguje crkvene litanije u kojima se izriču 
pohvale Bogu i svecima. On je, međutim, slavio Judu, što je izdao 
Isusa; hvalio Kajina što je ubio svojega brata; odobravao je što je 
Petar zatajio Isusa, a kudio njegovo pokajanje. S prijezirom i 
mržnjom izgovarao je ime Isusovo i Marijino za vrijeme svojih 
brojnih pijanki. 

Još mlad razorio je svoje zdravlje. Uz ostale bolesti obolio je od 
bolesti afemije. Takovi bolesnici izgube osjećanje za sve, zaborave 
sve riječi, ne mogu razgovarati, nego ponavljaju ono što su najčešće 
govorili. Možemo si pretpostaviti što je do konca života govorio ovaj 
bogohulnik i mrzitelj Božji'. 

Koga sve vrijeđa psovač? Ako psuješ Boga isti čas si u ratu s 
onim koji život daje i oduzima. Ako psuješ svece, u neku ruku psuješ 
i Boga jer su oni njegovi prijatelji, a on duboko osjeća i brani svoje 
prijatelje. Ako psuješ nebo, ono je njegovo prijestolje. Ako pogrđuješ 
sakramente, psuješ onoga koji ih je ustanovio - Isusa Krista. Psuješ 
li dušu, pogrđuješ najplemenitiju sliku Božju, najplemenitije 
stvorenje na zemlji. Psovaču savršeno pristaju riječi sv. Pisma: »Grlo 
je njihovo otvoren grob...Zmijski je otrvo u njihovim ustima.« (Ps 
13,3). Stari zapis. 

Psovač je najnesretnije stvorenje na svijetu . Psovača prema sv. 
Pismu čeka najteža kazna. Za sve grešnike, a naročito psovače vrijedi 
ona opomena Duha Svetoga: »Luđače me reci: sagriješio sam pa što 
mi je bilo?« I Biblija i svjetovna povijest i svakodnevna zbivanja 
govore o čestim kaznama kojima Bog udara grešnike, posebno 
psovače. Sv. Ivan Zlatousti govori: »Želite li da vas mine nesreća, 
okanite se psovke! Budite uvjereni: dok psovači ne prestanu psovati, 
svakim će danom nazadovati vaša polja, svi vaši poslovi i sva vaša 
nastojanja«! Treba li uopće u to sumnjati? Može li hulitelj imena 
Božjega očekivati blagoslov, pomoć i zaštitu ili naprotiv: najtežu 
kaznu? 

Sveti Augustin: »Isus Krist je bičevan od Židova jedan dan, a 
danas ga toliki opaki kršćani bičuju psovkom dane, mjesece i 
godine!« - Kakva žalosna istina! »Zarad grijeha svoga puka, gleda 
njega usred muka i gdje biječ bijeh bi!« Tako korizmena pjesma. 
Psovka pak spada među najstrašnije bičeve, samo što treba naglasiti 
da oni koji su ga bičevali na veliki Petak, nisu znali daje on Sin Božji 
i Spasitelj svijeta, dok svi kršćani to veoma dobro znaju. Pa ipak: 
bičuju ga uporno i nemilosrdno. Dakako da njemu ne mogu naškoditi 
sada kada je u slavi Očevoj, dok sebi mogu zaslužiti najteže kazne 
kako za tijelo, tako za dušu. 

Razlika između čovjeka i psa. Veoma oštre riječi pisca, kojima 
želi potresti savjesti psovača. On piše: »Pas laje, ali većina njih neće 

ugristi gospodara ni onda kada ga udari ili uzima hranu ispred njega. 
Čovjek nije tako fin prema Bogu. On psuje, laje na svoga Gospodara, 
grize ruku koja mu daje hranu, a sve to kroz cijelu ljudski vijek. 
Recite sami tko je gorji!« 

Te sam retke pročitao u jednom starom kalendaru. Teške su i za 
nekog uvredljive, ali kada se radi o tolikim uvredama na račun 
predobrog Boga, zaista se ne smije zamnemariti niti jedno sredstvo 
ne bi li se s uvredama prestalo, i ne bi li se psovači imena Božjega 
na vrijeme spasili od nesreće koja im prijeti. 

Buffon. Glasoviti prirodoslovac koji je proučavao životinjske 
vrste, iznosi jedan primjer iz života pasa. Znamo da je pas, najbliži 
čovjekov prijatelj, kako se to obično kaže. Tako blizak da se običava 
reći: vjeran kao pas. Neki čovjek imao odličnog psa s kojim se uvijek 
hvalio pred prijateljima. Tvrdio je da bi ga njegov pas u svim 
mogućim okolnostima uvijek prepoznao i da ga ne bi nikada 
povrijedio. Jednog dana, presvuče se u poderano odijelo, nabije na 
glavu veliki šešir, pa promijenjenim glasom poviče s vratiju svojega 
dvorišta. Njegov pas odmah poleti lajući prema njemu, i kako nije 
imao vremena da ga njuhom provjeri, a imao je pred očima nepoznati 
lik, skoči na gospodara i zatisne mu zube u ruku. On se jako preplašio, 
pa pozove psa po imenu i poče mu govoriti kako gospodar govori 
svojem čuvam. Kada je pas prepoznao glas gospodara, počeo je 
bolno cviliti, podvio rep i utekao u zadnji kutak dvorišta, gdje se je 
zavukao u neku rupu. Gospodar mu je prišao, zvao gaje s osjećajem, 
no pas nije izlazio. Gazda mu je nosio najbolje komade mesa da mu 
pokaže kako se ne ljuti na njega, no pas je odbijao i hranu i vodu. 
Neprestano je žalosno cvilio. To je bio jedini odgovor. Nakon 
nekoliko dana je uginuo. Od žalosti što je ugrizao onu ruku koja ga 
je godinama hranila i milovala. 

I čovjeku razumnom biću se može desiti u trenucima napetosti, 
srdžbe ili straha, da ne prepozna niti sebe, niti svoje najbliže, pa čak 
niti svojega Boga čiji mu lik može strašću biti zamagljen. No može 
li se ičim opravdati upornost u psovkama, uvredama onoga koji svoju 
božansku ruku drži nad glavom svakog čovjeka, daje mu i čuva život, 
čudesno umnaža hranu, a da se ne govori o nebrojenim nevidljivm 
milostima za unutrašnji, milosni život, što može i osjetiti i prepoznati 
svako dijete Božje. Strašnog li zaključka. Nerazumni sluga čovjekov, 

jednom ugrizao gospodara za ruku i od boli uginuo. Razumni sluga 
Božji, godinama, katkad i desetljećima, vrijeđa svoga gospodara bez 
trunka prave žalosti i boli! 

Predani sotoni. Tkoj zašto? Radi se o dva čovjeka iz apostolskih 
vremena, o kojima piše apostol Pavao u svojoj poslanici učeniku 
Timoteju: »Među njima su Himenej i Aleksandar, koje sam predao 
sotoni, ne bi li se odučili da psuju!« (1 Tim 1.20). 

O psovačima kao slugama đavoljim pišu mnogi crkveni pisci. 
Tako jedan od njih veli: »Grozno je pomisliti da su bogopsovači 
utjelovljeni vragovi. To znamo iz riječi Spasiteljevih: »Ne izabrah li 
ja vas dvanaestoricu? - Pa ipak je jedan od vaš đavao, vrag?« Govorio 
je o Judi, sinu Simuna Iškariotskoga, jer gaje on imao izdati«. (Iv, 
6,70-71). Na zadnjoj večeri dan prije svoje smrti Isus govori o 
svojemu izdajniku. Evađelista veli kako je đavao odlučio u duši Jude 
Iškariotskoga da izda Isusa. Otišao je glavarima svećeničkim i upitao 
ih koliko će mu dati ako ga izda. U Maslinskohi vrtu ga je prokazao, 
što ga je poljubio, nakon što ga je pristojno pozdravio. Svakako je 
grijeh užasan, no što čini psovač? I on pred svojim najbližim, na ulici, 
radnom mjestu, na televiziji, javno svjedoči da zna Isusa Krista i 
Boga, a uz to ga napada, vrijeđa, sramoti na način koji nije ništa 
manje đavolski od Judine izdaje. 

Psovka đavolski grijeh. Misli mnogih se vraćaju na tu činjenicu 
- psovka đavolski grijeh. Jedan duhovni pisac dodaje:»I više nego 
đavolski, jer đavoli psuju Boga koji ih je pravedno bacio u pakao, a 
psovač, pogotovu vjernik, psuje Boga često, mnogi i svaki dan, iako 
njih Bog čuva svaki dan, pomaže i dijeli sva dobra za dušu i tijelo. 
To zaista predstavlja neljudsku, više nego đavolsku pakost. 

Bog kažnjava psovače 

Neka nam govori Biblija, u kojoj nalazimo mnoge izvještaje o 
kaznama za psovače. 

Asirski kralj Senaherib , opsjedao je Jeruzalem sa 185.000 
vojnika, opsovao je moć Božju i u toku jedne noći vojska mu je 
uništena. I svjetovna povijest to spominje, ali se to tumači na svoj 

način. »Pomorila ih je tajanstvena bolest« - samo se ne spominje 
uzrok te bolesti«. 

Kralj sirski Antioh pogrdio je ime Boga Izraelova, a umro je u 
najvećim mukama izjeđen od crvi, sam kaže napušten od sviju. 
Crkveni pisci spominju i Kom, Datana i Abirona koje »zemlja 
proguta, psovača Golijata kome dječak David odsječe glavu, 
Holofema vojskovođu, kojega pogubi žena, itd. wSvi su oni na neki 
način pogrđivali Boga ili Božji narod i svršili u zlu. - Svi su 
civilizirani narodi smatrali psovku velikom sramotom, izricali i teške 
kazne, dok oni priprosti, najčešće nisu psovke niti poznavali. 

Odmetnik i ime Isusovo. Tako ime nosi u povijesti: Julijan 
Apostata: Odmetnik. Naslijedio je carski prijesto kao nećak cara 
Konstantina Velikog, koji je milanskim ediktom dozvolio 
ispovijedanje vjere u Isusa Krista. Julijan je kao mladić bio ne samo 
kršten, nego je obnašao i službu lektora, čitača u crkvi. Postao je 
carem 361. godine, javno otpao od kršćanske vjere, propagirao 
štovanje sunca kao božanstva i taj znak stavio na svoje carske 
zastave, umjesto križa koji je stavio njegov stric Konstantin. Priča 
se da je dao zaklati i krdo volova i u volovskoj krvi želio oprati sa 
sebe sakrament krsta. Vrijeđao je svakom prilikom osobu Gospodina 
Isusa, zvao gaje prezirno Galilejac, tesar i slično. Opaki otpadnik je 
carevao samo dvije godine. U borbi s Perzijancima bio je smrtno 
ranjen. Ni tada se nije dozvao pameti. Zgrabio je šaku krvi i bacio je 
prema nebu riječima:»Galilejče, pobijedio si!« - Tako se ispunilo što 
mu je prorekao jedan njegov vojnik, kršćanin. Car ga je upitao: »Što 
radi tvoj tesar iz Nazareta?« Dobio je kratak odgovor: »Teše 
mrtvački sanduk za tebe!« Tesao i istesao. No možemo mimo reći, 
da si ga je sam istesao bogohulni car, otpadnik. I on je osjetio da 
izvan toga imena nema spasenja, pa niti života na zemlji. 

Gorke riječi , o teškoj opačini. Jedan katolički kalendar od prije 
gotovo pola stoljeća piše:»Kada govorimo lijepo, uljudno i pošteno, 
onda je naš jezik ljudski jezik. Kada dižemo svoje molitve Bogu 
dobrom i svetom, onda je naš jezik - anđeoski jezik. No, kada se 
čovjek služi svojim jezikom u psovci i huli na Boga, onda je to vražji 
jezik , jezik prkletnika i najgoreg luđaka. Psovka je nešto tako 
ružno,đ a naš narod ima za nju najteže izraze. Za psovača se kaže da 
»laje kao pas«. Stoga bi se psovanje moglo nazvati i režanjem, 

zavijanjem i urlikom.« - No, zrelo promislivši, morali bismo ovdje 
uzeti u zaštitu čovjekova prijatelja - psa. On svojim lavežom, 
režanjem i bijesnim skakanjem brani život i imanje svoga gospodara' 
Psovač svojim »lajanjem« izražava bijes i mržnju prema svojem 
Gospodaru, pa i više: ocu i Spasitelju. 

Evo kratke pjesmice, koja u dva retka riše strahotu psovke koja 
otuđuje od Boga: 

»Psuje, laje, laje psuje - i sve sveto pogrđuje, 

Baš na ona ista usta na koja se pričešćuje!« 

Da to još teološki pojasnimo: Bog je dao svim nerazumnim 
bićima usta da kroz njih uzimaju hranu, i da se glasaju jedno 
drugome. Čovjeku je dao usta, kako Biblija tvrdi, da se njima služi 
u govoru, kojim, mora ponajprije dati slavu Bogu kojega upoznaje. 
Pjesmica spominje još jednu »funkciju« jezika. Na njega svećenik 
polaže svetu Pričest, tako da kroz usta, preko jezika, doživljava 
sjedinjenje s Bogom. Uzevši sve to u obzir, lako nam je shvatiti 
tragediju psovača i njegovih ustiju. 

Čovjek promašaj Stvoritelja. Tako u jadu, neki pisac govori o 
čovjeku psovaču. Psalmist nabraja sunce i mjesec, zvijezde i zemlju, 
kišu i oblake, i sva druga stvorenja koja svojim samim opstankom 
slave svoga Spasitelja. Čovjek ga mora slaviti svjesno, spoznavajući 
razumom odakle potiče, i što mu je sve darovano. No ima dosta ljudi, 
koji ne samo da Boga ne priznaju i ne slave ga, nego ga na najgori 
način vrijeđaju i pogrđuju. To su svi grešnici, a u prvom redu među 
njima psovači. Pisac stoga veli daje Bog »promašio« svoj cilj, jer je 
stvorenjem čovjeka dobio stvorenje koje ga napada, mjesto da ga 
slavi. Kada je za vrijeme Noe pravednoga ljudski rod utonuo u blud, 
Biblija priča kako je Bog rekao Noi; »Kajem se što sam stvorio 
čovjeka« - jedini primjerak u cijeloj prirodi, koji ga vrijeđa. Izuzev, 
dakako, vraga. 

Prokleti brod. Godine 1912. potonuo je na prvoj plovodbi 
»Titanic« dotada najveći, najljepši i najraskošniji brod, koji je ikada 
sagrađen. Povukao je sa sobom u ledene dubine oko 1.700 osoba. 
Jedan naš Hrvat, ekonomski emigrant, prema izvještaju našeg 
dnevnog tiska, pričao je o scenama užasa, očaja i plača. On potvrđuje 
da je orkestar na brodu, koji je cijelu noć razmaženim bogatunima 

ugađao glazbom, dok je brod tonuo, zasvirao staru englesku pjesmu 
»Bliže, o Bože moj« Razlog propasti bila je samouvjerenost 
zapovjednika, koji je krenuo na ledenu santu i umjesto da nju 
presječe, razbio se o gromadi leda. To je zadnji uzrok. No ima još 
nešto. 

Jedan irski svećenik pričao je nakon te nezgode, kako je pohodio 
brodogradilište u Engleskoj, kada se taj gigantski brod gradio. On 
veli: »Na sve strane su se čule najodvratnije psovke, a po zidovima 
su visjeli transparenti sa ispisanim protuvjerskim parolama. Kada je 
brod porinut u more, svi su mogli pročitati na njegovom pramcu 
riječi:»Ni Bog ni papa!« Svećenik tvrdi da je gledajući to sve skupa 
uzdahnuo: »Na tom je brodu proklet svaki čavao!« 

Ljudski život, zajednice manje ili veće, pa i sama Crkva 
uspoređuje se često s brodom koji hrli svojoj luci. Imamo li na pameti 
da se danas kod nas psuje i na njivi, i u staji, u tvornici kao i u kasarni, 
u dolinama kao i u planinama i jezikom djeteta, odraslog vjernika i 
starca, ne bi li sa strahom i mi morali prošaptati: »Bože ovdje je kletva 
na svakom mjestu, što će biti s nama?« 

Za liječenje svake bolesti potrebna je najprije sigurna dijagnoza, 
onda radikalno liječenje, pa tek tada spas od smrti. U kojoj smo mi 
fazi obzirom na strašnu zarazu, pošast psovke, koja vodi u 
neminovnu propast, i što činimo pojedinačno u obiteljima, župskim 
zajednicama, ili na nacionalnom planu da se stanje popravi? Tokom 
razmišljanja imat ćemo prilike čuti, što sve nacionalni i crkveni vođe 
učiniše u prošlim vremenima u borbi protiv smrtonosne opačine. 

Smrt za uvredu kralja. U Bibliji čitamo mnogo o velikom 
proroku Iliji i njegovim patnjama, jer se borio za čast Božju. Progoni 
ga je kralj Ahab i njegova žena opaka Izabela porijeklom poganka. 
Kralja Ahaba ubili su u bitci, kako je prorok unaprijed najavio radi 
mnogih opačina, a iza njega došao je na prijestolje novi kralj - Jehu. 
Kada je ovaj s pratnjom ulazio u grad, opaka Izebela udovica zlog 
kralja Ahaba namaza oči, uresi glavu i gledaše s prozora. I kad je 
Jehu ulazio na vrata poviče: »Kako si ubojice svoga gospodara?« 
Kralje reče: »Bacite je dolje«. I oni je baciše. Krv poprska zidove i 
konje koji je pogaziše. Za vrijeme večere reče kralj: »Idite i sahranite 
onu prokletnicu... ali ne nađoše ništa od nje osim lubanje, nogu i 
aiku... izjeli su je psi«. Izebela je godinama činila zlo i na zlo poticala 

svojega muža, progonila^ čovjeka Božjega Iliju, pogrđivala Boga 
izraelova, podizala hramove krivim bogovima, zavodila na zlo svoga 
muža. Napokon se ispunilo proročanstvo Ilijino: »U polju 
jizreelskom psi će proždrijeti Izabelino tijelo. Izebelino truplo bit će 
kao gnoj u polju, da se neće moći kazati: »Ovo je Izebela« (Kraljevi 
II, 9,30-37). 

Izebela je strašno završila radi mnogih opačina. No zadnji je 
povod za njezinu smrt, bilo vri jeđanje novoga kralja, koji ju je poslao 
u smrt. Koliku tek ludost čini svaki psovač, koji dolazi u sukob s 
onim koji ima naslov Kralj kraljeva i Gospodar gospodara. Tu vrijedi 
ona Isusova riječ: Ja sam kamen ugaoni, na koga on padne smrvit će 
ga, a tko padne na njega razbit će se! 

Smrt psovača i hulitelja. J. A. Voltaire bio je u svoje vrijeme 
najpoznatija ličnost Europe. Prijateljevao je s najuglednijim ljiđima, 
a imao je prijatelja i jednog kralja. Cijeli je svoj neuredni inače život 
provodio u ratu s Bogom i Crkvom, govorio i pisao najgore psovke 
i pogrde. Crkvu je zvao »besramnica« i tvrdio da je »dvanaest 
apostola trebalo da je proširi, a on sam će je razoriti«. »Razorite 
besramnicu«, ponavljao je unedogled. Nakon navršene 60 godine, 
teško se razbolio, osjetio je strah od smrti i pozvao svećenika. 
Ponajprije je morao, kao što to biva kod javnih grešnika, požaliti i 
opozvati sve ono što je govorio i pisao protiv vjere, a zatim je primio 
sv. sakramente, pomirio se s Bogom i Crkvom. No nije umro. 
Ozdravio je a njegovi prijatelji bezvjerci su njemu u čast priredili 
svečanost, na kojoj je primio pozlaćeni lovor vijenac. Dakako da su 
mu se svi izrugivali što se pokajao, on koji se s ponosom nazivao 
»patrijarh svih bezvjeraca«. Razljućen je dao izjavu da to više neće 
učiniti i dodao: »Kada budem na samrti, ne smijete mi zvati 
svećenika, ma urlao kao pas!« 

Godine su prolazile, i u 84 godini pao je na samrtničku postelju. 
Oko njega su bili njegovi prijatelji, bezvjerci. Svi su opazili daje 
bolesnik nemiran. Najednom je izustio: »Pozovite mi svećenika«. 
Svi oko njega su ga podsjetili na njegovo obećanje da neće zvati 
svećenika. On je počeo moliti, vikati i zaklinjali ih da svećenika ipak 
pozovu. Nisu htjeli, nego su izašli napolje i razgovarali čekajući 
njegovu smrt. Tada se obratio svojem sluzi, i zaklinjajući ga 
materinjim mlijekom zamolio ga da ode po svećenika. Ovaj je pošao, 

no kada je svećenik stigao pred vrata, prijatelji Voltaireovi mu nisu 
dali ući. Bolesnik je zapao u smrtnu borbu. Derao se i vikao:» Vidim 
pakao otvoren i đavola koji me vuče u njega«. Tako je i umro. Njegov 
prijatelj liječnik je rekao: »Kad bi đavao mogao umrijeti, ne bi mogao 
umrijeti strasnijom smrću od mojeg prijatelja Voltairea.« Za njegovu 
pak bolničarku se priča kako je otada svaki puta kada su je zvali 
bolesniku pitala: vjerujete li u Boga? 

Naš je tisak ovih godina veoma negativno pisao o životu toga 
čovjeka. Kao nečasnoj ličnosti, bezkarakternom lašcu, koji je izgubio 
mnoge svoje prijatelje, iskorištavao sirohame i bio bolesno pohlepan 
za novcem. Naredio je u oporuci da lijes s njegovim tijelom pokopaju 
u nekoj kapelici, ali pola unutar kapelica a pola napolju. Kakav život 
takva smrt. kaže naš narod. Pokušao je igrati na dvije karte, malo 
Bogu malo vragu. No rasječeni čovjek - mrtav je čovjek. Sam veli 
da je na koncu vidio vraga koji je došao po njega. 


‘Psovka- i ratne nevoCje 

Dne 20. 3 ; 1916. pisao je sa ratišta Albin Breviatti vojni kapelan 
ovo pismo: »Čuvajte se psovke jer sam ja svojim očima vidio strašni 
svršetak psovača.« Moja se četa nalazila u jednoj seljačkoj kući gdje 
su na zidu visjele svete slike. Jedan od vojnika to nije mogao gledati, 
te baci križ na zemlju, izgovarajući najteže psovke. Napokon baci 
križ kroz vrata tako da se razbio u komade. Kamo sreće da to nije 
učinio! 

Isti dan predveče izašli smo po običaju da preuzmemo dužnosti 
za slijedeći dan, dok je nesretni psovač ostao u kući, govoreći da se 
ne osjeća dobro. U taj tren pade na kuću neprijateljska granata, 
probije krov i jadnika raznese na komade. Bio je tako iskomadan da 
su dijelove tijela jedva sakupili da ga kako-tako sahrane. U istoj 
zgradi nalazilo se još nekoliko vojnika po drugim prostorijama, ali 
svi su samo lakše povrijeđeni. - Isus veli: »Kakvom mjerom mjerite, 
takvom će se i vama odmjeriti!« Križ razbijen u komade, tako i tijelo 
nesretnika. 

Psovka prokletstvo za kraljevstvo . Jednoga dana sveti francuski 
kralj Robert, sav u dubokoj boli radi strašnih nevolja koje su razdirale 

njegovo kraljevstvo, a naročito radi ratnih sukoba u cijeloj zemlji 
pao je na koljena pred Raspetim i u velikoj žalosti izrekao molitvu: 
»O dobri moj Spasitelju, zašto si dozvolio da moja domovina tako 
strašno krvari? Nisi li ti onaj koji je propovijedao mir i praštanje? 
Nisi li ti učitelj pun blagosti i dobrote? Kada ćeš uslišati moje molitve 
i ukloniti bičeve svoje srdžbe s leđiju mojega naroda, pa da on može 
živjeti u međusobnoj ljubavi i radosti?« 

Dok je on tako suznih očiju molio, učinilo mu se daje čuo jedan 
glas: »Sinko, dok graktanje vražje psovke ne prestane u tvojem 
kraljevstvu, uzalud tražiš mir, uzalud tražiš dobro!« Zašto patnje u 
svijetu pitanje je, koje su si ljudi uvijek postavljali, a danas za vrijeme 
ovog strašnog rata. čuje se veoma često. I veoma često upućena su 
Bogu, čak i u obliku predbacivanja. Na to se osvrnuo i jedan od naših 
crkvenih poglavara - s odgovorom na pitanje: da li je Bog krivac? 
Kada bi Bog u ovim časovima postavio nama pitanje, kako bi ga 
oblikovao: »A zašto vi stotine godina psujete i napadate mene, 
mojega Oca, vrijeđate moje Srce, i moju krv koju sam za vas prolio? 
Što vam je skrivila moja Majka? Dok postoje u vašoj zemlji tolika 
prošteništa gdje vjerni njoj iskazuju ljubav i poštovanje, koji je razlog 
da vi psovači njezino ime povlačite po blatu vaših zlih usana. I onda 
pitate zašto trpljenje?« 

Naše stoljeće. Prošlo je gotovo pola vijeka od drugog svjetskog 
rata, a još se toliko piše o uzrocima i posljedicama te nesreće koja je 
zahvatila dobar dio svijeta. Nitko ne može nijekati da su među 
krivcima dva imena poznata: »Mussolini vođa fašista i Hitler vođa 
nacionalsocijalista. I jedan i drugi veliki neprijatelji, mrzitelji i 
progonitelji Crkve, i dakako Boga. na najperfidniji način. 

Mussolini drži sa balkona jedne palače govor, hvališe se kako iza 
njega stoji osam milijuna bajuneta, a onda vadi sat i kaže: »Evo, 
dajem Bogu pet minuta pa neka me uništi ako može« Svi su čekali 
što će biti - i nije bilo ništa. Nedugo poslije toga, Nijemci su se 
povlačili iz Italije - rat je bio i zgubljen, a među njima je bio prerušen 
u njemačkog vojnika i Mussolini. Prepoznali su ga i izvukli napolje 
talijanski partizani i odvukli ga u neku kućicu u planini. Ujutro su 
njega i bijednicu koja gaje pratila, utovarli u neki kamiončić i krenuli 
na put. Silnik je bio uvjeren da njemu ne može biti ništa. No visoko 
u brdima, vozilo je stalo, i naredili su mu da izađe napolje. Izašao je 
i stavio ruke na leđa, jer je mislio da je to kratka stanka i šetnja. No 

pokazali su mu oružjem da stane uz stijenu. Očevidac kaže daje samo 
protrnuo i pao mrtav ubijen kao zločinac. Njegovo su tijelo u 
kamiončiću za prijevoz mesa odvezli na trg u Milanu, i još s nekima 
ga objesili glavom prema zemlji, gdje je tako visio neko vrijeme. 
Naše su novine donijele nekoliko puta sliku o tome. 

Tek na poziv milanskog nadbiskupa da se tijelo ukloni, dobio je 
pokop. Poznata je njegova izjava, da će jedne noći uništiti zmijsko 
leglo - Vatikan i papu. Uništenje je međutim došlo s druge strane i 
namijenjeno je njemu, a papa je živio još petnaestak godina poslije 
njega. 

Drugi zločinac Hitler, krivac za smrt sedam milijuna ljudi po 
logorima, i za desetke milijuna palih u ratu koji je započeo, mrzio je 
Crkvu, prognio svećenike, tako da vele kako ih je oko tri tisuće 
ubijeno u logorima. Rugao se kršćanskoj vjeri, i rekao daje to vjera 
kukavica i slabića. Dao je zločinačku izjavu »Bog stupa s jačim 
bataljunom«. No taj je Bog srušio njegovu zločinačku ideju. Nije ga 
ubio, jer je to učinio sam. Kada je Berlin bio pred padom, ubio je 
najprije djevojku s kojom se pred tim vjenčao, a onda sebe 
revolverskim hicem u usta. 

Pribrojen je Julijanu Odmetniku, prijatelju Mussoliniju, i 
tolikima koji nisu u stanju shvatiti jednostavnu istinu: Čovjek ne 
može protiv Boga, stvorenje ne može protiv Stvoritelja. Rat s Bogom 
svršava uvijek bezuvjetnim porazom njegovih neprijatelja. 

Izgubio rat s Bogom. Još jedan od mnogih Robespierre, jedan 
od najokrutnijih vođa francuske revolucije, o kojoj se zadnje vrijeme 
piše kao o događaju koji je prolio more francuske krvi i to nevine, U 
toj je revoluciji ubijeno oko dvije tisuće svećenika, nekoliko biskupa, 
kralj i kraljica, ne samo plemići i članovi najviših krugova Francuske, 
nego i tisuće nedužnih ljudi, žena i mladeži. I Robespierre i njegovi 
prijatelji poveli su nemilosrdni rat protiv Boga, proglasili 
božanstvom ljudski razum, a u drevnoj crkvi Notre Dame u Parizu 
na oltar stavili mjesto Marijina kipa bludnicu. Svećenici koji nisu 
htjeli potpisati bezbožni ustav, ili su bili ubijeni ili zatvoreni, a oni 
preostali su potajno vršili službu Božju i dijelili vjersku utjehu. 

Napokon je došao na red i Robespierre. Radi njegove 
krvoločnosti zamrzio ga je narod, ali i vođe revolucije. Došli su po 
njega da ga zatvore, a on puca u glavu sam sebi. Kako nije dobro 

pogodio, razbio sije čeljust. Osuđen je na giljotinu na koju je tolike 
poslao, sluša galamu mnoštva koje izražava svoju mržnju i radost 
nad njegovom smrću. Jedan od sudaca mu nakon dvogodišnjeg 
bezbožnog ludovanja nakon izrečene kazne kaže: »Sjeti se 
Robespierre da ima Bog koji te kažnjava za tvoje bezbrojne zločine«. 
Pod giljotinom mu krvnik odguli čeljust koja je visila i gume ga pod 
no ž. - Baš Robespierre i njegova sudbina je rodila izreku: 
»Revolucija proždire svoju djecu«. To ne znači ništa drugo, nego da 
oni koji prolijevanjem ljudske krvi misle donijeti sreću ljudskom 
rodu, primaju prije ili poslije kaznu za svoja zlodjela. Svi su oni, 
međutim, manje ili više ratovali s Bogom, i kao uvijek rat izgubili. 

Friedrich Nietsche. Preteča nacionalsocijalizma, odnosno 
filozofije o nadčovjeku, plemenitoj rasi koja ima dominirati nad svim 
drugim ljudima. Koliko je ta nauka nanijela zla, smislila logore, 
nanijele patnje milijunima nesretnika i napokon ih poslala u smrt. 
Dakako da čovjek koji je nijekao dostojanstvo svakog čovjeka i prava 
na život dostojan djece Božje, nije mogao vjerovati u Boga. Zavadio 
se s najuglednijim ljudima svoga vremena, što nisu htjeli ostaviti 
vjeru. Rugao se onoj anđeoskoj poruci o rođenju Isusovom: »Javljam 
vam veliku radost, rodio vam se Spasitelj svijeta!« - On je svijetu 
donio novu vijest:»Javljam vam veliku radost: umro je Bog. Nema 
Boga, zato jedite, pijte, bludite, jer Boga nema!«. Kratko - umro je 
u ludnici. Izgubio razum od bolesti povezane sa njegovim životnim 
pravilom - bludite. Njegov najavljeni rat s Bogom, i njegove poruke 
protiv Boga, uništile su njega. Tako je i ova »revolucija« proitv neba, 
proždrla svoje dijete. 

Ugasnula pamet. Početkom ovoga stoljeća bile su na vlasti u 
Francuskoj stranke neprijateljski raspoložene protiv Crkve. 
Protuvjerski napadaji, protuvjerski zakoni bili su na dnevnom redu. 
Jedan od najvećih mrzitelja vjere bio je ministar Viviani. Nakon 
donošenja jednog bezbožnog zakona, održao je ovaj govor: »Mi smo 
izvršili veliko djelo, djelo bezvjerja. Mi smo konačno oslobodili 
ljudske savjesti popovskog vjerovanja. One bijednike koji su klečali 
i molili, mi smo uvjerili da povrh oblaka nema Boga. Mi smo ugasili 
na nebu sva ona lažna svjetla, koja nitko više neće upaliti!«- Godine 
1925. umro je u ludnici. Ugasilo se svjetlo njegova razuma. Poludio 
je, a vele da mu je bilo najdraže da se igra sa svijećama: da ih pali i 

gasi. Reče luda u srcu svome nema Boga - i poludi. Ovaj puta stvarno 
i definitivno. 

Ludi pauk. Priča mudrog pisca sa sjevera, koja nije jedina te 
vrste. »Jednog dana spustio se sa visokog drveta na jedan grm, mali, 
sitni, neuhranjeni pauk. Nit po kojoj se spustio iz visine, pričvrstio 
je na vrh grma i počeo plesti svoju mrežu. Od jedne grančice do 
druge. To je tako majstorski izveo, daje ubrzo mreža bila puna muha. 
Pauk se udebljao, pustio trbuščić, i kao mnogi ljudi obilja, postao 
objesan, mrzovoljan. Stari su to zvali - dosada života. Jednog dana 
zlovoljno se vrtio po svojoj mreži, potezao različite niti, i gledao da 
li je sve u redu. Tako je dospio do vrha grma, gdje je ugledao neku 
nit, koja se penjala u visine. To je on, međutim zaboravio, da se po 
njoj jednog dana spustio odozgor. Ljutito je brundao: Kakove li glupe 
niti! Kuda ona samo vodi i čemu li služi? »Otale s tobom«, poviče i 
presječe nit. U taj čas se cijela mreža podržavana od glavne niti sroza 
i raspadne. Pod njezinim je, pak ruševinama sav izlomljen, ležao 
objesni pauk«! - Tako otprilike umni pripovjedač. Znamo na koga je 
mislio. Na sve one ljude koji često zaborave da su »od gore«. 
Božanskog podrijetla. Da se po toj vezi moraju vratiti onome od koga 
su i došli. Kolike ljudske tragedije ovozemaljske, a bezuvjetno i one 
u vječnosti, izviru iz ludog kidanja s Bogom, nadnaravnim 
vrijednostima. To su lude koje nisu rekle: nema Boga. Nego su 
živjele bez Boga. To je pak najveća uvreda za Boga kao i najveća 
ludost. 

Ludi čari osveta nebu. Poznato je daje rimski car Kaligula, bio 
luđak svoje vrste. Svojega je konja proglasio konzulom i naredio da 
ga vode u senat, gdje su mu postavili zlatne jasle sa sijenom. No to 
još nije bio vrhunac njegove ludosti. Jednoga dana spremao se na 
neki izlet, ali je padala upravo taj dan velika kiša. Car je bio izvan 
sebe od srdžbe. Naredio je da njegova tjelesna garda iziđe u dvorište. 
Ljudi s teškim naoružanjem, u oklopima i s mačevima, stajali su i 
čekali zapovijed svojega vladara. On je izdao naredbu, da svoje 
lukove sa strijelicama okrenu prema nebu koje je poslalo kišu. i za 
kaznu i osvetu neka strijelice pošalju u tom smjeru. Vojnici ko 
vojnici, ispunili su carevu naredbu. No što se desilo? Teške željezne 
strijelice, padale su iz velike visine natrag na zemlju i na glave jadnih 
vojnika, mnoge ranile tako da je dvorište bilo puno krvi. 

Kada se psovaču ne ispuni neka želja, ili mu ne ide za rukom neki 
posao, ili misli da gaje netko uvrijedio, on ponajprije okreće svoju 
šaku i pokazuje zube prema nebu. Iako zna da mu to ništa ne koristi, 
on riga psovke i pogrde, daleko teže od željeznih strijela protiv Boga, 
a nije svjestan - ili na to ne misli, da će mu se to sve srušiti na njegovu 
eiavu - njegovom vlastitom krivicom. Kada naime treba molitvom 
Bosa slaviti, zaboravlja smjer prema nebu, ali kada treba vrijeđati i 
grditi, onda i oči, i stisnute pesnice iskešeni od bijesa zubi, pronalaze 
put do neba. 

Sud prije sudnjeg dana. Apostol veli da Bog čuva u lancima 
sotonu za dan Suda. No Božja presuda u obliku osude, dešava se 
često i prije sudnjeg dana. Ovo što iznosimo, događaji su iz našeg 
vremena i naših krajeva. 

Bilo je tako reći nedavno. Čuo sam osobno izvještaj iz prve ruke. 
Čovjek srednje dobi tjera svoje stado s paše kući. Vrijeme je ljetno, 
mirno, tek po koji oblak na nebu. Čovjek bjesni na neposlušne 
životinje poče psovati, pričaju svjedoci, najteže spovke i kletve. 
Odjednom udari grom. Ubi ga na mjestu, a da se nijednoj životinji 
ništa nije desilo. Nije rijetko čitati o smrti pastira i stada od groma. 
U selu se i u okolici danima pričalo o tome. Svećeniku došla majka 
i plačući moli da se njezina sina »spomene u molitvama«. Obećao je 
bez premišljanja, i kadgod se toga sjeti, prošapće: »Pokoj mu vječni«. 
No nije li se bojati za pokoj onoga, koji je umro ratujući s Bogom, S 
psovkom protiv Boga, otišao na sud Bogu! Ljudi su govorili da mu 
je i otac bio veliki psovač, najveći u selu, ako to itko može odmjeriti. 
No, otac je živio u vrijeme kada se veoma malo učilo na vjeronauku. 
Njegov sin je osam godina slušao o Bogu. Očito je da dobri, ali i 
pravedni Bog, sudeći uzima sve olakotne, ali isto tako i otežavajuće 
okolnosti. 

Svjedočanstvo jedne sestre. Malo selo, poznato sa odanosti crkvi 
i Bogu. U selu se slavi blagdan svetog Ilije, ali on neće u crkvu, nego 
na rijeku koja teče pokraj sela. Tako priča rođena sestra. Na rijeci se 
našlo još nekoliko kupača, ah ovaj o kojemu je govor, poče psovati 
i Boga i sv. Iliju, iz čistog prkosa, a onda nakon psovke poviče: »Bože 
gađaj ako možeš. Opsovao je sv. Iliju svečara. U taj čas udario je 
grom u njega. Poznato je da je voda dobar vodič elektriticeta, no i 

ovaj puta nitko ne pogibe osim bogohulitelja. Svjedočanstva su iz 
prve ruke, kao i ovo koje slijedi. 

Zatražio i dobio . U župski ured ušla mlada žena sva u crnini i 
zamolila župnika da uzme sv. misu za pokojnika. Bila je iz susjednog 
sela, pa ju je svećenik uputi njezinom župniku, jer i sam ima mnogo 
obaveza, mjesecima unaprijed. Ona sa suzama u očima nastavi 
moliti, jer ju njezin župnik iz mnogo veće župe uputio u susjednu. 
Videći je u žalosti, svećenik pristane, a onda upita za koga je misa: 
oca, majku ili nekog drugog iz rodbine. No ona odgovori: za mojega 
muža. Svećenik sa čuđenjem upita, videći da je govor o mladom 
čeljadetu, od čega je umro. Pričala je plačući: »U njihovom selu bio 
je »seminar« za traktoriste. I njezin je muž bio prisutan, a kako ih je 
bilo više iz sela, u gostionici su stavili slamu na pod, te su imah tu 
prenoćiti. S prvim mrakom spustila se snažna ljetna oluja. Gromovi 
udaraju, munje sijevaju, a kiša lijeva i udara po prozorskim staklima. 
Kako jedan prozor nije bio potpuno zatvoren, muž te sirotice pođe 
prema prozom, još ga malo otvori, opsuje Boga i poviče: »Vraže 
gađaj. Bože pucaj«. U taj čas udari grom i ubije ga. Dok je to pričala 
i plakala, kod tih riječi joj nehotice smješak prođe licem na tren. Biva, 
zaista luđački događaj. Boga psuje, traži nesreću i ona stiže u tili čas. 
Nije bilo davno, svjedoka je još mnogo živih, a da li se tu radi o 
»nesretnom slučaju«, možemo prosuditi svaki za se. Psovači 
posebno. Misu je svećenik očitao, jer Božje je milosrđe neizmjerno, 
ali da lije vrijedilo čovjeku koji je umro s psovkom i izazovom Bogu, 
to samo Bog zna. 

Nesretni slučaj. Tako je pisalo u novinama, čovjek u pijanom 
stanju pao pod vlak i poginuo. Kratka vijest, no »ima tu još nešto« 
rekao bi naš narod. Bio je i pijanac i psovač. Grešnik u pravom smislu 
riječi. Jednoga dana kada su radnici čekali na stanici vlak kojim će 
u obližnji grad na posao, išao je nesretni pijanac prema stanici. 
Pijanac je teturao gurajući svoj kotač, koji je više njega držao nego 
on svoje vozilo. Približavao se rampi, i počeo se provlačiti ispod 
brklje dok su svi putnici vikali: »Pazi vlak upravo ulazi u stanicu!« 
Ne zna se koga više može razdražiti i najmanja opomena: psovača 
ili pijanca. On je bio i jedno i drugo, psovao je svima sve, jer tko će 
njemu »zapovidati«. Spleo se nogama o kotač svoga bicikla i pao 
pod lokomotivu koja je upravo ušla u stanicu. Vrisak i zapomaganje 

na sve strane. Bicikl satrven a nesretnik? Na sve strane krv i dijelovi 
tijela. Žene utekle kući, jer ne mogu gledati. Od kuće su donijeli 
limeno korito u koje su skuplajli krvave ostatke. - Ljudi su rekli: 
»Božja kazna«. Stoje Bog rekao jadniku na sudu? Ne znamo! Pijanac 
ne zna što radi, ali ako je poznat sa pijanstva i psovke kroz godine, 
bojati se daje sud bio strašan. 

Gospa , psovke , patnje . Mnogim vjernicima poznati su događaji 
u Fatimi. Crkva je ukazanja Gospina djeci, priznala kao 
vjerodostojna, a dva su pape bili na hodočašću u tom velikom 
svjetskom svetištu. Djeca, troje njih između sedam i deset godina, 
tvrdili su da su vidjeli Gospu, koja im je pod konac prvog svjetskog 
rata za vrijeme ukazanja otkrila da ratovi, epidenije, potresi, glad i 
druge nevolje dolaze radi grijeha. Ono što Biblija uporno ističe. 
Pozvala je djecu da se mole za obraćanje grešnika, jer ih »mnogo 
dolazi u pakao«. Ukratko: nevolje na ovom svijetu i kazna na 
drugom, plod su ljudskih opačanina. Koji su to grijesi? Kako je mala 
Jacinta pričala, koji najviše ljute Gospodina i izazivaju spomenute 
nesreće? Malešna djevojčica govori o nečistim grijesima, lakomosti 
za zemaljskim dobrima međusobna neprijateljstva, a posebno 
naglašava: grijesi psovke protiv Boga i uvrede Bezgrešnom srcu 
Marijinu. Mir će zavladati ako ljudi prestanu vrijeđati Boga, a ako 
se ne obrate doći će novi ratovi, čak se spominje i propast nekih malih 
naroda. Rekosmo dvije stvari: Crkva je nakon dugog ispitivanja 
potvrdila vjerodostojnost, a poruke su u skladu s porukama iz Starog 
i Novog Saveza. Kazne na ovom i na drugom svijetu posljedica su 
teških uvreda Bogu nanesenih. Nije li to u skladu i sa ljudskim 
shvaćanjem? Tko će osuditi oca koji kažnjava dijete, učitelja koji 
kažnjava učenike, vladara koji progoni izdajicu domovine. Sve nam 
je nekako jasno, ali kada se radi o našim grijesima i kaznama za njih, 
tada se nalazi mnoštvo isprika i opravdanja - bez ikakova temelja. 

Svi psuju pa i ona. Župnik upozori blago majku kako njezina 
kći, djevojka psuje. Majka odgovori: »Znam, psuju i druge, pa i ona!« 
- Župnik nastavi:»Ako druge djevojke počnu mlatiti svoje majke, pa 
i vaša kći vas, hoćete li isto reći: neka tuče moja i mene, kada druge 
tuku svoje?« Dakako da nije imala Što reći. 

Od fMufce do Uskrsnuća 


Najsvetiji i najdraži i najplodonosniji dani u godini. Vrijeme 
korizme, i vrijeme uskrsnuća Gospodnjeg. Samo svećenici znaju 
koliki u tim danima pronalaze svoj mir u razmatranjima muke, 
uskrsnim porukama, a posebno u sakramentu pomirenja i Euharistije. 
I on je dolazio »nefaljeno« kako naši graničari kažu na uskrsnu 
ispovijed i Pričest. Zadnji puta sam ga vidio na Veliki petak, kada se 
ispovijedio, strpljivo čekao da se nakon obreda pričesti. To bi bilo, 
uglavnom, sve stoje davao svojemu Bogu. Drugi dan Uskrsa, kada 
u mnogim župama hrle vjernici rado na svetu misu u velikom broju, 
župnik se pripremao prije velike mise za propovijed. Gledajući kroz 
prozor, opazio je i njega, kako tjera svoj čopor svinja na pašu. Jedno 
krme, umjesto na lijevo prema Savi, pošlo je na dingu stranu. Bijesan 
je povikao:»Kud ćeš?« - i opsovao Majku Božju. Vele daje bio među 
najvećim psovačima u ulici. Godinama. No to je bila zadnja godina 
psovanja - i života. Jedan dan, kako pričaju očevici, dotjerao je po 
običaju svoje krdo na pašnjak, po običaju »im se napsovao«, i 
odjednom pao na zemlju. Pohvali su ga hladnom vodom, pozvali 
njegovu ženu, koja je došla kolima i dovezla ga kuči - mrtvoga. Otada 
nije više psovao. Na ovom svijetu. Da li je to činio na^drugom, 
sakriveno je to u Božjem sveznanju. 

Ćuti U U župnik! 

U župu bez svećenika nakon rata došao konačno župnik. U 
župskom domu zatekao je stari par umirovljenika, čestitih staraca, 
koje je godinama zadržao u kući. K njima je dolazio prijatelj, u selu 
poznat sa neurednog života. I crkveno nevjenčan i bogopsovaČ bez 
premca. I u župskoj kući mu se znalo koji puta »omaknuti« psovka, 
pa gaje stanar molio:»Molim te, nemoj psovati, čuti će te župnik!« 
Župnik, pak, i čuo i ne čuo, ali gaje Bog čuo. Slušao ga godinama. 
Več nakon desetak godina, kada je došao drugi svečenik, pričao je 
svojem pretšasniku. Nesretni čovjek, išao je na svoju njivu raditi o 
žitnoj žetvi. Posao težak, vrućina velika, a on neobuzdan, prosipa 
psovke čas na sina, čas na ženu. U jedan par uze »košov« - sud za 

vodu. Otpije nekoliko gutljaja, a onda se stropošta na zemlju. Mrtav. 
Župnik muje dao iz sažaljenja ukop. no dali je ono par kapljica svete 
vode i nekoliko molitava moglo otvoriti rajska vrata onome, koji je 
cijeli život govorio paklenskim jezikom. Pa i na samrti. 

Uvrede Majci Božjoj . U spisu spominjemo ukazanje B. D. Marije 
u Fatimi. tokom kojih je Majka Božja pozvala na obraćanje ljudski 
rod. Govorila je o ratovima kao kazni za grijehe. Posebno: uvrede 
nanesene njezinom Bezgrešnom Srcu. Nijedna majka na zemlji ne 
može biti sretna ako ju vrijeđaju njezina djeca. Mnoge znaju reći i 
poseban razlog:»Bojim se da ih neće dragi Bog kazniti«. To shvaćaju 
i vjernici, kojima je uz ime Božje, ime Majke Božje, najveća svetinja. 
Brojna prošteništa posvećena Gospi diljem cijele naše domovine, o 
tome rječito govore. U jednom od naših najvećih prošteništa, Mariji 
Bistrici, negdje iza rata, župnik je za vrijeme objeda pričao sljedeće: 

»Prilikom jedne procesije, kada su bezvjerske vlasti na sve 
načine zabranjivale i ometale hodočašća u sva svetišta pa tako i u 
ovo, ulazila je velika procesija iz okolice. Milicioner koji je trebao 
paziti da se sve u redu odvija, bjesnio je i vrijeđao vjernike, Nakon 
što je prosuo najgrdnije psovke, u gnjevu je povikao:»Što ste došli 
gledati onu cmu krmaču?« Bijednik je aludirao na drveni crni kip 
Gosip, koji več stoljećima privlači srca vjernika iz cijele zemlje. Svi 
koji su to čuli bili su ogorčeni do krajnosti. Bogohulnik sjede na svoj 
teški motor i krene prema crkvi punom brzinom. Iz jednog dvorišta 
izleti velika crna krmača. Milicioner se svom snagom zaleti u nju 
svojim vozilom i ostade na mjestu mrtav. 

Majku Božju narod štuje u brojnim prošteništima po cijelom 
katoličkom svijetu. Hrvatski ju je sabor proglasio svojom moćnom 
Odvjetnicom. Ljudi osjećaju da je tu jedno Srce koje kuca za njih, 
za sve koji pate na duši ili tijelu, koje pritištu razne potrebe i nevolje. 
Zato i seljaci i građani, i svećenici i crkveni dostojanstvenici 
vjekovima hrle tamo, gdje osjećaju pomoć, utjehu i odgovor na svoje 
prošnje. Stoga uz strahotu tolikih psovki protiv Boga, psovka protiv 
Majke Božje toliko uvriježena u našem narodu, mora i žalostiti i 
brinuti svakog vjernika. Blagoslov sigurno neće donijeti nikome, da 
odnosi sreću i kaznu, osjetio je i ovaj nesretni sluga bezvjerske vlasti. 

Pobjednik izgubio rat . Slušao sam očevica. Zadnji su dani rata - 
drugog svjetskog. Na obali Drave, nasuprot Osijeku stoje 

pobjedničke jedinice partizanske vojske. Sudionik u tim danima rata 
veli:»Pred nama na par stotina metara udaljenosti vidi se osječka 
katedrala obasjana proljetnim suncem. Komandir mi 
naređuje:»Pucaj u toranj katedrale!« Ja sam ga zabezeknuto slušao i 
odgovorio:»To ne mogu učiniti!« Ponovio je zapovjed, a ja sam 
odgovorio da se ne usudim. Povikao je s mržnjom: »Ma koga se 
bojiš?« i opsuje Boga. U taj čas, s druge strane Drave doletio je metak 
i pogodio zapovjednika. Koliko se sječam baš u usta. Srušio se mrtav 
na zemlju. Gledao sam užasnut kako krv lipti iz strašne rane na 
glavi!« - Ovdje je svako tumačenje izlišno, kao i za premnoge 
slučajeve te vrste. 

Žalostan svršetak slavlja. Na Bezgrešno Začeče dne 8. XII. 
1881. papa je proglasio četiri nova sveca, podigavši ih na čast oltara. 
Svuda po svijetu u crkvama se slavio taj događaj, pa tako i u glavnom 
gradu Austrougarske Beču. 

Na isti dan, mnoge su bečke novine objavile da se navečer u 
kazalištu daje jedna bestidna proslava, dok su dmge izrugivale obred 
proglašenja svetim i s krajnjim prezirom pisale o svecima. Oko 2.000 
osoba našlo se u kazalištu da gleda nemoralnu predstavu. Odjednom 
se zapalila kazališna zavjesa i za nekoliko trenutaka kazalište se našlo 
u plamenu. U panici svi su pohrlili prema vratima, gazeči bez milosti 
jedni dinge, ne štedeći ni starce ni djecu koju su nesavjesni roditelji 
poveli sa sobom. Broj žrtava je bio veoma velik. Među njima su 
pronašli 144 lešine koje su bile od vatre tako iznakažene, da ih se 
nije moglo prepoznati. Njih su pokopali u veliki zajednički grob. 
Druge 142 lešine su preoznali, pa su ih njihove obitelji uz veliki plač 
i žalost pokopale. Cio grad se zavio za mnoge dane u crno. Događaj 
se zbio poodavno, no povijesno je dokazan, kao i sve navedene 
okolnosti. 

Svakako da nitko ne može biti protiv pristojne zabave i odmora, 
no da li itko pametan i pošten može odobriti takove zabave u kojima 
se vrijeđa na najbestidniji način ili Božja čast ili javni moral. Čovjeku 
se upravo nameću riječi Psalmiste:»Onda ću pokarati pm tom njihov 
otpad i bičevima njihovo bezakonje«. 

Psovka i rak. U mjestu Castelnuovo Bocca d’Ada, jedne nedjelje 
poslije podne zvona su oglasila prema mjesnom običaju da se u taj 
čas u crkvi podjeljuje blagoslov s Presvetim Sakramentom. Na taj 

glas, gostioničarka se podigla i izgovorila uobičajenu molitvicu u 
čast Presv. Sakramentu. Većina prisutnih priključila se pobožnoj 
ženi, dok je jedan od prisutnih gostiju stao izgovarati najodvratnije 
psovke protiv sv. Pričesti. Kada su ga opomenuli da to ne čini, jer 
može zlo proći, izrekao je još jednu ružnu psovku i izobličen od 
mržnje viknuo »Mogu govoriti i vikati protiv ovoga sakramenta 
štogod hoću, a ako je tu Bog zbilja prisutan, neka mi pošalje rak na 
ovom grlu iz kojega izlaze moje riječi!« 

Kratko vrijeme poslije toga pozvali su župnika u kuću tom 
čovjeku. Ležao je na postelji izobličen od boli i ponizno zamolio 
svećenika da ga pomiri s Bogom. Tužio se da mu iz grla izlazi 
crnkasta krv, i daje liječnik utvrdio da se radi o raku grla. Priznao je 
sam da vjeruje kako ga je stigla kazna Božja što se izrugivao sa 
svetim tajnama, i stalno ponavljao prijateljima koji su ga posjećivali 
da to ne čini. Pobožno se ispoviedio i pričestio, a župnika je zamolio 
da na ukopu javno posvjedoči daje on gorko požalio uvrede nanesene 
Bogu, pa da se i oni pomire s Bogom. 

Misije i psovač. U Marini di Vietri kraj Palerma, oci 
redemptoristi držali su pučke misije. Dok su vjernici na dan 27. 5. 
1950. prisustvovali službi Božjoj, neki V. D. tridesetogođišnjak, pred 
crkvom je izgovarao najteže psovke, proklinjao svećenike i pri tome 
podigao prijeteći ruku prema nebu. 

Kratko vrijeme poslije toga, osjetio je u ruci takve boli, da je 
vrištao kao dijete. Odveli su ga u bolnicu gdje su pomislili da je 
slomio ruku. Primivši prvu pomoć, vratio se s povezanom rukom i 
otišao odmah u crkvu. Nakon misija postao je najvjerniji posjetilac 
crkve. Veoma često, kako i kod neposlušne djece, batina učini više 
nego sve lijepe riječi i pouke. Biblija spominje čseto Božju šibu - i 
to za odraslu neposlušnu i nevaljalu djecu. Ovaj pak događaj, koji 
zvuči »kao da je iz srednjeg vijeka«, ima svoj nadnevak i svoje 
uvjerljive podatke. 

Psovač prvi na redu. Časopis L’Araldo iz Mondove donio je 
članak ovog sadržaja: U mjesto Barone Fayal u okrugu Marne bilo 
je dovršeno novo groblje i u sredini podignut lijep veliki križ s likom 
Raspetoga. Neki je seoski bezvjerac, prolazeći s prijateljima iz 
gostionice pokazao na križ i s porugom povikao »Tko će prvi praviti 
dmštvo ovom velikom obješenjaku.« Pri tome je prosuo bujicu 

najgadnijih psovki i uvreda. Nakon nekoliko koraka pao je na zemlju. 
Pozvali su liječnika koji je mogao samo ustanoviti smrt od moždane 
kapi. Dobio je odgovor na pitanje - on je prvi pokopan na novom 
groblju, ali kao neprijatelj Raspetoga koji raskriljenih ruku dočekuje 
svoje prijatelje. 

Ljudi su najosjetljiviji na prijetnje životu, a onda na glad i 
nestašicu raznih stvari. Gospa se ukazuje u La Saletti i govori o 
nevoljama koje će stići narod. Žito je bolje ne sijati, jer neće biti 
uroda, orasi će biti crvljivi, a grožđe će se upljesniviti. Zašto? »Jer 
ljudi rade i nedjeljom, a oni koji tjeraju konje, ne znaju to činiti bez 
psovke!« Kratko i jasno. Tko je još podijelio darove i nagrade onome 
koji ga vrijeđa, i to na najteži način. Može li čovjek koji teško vrijeđa 
svojega Stvoritelja očekivati da će Božja stvorenja služiti njemu? 

Zvona koja zovu oluju . Kada prijeti nevrijeme, od davnih 
vremena običaj je da blagoslovljena zvona pozivaju na molitvu 
protiv oluje i zaštitu od nesreće. No osim blagoslovljenih zvona, 
postoje i prokleta zvona, koja zazivaju i oluju i svakodnevnu nevolju 
i jad. Ta zvona su paklena usta psovača, koji pozivaju i izazivaju zlo 
na vlastite glave - i svih onih koji su oko njih. 

U našem je narodu stara praznovjerica, da se ne smije zvoniti za 
one koji su se nesrećom utopili, jer da inače zvona neće imati moć 
nad oblacima kada se zvoni protiv nevremena. I smiješno i ludo. Ne 
rastjeruju zvona oblake, nego molitve na koje pozivaju pobožne 
vjernike. Paklenska buka koja dopire iz ustiju psovača, razlog je što 
se često na ljude izlije božanski gnjev, umjesto Božjeg blagoslova. 
Prokletstvo umjesto pomoći i zaštite. 

‘Psovbg sve do zadnjeg časa 

Mogli smo zapaziti iz brojnih primjera, koji posjeduju 
vjerodostojnost pa čak i neku vrstu dokumentacije, da psovač često 
umire naglom smrću, na nemili način, i to baš za vrijeme samog 
psovanja. No sigurno su to kraj svega izdvojeni slučajevi jer kada bi 
Bog, barem u nekim zemljama kažnjavao odmah, opustili bi mnogi 
krajevi. Ima jedna druga istina, ništa manje strašna od prve, a ta je u 
tome što psovač i kada mu se smrt približi, pa čak i u zadnjim 

časovima, radi opake dugogodišnje navike psovanja, odlazi s 
psovkom na ustima pred svojega Boga. 

Kralj David i Šimej. Biblijski događaj. Kralj David bježi ispred 
vlastitog sina Apšaloma, koji ga kani ubiti i oteti mu prijesto. Svega 
nekoliko stotina vojnika od cijele vojske bježi s Davidom. Dok su u 
žurbi hitali, opazi ih neki čovjek koji se zvao Šimej, a koji je mrzio 
kralja Davida. Pratio ih je jedan dio puta. Psovao je kralja, dovikivao 
mu najveće pogrde i uvrede i bacao se kamenjem na njega. Jedan iz 
pratnje Davidove ponudi se da izdajnika pogubiti, što mu je kralj 
zabranio. Prolazile su godine, David je onemoćao, i vidi da će ubrzo 
umrijeti. Kraj ostalih odredaba, izdao je zapovijed, daotiđu Šimeju, 
kraljevu neprijatelju koji gaje teško vrijeđao, i neka ga ubiju. Simej 
je tako žalosnom smrću završio. 

Prolazile su mnoge godine. Šimej je imao mnogo vremena da 
pođe kralju, zamoli ga za oproštenje i s njim se izmiri. Nije to učinio, 
izgubio je glavu. Boga nazivamo kraljem. Kralj kraljeva i Gospodar 
gospodara. Njegovo je veličanstvo neizmjerno a Božja dobrota 
nadilazi svaku moguću spoznaju. Unatoč jednom i drugom, mnogi 
ljudi kroz tisućljeća svojim uvredama Boga upravo obasiplju, a ne 
kaju se za to ili se rijetko kaju i mole iskreno za oproštenje. Sudbina 
takovih je žalosna, njihova je konačna propast sigurna. Šimej je kraj 
sve svoje nepravde uvrijedio kralja koji je samo čovjek. Švi pak 
grijesi su uvrede nanesene neizmjernom božanskom Biću. Tko na 
vrijeme ne uredi svoje račune s Bogom neizmjerno dobrim, osjetiti 
će njegovu neizmjernu pravdu. 

Zadnje riječi: psovka. Bio je godinama boležljiv, sklon alkoholu, 
a vjernik nikakav. Onako bolestan vukao se svake nedjelje na 
nogometno igralište, a u crkvu na polnoćku. Okrutan, naročito u 
pijanstvu prema svojoj već ostarjeloj ženi. Psovkama ju je kinjio, a 
ruka mu je bila lagana za udarac. Cijelo je susjedstvo čulo kada se 
pijan u noći vraća kući, lupa psujući na vratima kuće, a i mnogi bi 
uzdahnuli: Jao sirotoj ženi! Svojeg je naučnika, slabašnog dječaka 
lemao bez milosrđa, a njegove strašne psovke su se čule kroz 
nekoliko dvorišta uokolo njegove kuće. Sirota je žena poluslijepa 
otišla na hodočašće u Mariju Bistricu, a otada je svojim psovkama 
dodao još jednu - pogrde Majci Božjoj Bistričkoj. Jadna žena umrla 
je prije njega. I on je konačno pao na samrtničku postelju. Već prije 

toga, gledajući ga onako slaba, mladi mu je župnik ponudio svete 
sakramente. Bahato je odgovorio da on zna kada će to obaviti. 

Na praznike je došao svećenik seljanin i znanac starog čovjeka, 
i kada je čuo da se bolesnik neće ispovijediti, bez velikih ceremonija 
mu je odrapio: Valjda nećeš umrijeti kao divljak. Dobio je sve što 
Crkva pruža bolesniku, no živio je još nekoliko mjeseci, i psovao još 
nekoliko mjeseci. Od jutra do večeri. Njegov sin, koji je po naravi 
sličan svojoj majci, prekinuo je radni odnos i došao kući da oca dvori. 
Iz ljubavi reče, jer takova ni za tri kuće ne bi dvorio. Župnik se u dva 
navrata usudio doći k njemu. Ispovijedio gaje i pričestio. Ukućani 
su ponavljali: sve kao i prije. Kako je bilo vrijeme blagoslova kuća, 
župnik se spremao na posjet župljanima ah, jer je čuo daje bolesniku 
teško, odluči da će ga još jednom pohoditi i ispovijediti. Prihvatio 
je. Kada su u podne zvonila zvona »na mrtvaca«, i čuo daje bolesnik 
umro, sretan je prošaptao:»Hvala Bogu ipak je otišao pripravan pred 
Boga!« - Navečer je došao sin da se dogovori za sve glede ukopa. 
Župnik je pitao, da li je otac još nešto rekao. Odgovor je bio:»Da, 
par trenutaka prije smrti opsovao je još Majku Božju i sto bogova!« 
- Kako dobri Bog i strogi Sudac ujedno, izriče presude u takvim 
slučajevima nije teško je zamisliti. 

Psovač i molitelj. Bio je tipični Slavonac. Vedar, radin, i prijatelj 
čašice. Župnika je posjetio pred blagdan Srca Isusova, već bolestan 
od vodene bolesti, da ga upita: kako ćemo slaviti ove godine »vo 
Srce Isusovo«. Sve u najboljoj vjeri pričao je »koliko puta su me 
tamburaši dopratili kući na Cistu sridu«. S njegovom bolesti je bilo 
čas bolje čas gore. Kako naš narod veli:»Tko u mladosti lijeva rakiju, 
u starosti nalijeva vodu.« Liječnik mu je povremeno vadio vodu, a 
onda bi se malo bolje osjećao i živnuo. U takovim danima, kada je 
sve bilo na poslu, starac bi sjedio pred kućom »na klupčici« i pazio 
na guske koje su pasle uz put. Uzeo bi babinu krunicu, pomalo molio, 
a od časa do časa opsovao im Boga da ih vrati natrag. Pričao to 
župniku ugledni susjed, koji gaje ujedno i ispričavao, kako djed ne 
misli zlo, nego naviknuo da psuje od mladosti. Bilo bi komično da 
nije tragično. 

Kada je konačno legao u krevet, javio je da mu župnik dođe jer 
se želi »povidati za smrt«. Župnik je požurio, a na vratima je upitao 
baku koje su veće mane bolesnikove, da ga može pitanjima pomoći 

pri ispovijedanju. Kratko je rekla:»Čitav je život pio i psovao«. 
Dodala je da on nije bio nikakav »odmetnik«. Upozorio sam staricu 
priča župnik, da mu javi, ako bi djed koji puta opsovao. Nije trebalo 
dugo da baka po unučici javi:»Djedak je opet opsovao«. Župnik štolu 
u džep, na bicikl pa bolesniku. Tako češće puta, dok nije muro. 
Župniku je palo na pamet da upita da li je još prije smrti koji puta 
opsovao. Nije ipak pitao jer se bojao odgovora. 

Još jedan samrtnih bogohulac. Župa velika, s više filijala, a 
župnik na vjeronauku i u župi i na selima. No uvijek ista poruka: 
Zovite svećenika bolesnicima. Zato mu nije nitko umro kroz godine 
bez sv. sakramenata, osim u slučaju nagle smrti. Biskup je pri pohodu 
župi i pregledu knjige umrlih, s radošću ustanovio da prije smrti svi 
bolesnici prime vjersku utjehu. Župnik je samo dodao: nadajmo se 
daje bila korisna. Ispričao je biskupu slijedeći događaj: 

Starac se nije ispovijedao gotovo trideset godina. Od prvog 
svjetskog rata. Jedva se dao nagovoriti da pozovu svećenika. 
Ispovijedio se, i sada mu svećenik daje bolesničko pomazanje. Maže 
po starijem obredu: oči, uši, usta, nosnice, ruke i noge. Baka ga 
pridržava, jer je već onemoćao, a bolesnik u jedan mah njoj opsova 
Boga. Župnik se užasnuo, pa ga sav uzbuđen opomene da se sad 
netom ispovijedio. Kratko je odrezao: »Zašto ne pazi kako me drži«. 
Uslijedila je ponovno ispovijed i odrješenje, pa sv. Pričest. Za 
nekoliko dana je umro. Unuk je došao javiti župniku i kratko 
rekao: »Psovao je do smrti kao živi vrag«. Da lije otišao Bogu živom, 
to zna samoi milosrdni Gospod. 

Bočja opomena i mudrost Psovači se veoma često ispričavaju 
da je psovka »ružna navika«. Međutim, moramo naglasiti da je ta 
navika za razliku tolikih drugih do kojih se dolazi upornim 
ponavljanjem, najužasniji grijeh, i da svaki onaj tko priznaje i 
ispričava se da ima ružnu naviku psovanja, ujedno javno priznaje da 
je toliko psovao da mu je psovka postala »navika«. Kaže se: navika, 
druga narav. Ako je u jednog vjernika psovka druga narav, znači da 
je izgubio narav djeteta Božjeg i toliko ju iskrivio daje postao pravi 
neprijatelj Božji. U Bibliji (Knjiga Sirahova 23,15) čitamo:»Tko se 
navikne na sramotne riječi, neće se popraviti cijelog svojeg vijeka!« 
Ako tako Duh Sveti po svetom piscu žali usta koja govore sramotne 
riječi, što možemo misliti o psovačima sa opakom navikom 

bogohulstva. Opačina - postala navika koja neće popraviti »cijelog 
ju svojeg vijeka«. Da će kazna za to zlo biti - dovijeka, proizlazi iz 
tih riječi. 


(Psovka - vražje djeCo? 

U Svetom se Pismu ljudske opačine i ljudski grijesi dovode 
izričito u vezu s utjecajem vraga. Nije li prvi grijeh praroditelja 
učinjen pod utjecajem zloduha koji ih je naveo da se usprotive Božjoj 
zapovijedi u vezi sa stablom u sredini raja. Isus naziva svoga učenika 
vragom, jer je u stanju teškog grijeha. Pa i samog Isusa je đavao 
pokušao u tri navrata napastovanjem navesti na grijeh. Za opake 
farizeje tvrdi da im je otac đavao, jer vrše njegova djela. Iz Marije 
Magdalene i obraćenih žena koje su pratile Isusa, evanđelje tvrdi da 
je Gospodin Isus izagnao đavole. Iz Marije Magdalene čak sedam - 
bila je bludnica u gradu. Ivan miljenik Isusov koji se odlikuje 
blagošću. ne usteže se utvrditi da su oni koji griješe »od đavla«. Kako 
je psovka jedna od najvećih opačina, svakako da su oni koji to čine 
pod utjecajem i vlašću vražjom. Evo nekoliko misli u vezi s tim. 

Vražjijezik, ljudska zloba . Jedan duhovni pisac reda ovako svoje 
misli :»Sv. Bernardo kaže za psovku »Pakleni jeziče, što te može 
natjerati da psuješ Boga koji te je stvorio i koji te je svojom 
dragocjenom krvlju otkupio?« Čuli smo cijeli niz izjava svetaca i 
duhovnih pisaca o psovki kao đavolskom jeziku, djelu ili službi. No 
kada istražujemo porijeklo psovke, kako se i gdje se ona uči, tada 
moramo postaviti nekoliko pitanja: Netko zapisa: 

»Kod nas se kroz mnogo godina u mnogim kućama više psuje 
nego moli, više se Bog vrijeđa nego štuje. Otkuda to? Zar su naši 
ljudi sami po sebi došli do psovke? Ta nije moguće! Djeca nauče 
ljudski govor isključivo slušajući starije oko sebe: oca, majku, braću 
i sestre, djeda ili baku. Gdje li uče psovku? 

Da li su je naučili u školi? Nisu, jer se u školi uče druge stvari, a 
ne psovka! Da se nisu naučili psovati u crkvi. Ta i najveća budala 
zna da nisu, jer se u crkvi uče molitvi i iskazivanju štovanja Bogu i 
Božjim stvarima. Da se nisu slučajno sami na neki način naučili 

psovati? Zdrav razum kaže da i to nije moguće. Da ih nije naučio 
sam vrag pakleni? Ni to ne može biti. On, istina, potiče ljude na zlo 
i grijeh, ali imena Isusova, Imena Božjega, i imena Majke Božje on 
se ne usudi izgovarati, jer on pred tim imenima dršće. Pa onda 
pitajmo se puniom pravom od koga su naši najmlađi psovači naučili 
psovati? 

Jasno je: od starijih od sebe: Roditelja, braće, sestara, koji su prije 
njih došli na svijet. Ovi su opet naučili od svojih bližnjih, i tako se 
psovka od koljena na koljeno prenosi kao paklenska baština. 
Roditelji uz sudjelovanje Božje daju život svojem potomstvu: svako 
je dijete slika Boga živoga. A mnoga od te djece postaju slika živoga 
vraga, kako to naš svijet kaže »psuje ko vrag«, i to krivnjom roditelja 
ili starijih. Kakove li užasne baštine! Čovjek je po volji Božjoj 
baštinik kraljevstva Božjega. O tome govori i Spasitelj i njegovi 
učenici. Apostol Pavao:»Baštinici ste Božji i subaštinici Kristovi!« 
No i to veli, da to vrijedi za one koje »vodi Duh Božji«. Što će pak 
baštiniti oni »koje vodi duh vražji?« Odgovor je više nego jasan: 
kraljevstvo vražje koje promiču svojim vražjim govorom! Strašna 
baština, i što je najgore - vječna baština, jer kao što neće biti kraja 
vječnom veselju, tako niti vječnim patnjama. 

O psovačima kao slugama đavoljim pišu mnogi crkveni učitelji. 
Tako jedan veli »Grozno je pomisliti da su psovači utjelovljeni 
vragovi«. I on podsjeća na Isusove riječi kojima je nazvao Judu 
vragom. 

Zalutao tijelom i dušom . Našli su mališana od pet godina koji se 
izgubio u gradskim ulicama. Ljudi se skupili oko njega i pitaju ga: 
čiji si? odgovor je glasio:»Vražji!« - A kako se zove tvoja majka? - 
»Vražja baba!« No, kako je ime tvojem ocu? »Stari vrag«. A znaš li 
gdje ti je kuća. Ne znam, ali se zove vražja kuća. »Pa tko ti je sve to 
rekao? Tako mene zovu mama i tata, tako se i oni zovu međusobno, 
a za našu kuću vele daje vražja kuća«. Tu prestaje priča, a počinje 
pitanje: čiji je to jezik i tko je učitelj toga jezika. Odgovor je dalo 
malo dijete: tako govore mama i tata. Tragedija bez granica. I da 
ostaje na tome! Na isti način najsvetija imena Boga i svetaca, 
prevedena na vražji jezik, ulaze u uši djeteta, pa se nevolja vrti u 
začaranom krugu. 


33 





Misionar i psovka. Neki pučki misionar u Francuskoj prispio je 
u jedan grad gdje će obaviti misijske pobožnosti. Idući prema crkvi 
naišao je na skupinu dječaka koji su se igrali na ulici i pri tome psovali 
najteže psovke. Stao je među njih i rekao:»Draga djeco, poslušajte 
nekoliko riječi. U vašoj se župi govori francuski. Dođe li netko tko 
govori njemački, reći ćete da je on Nijemac. Ako čujete talijanske 
riječi, zaključiti ćete daje taj čovjek Talijan. Govori li netko engleski, 
on je Englez. Svi oni vratiti će se kad tad u svoju domovinu gdje se 
govori njihovim jezikom. Vi se, djeco, nalazite u katoličkom kraju, 
ali jezik kojim vi govorite nije kršćanski, nego vražji, i tim se jezikom 
govori u paklu. Budete li nastavili govoriti tim paklenim jezikom, 
poslije smrti, poći ćete tamo gdje se tim jezikom govori: u pakao!« 
- Kratko i jasmo! 

‘Psovlćaje najveća Cudost 

Svi se psovači redovno ispričavaju da psuju Boga samo zato što 
ih netko razljuti: žena, djeca, susjedi, suradnici na poslu, loše 
vrijeme, stoka, i sve ono što se može čuti od suludih izgovora. 

Ako psuje Boga radi žene, nije li to neshvatljiva ludost: jedan 
griješi, a drugi trpT uvredu. Kada bi čovjeka uvrijedio lijevi susjed, 
a on udario desnoga, ne bi li to svatko ocjenio kao suludi čin. Ako 
oca razdraže djeca, neće li to biti najčešće što ih je on loše odgojio, 
a svoju tešku krivnju zaboravlja i vrijeđa Boga? Ako psovača ne sluša 
nerazumna životinja, može li razuman čovjek radi nerazumnih bića 
vrijeđati najmudrije Biće o kojemu sve pa i on sam ovisi. Ako netko 
ne zna nešto o svojoj struci, koliko bezumnosti ako radi svojega 
neznanja, nesposobnosti ili nesavjesnog rada, napada Boga od 
kojega mu je sve dobro? Psovka ne može biti oznaka mudraca, nego 
obratno: luđaka! 

Suluda isprika . »Ne mrzim Boga nego ga psujem iz čiste 
navike«. U tome zaista ima istine, jer je malo onih koji zaista mrze 
Boga. No bismo li za psovače mogli obratno ustvrditi - da ljube 
Boga? Ima muževa koji su lake ruke, u smislu lagano udare ženu. U 
SAD polovica žena »žive u paklu«, jer dobivaju batina. I njih veoma 
često uvjeravaju muževi da ih vole, povremeno se ispričaju - ali ih 
mlate i dalje. Kako se to može drugačije opisati - nego svojevrsno 

ludilo. Luda, ali i opasna navika. Zar bi itko primio ispriku 
višestrukog ubojice, koji bi rekao da to čini samo iz navike? Bi li 
muž oprostio ženi preljub kada bi ga ona uvjeravala da ga voli! ali to 
čini samo iz navike. Hoće li oprostiti otac sinu koji ga vrijeđa i napada 
- iz navike. Hoće li gospodar oprostiti sluzi njegove učestale krađe, 
ako ga pokuša uvjeriti da to čini iz navike? Da li bi ikoji sudac 
oslobodio krivnje kriminalca, ubojicu, oskvmitelja tuđe časti, kad bi 
optuženi zahtijevali i oprost, jer su to činili - iz navike? Hoće li to 
više, najmudriji, ali i najpravedniji sudac prihvatiti ako mu 
bogopsovač na njegovom sudu navede razlog psovke, 
mnogogodišnje - njegovu naviku? 

‘Krštanin - najgori čovječna svijetu. Zašto? 

Nevjernik ne psuje svoju nevjeru. Musliman ne psuje svojega 
proroka Muhameda. Ni komunista ne psuje svoj komunizam. 
Budista ne psuje svoj budizam. Židovi ne psuju svojeg 
Gospoda-Jahvu. 

Kršćanin samo, psuje i svojega Boga i svojega Spasitelja, i 
njegovu Majku, i svoju Crkvu, i svojega papu, a da ne govorimo o 
vlastitom ocu i majci. Psuje baš sve. Eto zašto je kršćanin majgori 
čovjek na svijetu.« (Stari zapis). 

Da je kršćanin najluđi čovjek na svijetu, proizlazi iz svega toga. 
Da li može normalan čovjek psovati baš sve? Može li pametan čovjek 
vrijeđati ono što mu je najvrednije: od Boga do svojih roditelja? 
Sigurno ne! Dakle niti je pametan, čak niti normalan. Biblija 
veli:»Reče luda u svojem srcu: nema Boga« - postoji još jedna mnogo 
veća luda. To je čovjek koji vjemje u Boga - a psuje Boga! Veća luda 
od one prethodne. 

Psalmista govori : »Zlo više voliš nego dobro, laž više nego 
pravednost. Mili su ti pogubni govori, lažljivi jeziče!« (Ps 51). No 
tu nije kraj, jer Psalamista veli i ovo:»Bog će te zato satrti, zauvijek 
će te ukloniti, iščupati će te iz svojeg šatora i iskorijeniti iz zemlje 
živih!« - Baš tako je naredio Mojsiju da postupi sa psovačem koji 
pogrdi ime Božje. I to je veoma opasna vrsta ludila. Psovati Boga za 
kojega vjemje daje gospodar života i smrti, i neumoljivi sudac. Evo 
kako je to iskusio bogohulac za vrijeme prošlog rata. 

Smrt luđaka. U mjestu Molina di Quosa u srednjoj Italiji, čuva 
se u crkvi pod stakloom čudotvorni križ. Na lijevoj ruci Isusovoj na 
križu nema prstiju, u predjelu slabina vidi se teško oštećenje, a desna 
noga iznad koljena je smrvljena. Mnogi posjetioci su pred tim križem 
nakon rata molili, ali i razmišljali. Radi čega? 

Za vrijeme prošlog rata u tom je mjestu bio zapovjednik 
njemačke vojske kapetan, nacionalsocijalista, mrzitelj vjere. Jednog 
je petka sa svojim društvom sjedio u gostionici gdje je na zidu visio 
križ, i kartao se. Kako je nperestano gubio, psovao je cijelo vrijeme 
- netko reče - kao luđak. U jedan mah, digne se od stola, izvadi pištolj 
i opali hitac na križ. Metak je otkinuo prste Raspetome s lijeve ruke. 
Drugim metkom prebio je nogu iznad koljena, dok su još dva metka 
pogodila u predio slabina. Pri tome je užasno psovao i luđački se 
cerio, tako da su svi u strahu pobjegli iz gostionice. Unutra je ostao 
samo kapetanov vozač, koji je to sve sa strahom gledao jer je bio 
vjernik, prema nekima i svećenik. 

Tjedan dana kasnije, također u petak, vozač je bio u automobilu 
sa svojim kapetanom. Odjednom se pojaviše četiri neprijateljska 
lovca koji su napali vojni automobil. Prema propisima vozač iskoči 
napolje i sakrije se iza kamene ograde. Kapetan je podrugljivo 
rekao:»ne znaju oni gađati«, i ostao u vozilu. Prvi je avion presjekao 
karoseriju i kapetanu odnio prste. Drugi i treći rafal pogodili su ga u 
slabine, a četvrti mu smrskao nogu iznad koljena. Avioni su otišli, a 
seljani se sletili po običaju da pruže pomoć. Kapetan je bio sav u 
krvi. Prsti odsječeni, noga smrskana a iz trbuha lopti krv. Svi čuju 
da on nešto šapće. Vozač se sagnuo da čuje. Unesrećeni 
šapće:»Križ...Kazna Božja.«Posljednjom snagom umočio je prst u 
vlastitu krv i na cesti nacrtao križ. Još jedan uzdah i sve je bilo gotovo. 
Ovaj su događaj brojni svjetski časopisi komentirali, a austrijski 
časopis »Feurreiter« je donio na naslovnoj stranici veliku sliku križa. 
Slijedeći tok događaja i njegov završetak, možemo zaključiti da se 
čovjek pokajao, ali i to da Bog ima svoje sudove koji neumoljivo 
djeluju. I daje najveći luđak onaj koji ratuje protiv Najvećega! 

Eskalacija opačina . U svjetskom tisku se govori o eskalaciji 
raznih zločina: kriminal, droga, krvoprolića, silovanja itd. U našem 
narodu postoji eskalacija jednog nadasve teškog zločina. Piše jedan 
redovnik: 

»Za vrijeme drugog svjetskog rata psovali su svi muškarci. 
Danas, da te Bog sačuva, psuju samo djeca i žene, jer smatraju da su 
po tom napredni i da ne zaostaju za drugima. Muškarci pak| kao da 
su svršili sve paklene škole - izmišljaju nove psovke, jer im psovati 
Boga izgleda previše obično jednostavno«. - Zanimljivo je to što veli 
redovnik da je to čuo od časnog starca. Časni starac o najvećoj nečasti 
svojega naroda. I opet: najvećoj ludosti. 

Zar i djeca? Kaže starac - psuju i djeca. Kaže tako i ovaj nemili 
događaj: Bio je ratno siroče, živio sa majkom i sestrom na kraju sela. 
Majka pobožna, često u crkvi, pa i njezino dvoje djece. Kako su bili 
daleko, na rubu šume, mališani bi se zimi došli ogrijati u župski dom. 
Jednog ljetnog dana, kada je župnik bio s djecom na izletu, doletili 
su po njega i javili, da je mali Ivica pao s krova i izgleda da će 
umrijeti. Svećenik je poletio crkvi, gdje su već stajala kola u kojima 
je dovezen mališan. Skupa sa perinom, na koju su ga položili, unijeli 
su ga u crkvu. Na usta, nos i uši, tekla mu je krv. Bio je sav izlomljen. 
Primio je sveta otajstva i iste je noći umro. Iza pokopa ministranti su 
pričali župniku kako je mališan htio uhvatiti sovu, popeo se na visok 
sjenik, pa kada ju nije mogao dohvatiti - opsovao je Boga. Okliznuo 
se, pao na plug u dvorištu, i završio svoj mladi život. Gospodin koji 
voli djecu i kaže daje njihovo kraljevstvo nebesko, sigurno je dijete 
uzeo sebi, i jer je imao vremena pokajati se, i jer nije imao vremena 
da odarste do pune odgovornosti. No istina je i to, da su djeca koja 
su izrugivala proroka Elizeja, doživjela strašnu sudbinu. Njih su 
četrdesetoricu razderali medvjedi i medvjedica. Nije lako tumačiti 
Božje zahvate, ali je veoma lako shvatiti daje veliko zlo kada nam 
i djeca u nježnoj dobi psuju onoga, koji ih posebno voli. 

Ilijedno, ili drugo. »Malo ima vjernika« piše stari pisac »koji 
svaki dan ne mole barem jedan Očenaš. Isto tako nema malo vjernika 
koji svaki dan ne izgovore prvu prošnju: »Sveti se ime tvoje«, a da 
u isti mah svaki dan ili jako često, to presveto ime ne pogrđuju na 
najnedostojniji način. Kako to možemo shvatiti? Ide li to zajedno? 
Pisac zaključuje:»Nikako!« »Ili odbaci Očenaš ili psovku!« - Bilo bi 
bolje reći: Moli i dalje Očenaš, ali odbaci psovku. Kada moliš »Sveti 
se ime tvoje«, promisli što je s tvojim jezikom. I što je s tvojom 
pameću. Da li ga istim jezikom i svetiš i vrijeđaš. Neće ti biti teško 
zaključiti što ti valja činiti! 

Glavni uzrok psovke. Najčešći je uzrok psovke srdžba 
neobuzdana i nepromišljena iz koje u svakom vidu proizlazi mnogo 
štete a nimalo koristi. Apostol Jakov u svojoj poslanici veli:»Neka 
svaki čovjek bude spor na govor i spor na srdžbu, jer čovječja srdžba 
ne čini što je pravedno pred Bogom.« (Jak 1,20). - Dodajmo i pred 
čovjekom, jer gnjevni, srditi čovjek u nerazumnoj strasti vrijeđa sve 
oko sebe. Počevši od najbližih u svojoj okolini, pa sve do Boga i 
svetaca. Ima luđaka koji psuju uvijek, svakom prilikom, svakome i 
bez ikakova razloga. Većina psovača se ispričava da psuje »samo 
kad se ljuti«. Liječnici tvrde da neobuzdana srdžba šteti zdravlju 
psovača, a da škodi i okolini koju obasiplje uvredama i prostotama, 
nije potrebno isticati. - Priča se za kralja Henrika II. da je u srdžbi 
batinom izudarao glasnika koji mu je donio loše vijesti iz rata. Kažu 
da se kralj ubrzo radi toga pokajao, no batine s leđa poniženog nije 
mogao skinuti. Ne samo batine, nego i psovke, sve vrste uvreda plod 
su neumjerene i neopravdane srdžbe. Koliko to vrijedi za uvrede 
nanesene Bogu. One su uvijek neopravdane, jer Bog ne može nikada 
biti kriv, a jer se uvijek i često godinama uporno ponavljaju, dokaza 
je ludosti psovača. I kao što se podijeljene batine ne mogu »opozvati« 
isto je tako s uvredama nanesenim Bogu. Ima ljudi koji će nanesenu 
uvredu, pogotovo u prisutnosti dmgih, zauvijek nositi u srcu. Božje 
pak srce je najmanje zavrijedilo da bude vrijeđano od onih koji 
nemaju nikakvo drugo opravdanje, nego nerazumnu ispriku da to 
čine samo iz srdžbe. Naš jezik posjeduje desetke tisuća riječi, 
pojmova i izraza, pa zar treba u ludom bijesu upotrijebiti onih 
nekoliko najsvetijih na najodvratniji način? 

Gdje bih ja to učinio? Pred osvajačem dalekih zemalja Vascom 
Nugrezom optužili su nekog urođenika da je uvrijedio njegovo 
dostojanstvo. Čovjek se branio svim silama, jer se radilo o njegovoj 
glavi. Napokon klekne pred njega, dotakne se korica njegova mača 
pa zavapi:»Zar bi ti, gospodaru, mogao po vjerovah, da bih ja bio 
tako lud, pa uvrijedio onoga koji može jednim udarcem svoga mača 
odsjeći moju jadnu glavu!« - Kršćanin ima daleko veću spoznaju o 
nadasve velikoj moći Boga koji za uvredu svoga veličanstva ne treba 
britki mač, nego jedan čin svoje volje da satare uvreditelja. Pa ipak! 
Nisu li mnogi tako ludi, da unatoč toj svojoj spoznaji, godinama 
vrijeđaju Boga i svece? 

(Psovka je najveća 
nazafivaCnost 


Psovka znak nezahvalnosti. Bog je stvarajući čovjeka naglasio 
da ga stvara na svoju sliku, sebi slična. Svakako po duši, jer Bog 
tijela nema. Bog proglašava čovjeka od gliba zemaljskog učinjena 
svojim djetetom, s pravom na njegovo kraljevstvo. Čim je prvi 
čovjek sagriješio, Bog ga, dakako, kažnjava, ali odmah obećava 
Spasitelja. Taj Spasitelj je njegov jedinorođeni Sin, a cijena spasenja 
je prihvaćanje čovječje naravi, prolijevanje krvi, muka i smrt na 
križu. Sam Isus veli:»Od ove ljubavi nema veće da tko život svoj 
položi za prijatelje svoje«. Kakav užas izaziva u duši vjernika čovjek 
kršćanin, koji psuje Oca nebeskog, koji je žrtvovao Sina za nas. 
Toliki psuju Isusa Krista, rane Isusove, Srce Isusovo, krv Isusovu i 
mnogo šta drugoga. Ne možemo a da se ne sjetimo tohkih milosti od 
Gospodina Isusa podijeljenih: Krštenja, Euharistije, ispovijedi, 
bolesničkog pomazanja i tohkih milosti kojima Bog obasiplje 
čovjeka vjernika, a koje su poznate samo onom koji ih prima. 

Kada su Židovi bjesni radi Isusovih opomena pograbili kamenje 
da ga kamenuju, on ih pita:»Mnoga sam vam dobra učinio, radi 
kojega od njih me želite kamenovah?« - Na saslušanju pred 
svećeničkim poglavarima, jedan od slugu udari ga po licu. Gospodin 
ga mimo pita:»Ako sam što zlo rekao, dokaži daje zlo. Ako nisam 
zašto me biješ?« I jedno i drugo pitanje bi mogao Spasitelj postaviti 
svakom psovaču, koji svojim psovkama pokazuje i nezahvalnost za 
primljena dobra, ah i zločinačku ludost radi bezrazložnih pogrda. 

Psuju Boga jer je on dobar. Mnogi to priznaju i govore:»Bog je 
dobar, on će sve oprostiti, on zna naše slabosti, ne činimo to iz mržnje 
i slično.« Jedan je to bogohulac s nevjerojatnom drzovitošću ovako 
obrazložio:»Kada se čovjek razljuti, mora nešto opsovaU, Ne može 
vlast, jer će u zatvor. Ne može susjeda, jer će se uvrijediti i uskratiti 
pomoć, ne može jačega, jer će ga namlatiti, Bog je dobar, on šuti!« 
Sigurno nije moguće naći strašnijeg »obrazloženja« za psovke i 
uvrede na Božji račun izgovorene. Negdje iza rata, redovnika u 

trgovini opazi neki prostak, pa opsuje Boga da ga uvrijedi. On mu 
mimo reče:»Kukavče, što ne opsuješ državu ili šefa države? Strah te 
je, je li? A nije te stid i strah psovati onoga u kojega velika većina 
građana vjeruje i poštuje njegovo ime?« 

Brojni primjeri koje smo naveli iz Biblije, svakidašnjeg života i 
povijesti, očito govore da Bog često ne šuti, nego odmah nakon 
zločina izriče presudu. Možemo se čuvati grijeha, pa i psovke, iz 
ljubavi ili iz straha. Tu se ne radi o ropskom strahu od kazne, nego 
o strahu Božjem koji je »početak mudrosti«, kako čitamo u Bibliji. 
Svakako je bolji strah od kazne, nego sigurna propast drznika. 
Vrijeđati Boga što svaki puta odmah ne kažnjava, jer je dugotrpljiv 
i milosrdan je s jedne strane najveća nezahvalnost, a s druge strane 
neprestani život u opasnosti od kazne, što je najveća ludost. 

Nerzahvalnost naroda Božjega. Knjiga Ponovljenog Zakona, u 
kojoj Jahve govori svojem narodu, i to kratko vrijeme nakon što je 
dao svoje zapovijedi na gori Sinaju, sadrži prijekore nezahvalnom 
narodu. No, nije to kuknjava nekog slabog Oca koji je nemoćan pred 
opačinama svoje djece, nego uz opomene i prijekore Gospodin izriče 
najozbiljnije prijetnje »narodu izopačenom i prepredenom«. Bog 
govori preko nadahnutog pisca: 

»Bog je vjeran i bez zloće, pravedan je on i pravičan. Oni mu se 
iznevjeriše - nisu mu sinovi, već nakaze sinovske, porod prepreden 
i izopačen. Tako li uzvraćaš Jahvi narode glupi i bezumni! Nije li on 
tvoj Otac, Stvoritelj, koji te sazdao, po kome postojiš. Spomeni se 
dana predivnih, promotri godine od vijeka do vijeka«. (Pnz 32,4-7). 
U nastavku pisac predbacuje Izraelu njihovu nevjeru i izriče 
prijetnju:»Odnemaruješ Stijenu što te na svijet dade, ne odbaci 
sinove svoje i kćeri. Lice ću im svoje skriti, reče, i vidjeti ću što će 
biti od njih... Ja ću ih ljubomornim učiniti pukom ništavnim, razdražit 
ću ih glupim nekim narodom!...Sve nevolje na njih ću svaliti, na njih 
ću svoje istrošiti strijele. Od gladi će umirati, ognjica i pošast njih će 
trovati. Vani će mač zatirati djecu, a strava će vladati iznutra. Ginut 
će jednako momak i djevojka, dojenče i starac sjedokos. Rekoh: u 
prah ću ih smrviti, izbrisat im spomen između ljudi«...No Bog 
obećava pomoć i zaštitu narodu ako se obrati:»Vidite sada da ja 
jesam jedini, i da dmgog boga nema pored mene. Ja usmrćujem i 
oživljujem, ja udaram i iscjeljujem (i nitko se iz moje ruke ne 

izbavlja!) - Bog obećava na usta svoga sluge Mojsija zaštitu protiv 
neprijatelja i pomoć svojem narodu...« očistit će od grijeha zemlju 
svoga naroda!« 

Narod se izraelski povremeno priklanjao tuđim bogovima, pa 
stoga sve navedene prijetnje. Danas nema takovih »otklona« od 
pravog Boga, barem u smislu krivoboštva tog vremena, ali ima nešto 
ništa manje tragično - psovka i najteže uvrede nanesene onome »koji 
je Otac naš i Stvoritelj, koji nas je sazdao i po kojemu postojimo«. 

Sto valja dakle činiti. Prorok to čini i zahtijeva da to čini 
narod:»Gospodnje ću ime uznositi, a vi Boga našesa veličajte!« (Pnz 
32,3). 

Psalmista: »Spomeni se ovoga:Dušmamin ti se rugaše, Jahve, i 
bezumni narod pogrdi ime tvoje!« (Ps 74,18). Neznabošci su se 
rugali Bogu Izraela, no ludi narod ime je Božje pogrdio. Sveti pjesnik 
to piše nakon opustošenja Božjeg hrama - kazne za grijehe naroda. 

Prorok Jeremija. Čovjek Božji koji oplakuje propast svojega 
naroda i Božjeg hrama,jprekorava narodne opačine, i obrazlaže zašto 
je došlo do uništenja:»Čujte, dakle, ovo narode ludi i nerazumni...zar 
se mene nećete bojati, zar nećete drhtati preda mnom...U naroda ovog 
srce je prkosno, nepokorno...Vaša bezakonja narušiše ovo, vaši vam 
grijesi uništiše blagostanje...Pa da to ne kaznim, riječ je Gospodnja, 
narodu takvom da se ne osvetim?« (Jr 5,21...25) Razlozi narodnoj 
nesreći imaju svoje korijene u otpadu o Boga, velikoj nezahvalnosti 
onome koji im sve daje i u nepravdi i nebrizi prema siromasima. 

Prorok Miheja. I on kara nezahvalnost Izraela prema 
Gospodinu »Čujte riječ, dakle, koju govori Gospod »Ustani! Povedi 
parnicu pred gorama, i neka bregovi čuju tvoj glas!« slušajte, gore, 
parnicu Jehvinu, čujte temelji zemaljski, jer Gospod se parbi s 
narodom^svojim, on se parniči s Izraelom:»Narode moj, što sam ti 
učinio? Čime sam te zamorio? Odgovori meni! Ja sam te izveo iz 
kuće ropstva: ja sam te izveo iz zemlje egipatske...« Tako, i slično u 
nastavku. Bog predbacuje nezahvalnost svojem puku koji ga vrijeđa 
za uzvrat svim dobročninstvima. Ovaj odlomak nosi naslov u Bibliji: 
Prijekori i prijetnje. 

»Zato sam te i ja počeo udarati, tamaniti zbog grijeha tvojih. Jest _ 
ćeš, a nećeš se nasititi, gladan ćeš ostati; stavljat ćeš na stranu, a ništa 

nećeš sačuvati; ako šta i sačuvaš, ja ću maču predati. Sijat ćeš, ali 
nećeš žeti; tijestiti ćeš maslinu, a ulja neće biti; gazit ćeš mošt, a vina 
nećeš piti!« (Mih 6,13-15). 

Sve nabrojane kazne dovode u vezu s otpadima Izraela od Boga 
i otpadom od čestitog života, koji ima svoju specifičnu težinu, 
možemo lagano dokučiti što Bog misli i o ludosti toga čina, kao i o 
teškoj nezahvalnosti. 

Svojim sakramentima, koji su proizašli iz probodenog boka 
Kristova, on je one koji su tim sakramentima posvećeni otkupio, i 
spasio ne iz ropstva egipatskog nego ropstva đavolskog. Posebno pak 
Krštenjem, Euharistijom, sakramentom pomirenja. Koliko je onih 
kojih je Krštenje frustrirano, krivnjom roditelja onih za koje je to 
samo lijepi obred. Ne bi li mogli protužiti nad nemarom svih onih 
koji su kroz stoljeća prisutnosti Isusovu u Oltarskom Sakramentu 
vrijeđali i potpunim nemarom, i svetogrdnim primanjem, kao i 
nebrojenim psovkama. Ono što je u Fatimi rečeno:»Grijesi 
nemarnosti i sramoćenja Isusa u Presv. Oltarskom Sakramentu«. 
Kod nas psovka »Hostije«, kaleža, Krvi Isusove, kao i nemar za 
misnu žrtvu. Psovke protiv Srca Isusova:»Isus veli Sv. Mariji 
Margareti Alacocque:»Gledaj ovo Srce koje je toliko ljubilo ljude, a 
ljudi ga tako nezahvalno zanemaruju, preziru i pogrđuju«. Kao i 
fatimska ukazanja i ovo, mada privatno, Crkva već više od tri stoljeća 
prihvaća, priznaje i prepomča vjernicima. Nije li Sakramenat 
pomirenja na sam Uskrs ustanovljen Isusovom naredbom:»Kojima 
grijehe oprostite, oprošteni su«. Po sudu mnogih svetaca (sv. Alonzo 
Liguorij, sv. Ivan don Bosco, sv. Leonardo), taj je sakramenat mjesto 
sredstva spasa, postao za mnoge uzrok nadnaravne nesreće. 
Nevaljano obavljene ispovijedi, radi zatajenih grijeha, nedostatka 
pokajanja kao i prave odluke za popravkom života, ne samo da ne 
donose oproštenje i mir duši vjernika, nego su uzrokom novih 
opačina - svetogrdnih ispovijedi i Pričesti. 

‘Bijeda psovača 

Sto je veće zlo: biti nijem ili biti psovač? Neki otac, šetao je sa 
svojim sinom ulicama grada. Putem su sreli gluhonijemog čovjeka 

42 


koji ih je uljudno pozdravio naklonom glave. Sin reče ocu: svaki puta 
kada vidim ovog nesretnog čovjeka, osjećam duboko sažaljenje. 
Teško onom koji ne može progovoriti ni jednu jedinu riječ, a uz to 
je još gluh. Sin je završio svojom izjavom sažaljenja, a u taj se čas 
začuje iz kuće kraj koje su prolazili cijeli niz najogavnijih psovki. 
Otac se potresen obrati sinu uz riječi: »Vidiš sinko, ovaj čovjek koji 
u toj kući tako strašno psuje, mnogo je nesretniji od ovoga njemaka, 
jer upotrebljava svoj jezik i dar govora na svoju sramotu i na propast 
svoje duše«. Žalosna usporedba, koja govori o dvije nesreće. Jedna 
je prirodna, bolna ali bez ikakove osobne krivnje. Druga je duhovne 
prirode a nagovješta katastrofu jednog bijednika koji nema vlasti nad 
samim sobom, nego uz uvrede Bogu, teško žalosti i sve one oko sebe. 

Kakova korist od psovke? Svaki čovjek kada nešto govori ili radi. 
ima jasnu predodžbu kakav je smisao onoga što čini. Kod psovača 
je prisutna posebno naglašena bijeda, jer njegove psovke njemu, za 
razliku od drugih griješnika, ne donose baš ništa. Lopov griješi, ah 
zadobiva materijalnu korist. Pijanac griješi teže ili lakše ali ima 
nekakav užitak, bludnik zadobiva ono što se zove u spisima nečisti 
užici. Psovač od psovke nema nikakove koristi, nego njome iskaljuje 
mržnju na dobroga Boga. Psovka je iz toga razloga strašniji grijeh 
od svih drugih. Čak štoviše, izazivajući nepotrebno Boga, postaje 
njegov osobni neprijatelj, te zaslužuje na poseban način teške kazne. 
Nije li zaista bijednik nad bijednicima? 

Tko psuje i gdje psuje? Netko je poodavno dao na to odgovor? 
»Psuje se u gradu i na selu, u kući i na ulici, u trgovini i radionici kod 
ovaca i kod svinja. Psuje se iz srdžbe i iz ljubavi; iz šale i iz zbilje; 
jedan psuje jer je trijezan, a drugi jer je pijan; jedan psuje od šale, 
drugi iz zbilje; jedan jer je nezaposlen, drugi jer je prezaposlen; od 
psovke su i haljine na nama, i kruh u nama i krov nad nama.« 

Tko psuje? Psuje muško, psuje žensko; otac psuje djetetu, dijete 
ocu, prije su psovali momci, sada to čine i djevojke; prije su psovali 
starci, sada su ih nadmašili unuci; prije su psovali »prostaci«, danas 
i »gospoda« i seljaci; prije su psovali objesni, danas i zdravi i bolesni. 
Prije su psovke »hodale« po zemlji, a danas skidaju nebo na zemlju. 
Psuje se sve: Ni djeca se više ne zadovoljavaju »običnim« psovkama, 
nego izredaju čitav kalendar! »Članak je napisan prije nekoliko 
decenija. No djeluje upravo blijedo i anemično prema onome čemu 

smo mi danas svjedoci. Bez ikakova stida psovkom se služe i 
»književnici«, i glumci, i filmski djelatnici i to u tolikoj mjeri da se 
upravo čini kako se boje da će biti od nekoga pretečeni. Bez ikakova 
stida, pred očima onih brojnih koji ih prate, i koje bi morali odgajati, 
umjesto da ih uvode u kaljužu bestidnosti i nečovještva. 

Posebno je žalosno što mladež to sve više prihvaća. Svjesno ili 
nesvjesno. Jedan javni radnik je napisao o tome članak u novinama, 
koji zaključuje: »Nekoliko sam trenutaka pred jednom prosvjetnom 
ustanovom slušao za vrijeme odmora razgovor mladića i djevojaka. 
Naprosto odvratno. Da se danas dignu iz groba Šenoa, Novak, Matoš 
ili Kumičić, pa da čuju što su ljudi napravili od hrvatskog jezika, pali 
bi odmah u grob!« Može li bit veća bijeda, nego veliku svetinju, svoj 
narodni jezik opoganiti, okaljati i onečovječiti? 

Siromah i »gospodin«. Nosio neki siromah iz mlina vreću 
brašna, pa se u prolazu nehotice očeše o nekog gospodina. Ovaj crven 
od bjesa opsuje čovjeku Boga. Siromah se mimo okrene i reče 
»gospodinu«: »Ili se vladaj kako si obučen, pa ne psuj, ili se obuci 
kliko govoriš, pa budi prostak u svemu!« - Veoma kratka i solidna 
pouka! 

I jedni i drugi. Priča redovnik čiji je samostan usred gradskog 
parka, jer su to zemljište njima oteli. On veli: »Godinama sam, htio 
ili ne htio, kroz prozor svoje sobe slušao cijeli dan i često do kasno 
u noć, najprostije psovke. Tko to psuje? Ljudi i žene pripadnici svih 
klasa. I svake dobi. I djeca i mladež, kao i starci koji šepesaju ispred 
kuće i već su »jednom nogom u grobu«. Koliko puta sam morao 
zatvoriti prozor da te užasne gadosti ne slušam«. Kakova bi sreća 
bila za naš psovački puk, kada bi mogli nekako zatvoriti prozor pred 
Božjim sveznanjem, da i on ne mora slušati sve ono što se sa zemlje 
diže prema nebu! 

Kralj vas slušal Pripovijeda se o nekom vladam, kralju koji se 
nalazio na vojoj vježbi, pa je kao i svi ostali spavao u šatoru. Pred 
vratima su držala stražu dva visoka časnika. Kasno u noć, kada su 
mislili da je kralj u dubokom snu, počeli su ga grditi i psovati i to 
najgorim riječnikom. Odjednom se pomaknula zavjesa na ulazu 
šatora. Ugledaše zaprepašteni kralja, koji im mirno kaza: »Gospodo, 
idite malo falje, da vaš kralj ne čuje vaše uvrede na svoj račun! »Što 
su osjetili u taj čas nije teško zamisliti. Ne mora li se svaki psovač 

sjetiti svoje bijede koja ga toliko zasljepljuje da nije sposoban shvatiti 
da i njega njegov Kralj. Bog čuje! Taje bijeda to veća, što je veći niz 
godina njegova psovačka staža. 

Kratkim procesom. Mladi par s brojnom pratnjom stigao je pred 
crkvena vrata. Došli su na vjenčanje. Mlada, dakako, s dugačkom 
povlakom, koja se nekako zaplela na kočiji u kojoj se dovezla. 
Mladoženja je požurio da joj pomogne, no, kada nije uspio osloboditi 
haljinu, opsuje strašnu psovku. Djevojka problijedila od uzbuđenja, 
sjeda u kočiju i naređuje kočijašu da vozi natrag, njezinoj kući. Svi 
su se zgranuli, šapćući mole djevojku da to ne čini, ali ona naredi: 
»Vozite natrag u moj dom. Sretna sam što sam u zadnji čas saznala 
za kakova sam se bijednika skoro vezala za cijeli život!« - Mladić je 
došao slijedeći dan u kuću da se pomiri, ali uzalud. Čuo je odogovor 
kada mu je pružila zaručnički prsten: »Volim radije provesti cijeli 
život sama, nego se vezati ženidbom za takova bogohulitelja!« - 
Nažalost, djevojke se odlučuju na brak za mladiće koji posjeduju, 
mnogo materijalnih dobara, a zatvaraju oči pred duševnom bijedom, 
koja je najveća i najopasnija. Muž psovač, naime, unosi u kuću trajni 
nemir za članove obitelji, a s Bogom je u neprestanom ratu. pa 
umjesto blagoslova navlači na obitelj Božji gnjev 

Bijeda psovača. Camillo Pampelini, narodni poslanik Italije piše: 
»Psovka je ružna opačina, luda, neuljudna i vrlo štetna. Ružna jer 
onaj koji psuje zaslužuje naslov prostaka. Luda-jer vi ili ne vjerujete 
u Boga i zato ste ludi što psujete i vrijeđate biće za koje ne vjerujete 
da postoji; ili ste vjernici, i tada ste još veća luda, jer psovkom 
vrijeđate onoga kome se klanjate. Neuljudna je i protudmštvena, jer 
duboko vrijeđa osjećaje vjernika, kao pristojnih ljudi. Taj osjećaj, 
ako imate imalo plemenitosti i srca ne smijete povrijediti.« 

Psovač-uhojica. Oštre riječi, ali potječu od sv. Augustina 
biskupa i crkv. Učitelja. »Nije težina psovke samo u njezinoj rugobi, 
nego što psovkom počinjaš grijeh duhovnog ubojstva«. Strašno je 
ubiti čovjeka, proliti krv, još strašnije zadati duhovno ubojstvo. 

Liječnik-psiholog o psovci. »Postoji poseban način izražavanja 
kojim se daje odušak prekomjerno nakupljenim emocijama 
najrazličitijeg karaktera. To je psovka, koja je u različitim oblicima 
i stupnjevima raširena po cijelom svijetu. Poznato je međutim, da se 
narod u našim krajevima najizdašnije služi tim oblikom izražavanja 

osjećaja i raspoloženja... Psovka se sa štokavskih područja raširila 
nadaleko i naširoko, pa se ona upotrebljava čak i u razgovorima bez 
većih afekata. 

Psovkom se u nas najviše služe ljudi s oskudnom naobrazbom, 
oskudnim riječnikom i siromašnim izražavanjima, ali i mnogi 
intelektualci se često u različitim uvjetima služe psovkom, pa ona 
sve više prodire u književnost, kazalište, film i na televizijske ekrane. 
Istraživanja pokazuju da ljudi psovku najčešće upotrebljavaju u 
srdžbi, tuzi, nesreći, ali i u radosti i oduševljenju, pošalici, pa i u 
pozdravu, nježnostima i slično. Tako je psovka prešla u naviku, pa 
ljudi psuju ako i nisu uzbuđeni. Svakodnevno psovka postaje, 
štaviše, izraz raspoloženja, temperamenta, pa i karaktera. Pri tome 
je glavno da sugovornik čuje teške riječi, kao neki naglasak na 
osjećajima, a misaoni sadržaj psovke redovito je nevažan, a često i 
besmislen. 

Vulgarnost psovke ne obazire se na ustaljena moralna pravila i 
služi na terenu potpune iracionalnosti (besmislenosti) takozvanom 
pražnjenju afekata. Jaka uzbuđenja, naime traže što brže i što 
prikladnije izražavanje, koje se postiže upotrebom izraza, povišenim 
naglaskom, posebnim tonalitetom, umetanjem prostačkih metafora, 
itd. Tako se, navodno, rješava živčana napetost i postiže »smirenje« 
- Tako govori liječnik. Malo gdje se može naći toliko pojmova 
izrečenih protiv psovke s toliko snage, koji osudom psovke otkrivaju 
bijedu same te pojave, kao i bijedu psovača. Psovač prostotom 
»navodno najlakše rješava napetost i postiže smirenje«, međutim je 
potrebno naglasiti, da nečovječnim sticanjem mira, uzrokuje nemir 
kod sviju oko sebe, i stvara živčanu napetost kod onih kojima se 
obraća. Sto tek možemo reći o bogopsovki, kojom na najodvratniji 
način svoj »nemir«, »napetost«, »raspoloženje« psovač pretvara u 
pravi rat s Bogom? Što to znači za časnog i kulturnog čovjeka u 
nastavku tumači liječnik: 

»Bez obzira na razvitak nastanka , psovka je mina pojava i 
potrebno je naći mogućnosti za njeno nadomještanje rječnikom , 
kojise ne spušta do stupnja banalnosti«. - U nas se, nažalost, tom 
nakaznom načinu izražavanja i štetnoj pojavi ne poklanja potrebna 
pažnja, pa je štaviše, i literatura o problemu psovanja vrlo oskudna. 
U borbi protiv psovke morali bi sudjelovati psiholozi, pedagozi, te 

osobito društvene ogranizacije, pa i cijelo naše društvo. Pri tome je 
ponajprije potrebno proučiti sve čimbenike koji uzrokuju nastanak i 
uvjetuju rasprostranjenje te negativne pojave, i to: psihološke, 
sociološke, medicinske, povjesne itd. Samo zgražanje i moraliziranje 
nad riječnikom naših ljudi, ne može korjenito riješiti problem 
psovanja«! (Dr. D. Kremer). 

Članak je izašao iz pera liječnika koji se veoma često javljao u 
našem tisku. Komentar tim snažnim mislima nije potreban. No 
možemo naglasiti, kako obilje misli, pojmova, ocjena i osuda 
svjedoči o indignaciji jednog intelektualca kada govori o 
»nakaznom« načinu izražavanja u svim mogućim vidovima. Mi 
možemo samo još nadodati daje taj »nakazni način izražavanja« uz 
golemu kulturu sramotan, jedan od najtežih zločina u odnosu prema 
Bogu. Tokom naših razmišljanja imali smo prilike u brojnim 
primjerima shvatiti, kako misli i kako prosuđuje o tom »nakaznom« 
govoru onaj komu su te uvrede upućene. Žalosno je da se prema 
riječima liječnika i danas o toj pojavi malo piše, i na tom području 
premalo djeluje. 

Čuvajte jezik. »Čuvajte jezik od ispraznog gunđanja, čuvajte 
jezik od opakih riječi, jer i najtajnija riječ nije bez učinka, a lažljiva 
usta ubijaju dušu!« Tako govori Duh Božji u Knjizi Mudrosti, a ne 
traži se naročita mudrost da uvidimo kako je psovka daleko teža od 
ispraznog gunđanja i najopakija među opakim riječima. Ona je 
najsmrtonosniji proizvod jezika. Stari Grci su govorili: »Jezik je 
oštriji od mača«. Često i pogubniji obzirom na posljedice. Kako u 
odnosu prema čovjeku tako daleko više u odnosu prema Bogu. 

Što je najdragocjenije? Pripovijeda se daje kralj Nimrod pozvao 
svoja tri sina, i postavio pred njih tri posude: jednu zlatnu, drugu od 
jantara i treću od dragog kamena. Tada im reče: »Izaberite svaki po 
jednu posudu za sebe, koju smatrate najvrednijom«. Najstariji 
kraljević uzeo je zlatnu posudu na kojoj je pisalo: Vlast. Kada ju je 
otvorio vidio je da je puna krvi. Shvatio je da se do vlasti dolazi 
prolijevanjem krvi. Drugi je uzeo posudu od jantara, na kojoj je 
pisalo: slava. Kada ju je otvorio našao je u njoj samo malo pepela i 
ništa više. Treći nije imao što da bira: njemu je preostala samo jedna 
kutija od dragog kamenja. Na njoj nije ništa pisalo, zato ju starija 
braća i nijesu htjela otvoriti. Kad ju je otvorio u njoj nije našao ništa, 

no kada je pažljivo pogledao, vidio je na dnu samo tri slova: Bog. 
Sada se umješa kralj. Upitao je prisutne mudrace, časnike i ministre, 
što oni misle da je najvrednije. Časnici su odmah povikali - vlast.! 
Drugi su glasovali za slavu, no najmudriji među njima reče: 
Najvrednija je posuda od dragog kamenja. Jer je Božje ime nad 
svakim imenom. Bez njega propada i vlast i slava, a tko Božje ime 
štuje najjači je na svijetu.« - Mudrac koji je taj članak zapisao u 
jednom starom kalendaru postavlja samo jedno pitanje: Znaju li to 
psovači? Oni koji to ime toliko vrijeđaju. 

Što Božje ime sakriva. Za vrijeme širenja protestantizma, u 
Ženevi je djelovao biskup sv. Franjo Saleški, za kojega vele da je 
vratio Crkvi nekoliko desetaka tisuća otpalih. Jednoga dana, doletio 
je k njemu njegov tajnik, mladi svećenik i sav uzbuđen rekao: »Čuo 
sam da je taj ugledni prvak u gradu otpao od Crkve. Kako je to 
moguće?« Svetac mu je rekao neka uzme pero i napiše ime: Bog. Što 
vidiš sada? upitao je. Vidim ime velikoga Boga. Stavi sada najmanji 
novčić na to ime. Tako je i učinio. Što sada vidiš, upita biskup. Ne 
vidim ništa, jer je novac pokrio to ime. No vidiš, zaključi sveti 
čovjek, kako mala stvar može sakriti najveću. 

Kod psovača je stvar još tragičnija. Njima ne treba ni najmanji 
novčić da zaborave na veličanstvo Božje. Njima je dovoljna srdžba, 
pa i najmanja, da ne samo obnevide Božje ime, nego da ga napadnu 
na najgorji način. 

/ on ne vidi svoju bijedu. Došao je kući uoči Badnjaka iz 
Njemačke. Požurio je ujutro u crkvu da se ispovijedi za Božić. On 
je kršćanin i nije zaboravio Boga u tuđini. Pričestiti će se na ponoćki. 
Dobra žena sva užurbana u velikom poslu oko ređenja kuće, 
spremanja radosna, jer je obitelj na okupu, a radosni dani Božića 
ispunjaju sve posebnim osjećajima. Sat prije ponoćke, muž zatraži 
od žene košulju koju je naredio da se pripremi za taj dan. Žena mu 
odgovori daje oprana, samo će ju za časak uglačati. Kada je to čuo, 
muž je naprosto pobjesnio. Zgrabio je pladanj s kolačima i tresnuo 
ga na pod, oborio okićeno božično drvce i prosuo gomilu 
najstrašnijih psovki. I žena i djeca su tiho plakali, ali se nije usudio 
nitko niti riječi prosloviti. Kada je bila košulja spremljena, čovjek se 
obukao i pošao u crkvu. Za vrijeme ponoćke pjevao je božične 
pjesme, i dakako - pričestio se. Žena mu je ujutro blago prigovorila. 


kako se nije smio pričestiti s tolikim psovkama. Odgovorio joj je sa 
savršenim mirom: »To si ti kriva, to ide na tvoju dušu!« - Na čiju je 
to dušu stvarno išlo znade i dobri Bog i svaki pametan čovjek. Jadni 
naš bijedni čovjek. 

Kome pripada stipendija? Godine 1960. moglo se u novinama 
čitati kako »Odbor za dodjeljivanje stipendija na sveučilištu u 
Koloradu« (SAD) već dvije godine traži jednog siromašnog studenta 
koji bi bio dostojan dodjeljivanja stipendije. Uvjeti za dodjeljivanje 
stipendije su slijedeći: kandidat ne smije psovati i pušiti. Sam 
podatak da plemeniti dobrotvorni Odbor »traži dvije godine takova 
studenta i ne nalazi ga« opet je jedan dokaz o ljudskoj bijedi - bijedi 
psovača. Iako ima mnogo siromašnih studenata, svi ti siromasi će se 
radije odreći novčane pomoći potrebne za školovanje, nego da se 
ostave psovanja. Radije živjeti u bijedi, nego se obogatiti poštenim 
životom. Ako taj mudri odbor nije imao kome podijeliti 
pomoć-stipendiju, možemo li očekivati da će Bog svoju pomoć i 
doživotn stipendiju podijeliti onima koji ga psuju? 

Psovka - nemoć i bijeda. Pisac i mislilac profesor Emil de Marchi 
ovako žigoše psovku: »Uvrijediti tuđe osjećaje ružnim riječima, 
jednako je kao da dmgom bacite u lice blatnu krpu. Ako vjerujete da 
je Bog dobri Otac, zašto vrijeđate svojega oca? Ako u presvetom liku 
Isusa Krista gledate Spasitelja svijeta, dobročinitelja ljudi, zašto 
njegovo ime tako bezočno vrijeđate? AJko u imenu Marijinu osjećate 
milinu koja je nadahnula nebrojene slikare, kipare i pjesnike da je 
slave, kako možete to ime mješati s najodvratnijim riječima i 
izrazima? Biti čovjek znači biti razuman, sposoban razlikovati dobro 
od zla, čisto od prljavoga, pravedno od nepravednoga. Pustiti da iz 
usta izlazi psovka, ili ružan govor, ne znači govoriti kao čovjek, nego 
roktati kao nečista svinja.« - Veoma oštre riječi, ali riječi iz kojih 
govori i bol i užas nad tolikim uvredama koje se nanose i Bogu, i 
svecima, i braći ljudima. 

»Divljaci« i »vjernici«. Dva cmačaka studenta koji su završili u 
Italiji školovanje, pokrstili su se za vrijeme studija, prihvatili vjeru 
svim srcem i sada putuju vlakom na jug Italije, odakle će krenuti u 
domovinu. Na nesreću ušli su u vagon pun putnika koji su uz 
najbestidnije riječi izgovarali i najteže psovke. Mladi su Afrikanci 
ustali na obranu Božje časti, pa je došlo do vike i svađe. Netko je 

pozvao nadzornika vlaka. Kada je došao imao je što čuti. Svojim je 
zemljacima Talijanima rekao: »Talijani su, tobože, otišli u Afriku da 
šire civilizaciju, a vidim da Afrikanci moraju poučavati Talijane u 
osnovnoj kulturi i pristojnosti«. - Daje samo to! Nego »divljaci« iz 
Afrike, moraju u katoličkoj Italiji, središtu katoličanstva braniti ono 
što je svakom katoliku najdraže i najsvetije. O kakvoj se tek bijedi i 
ovdje može govoriti! 

Tko to psuje? Piše jedan redovnik iz Bosne: »Uzeo sam sat i 
brojio. Devetoro djece igralo je nogomet. Promatrao sam ih samo 17 
minuta. Kroz to vrijeme djeca su opsovala Boga 154 puta!« - Tako 
u bosanskom gradiću, a u ostalim dijelovima zemlje, sigurno ništa 
bolje. 

Psovka narodna sramota. Poznata parola s kojom se mnogo 
operiralo još prije nekoliko desetaka godina. Prije pola stoljeća piše 
jedan promatrač onoga što se u nas zbiva: »Samo prostaci psuju. 
Narod u kojem mnogi psuju zaslužuje naslov »narod prostaka«. Pazi 
da ne budeš krivac, ako taj naziv dobije tvoj narod. A nismo daleko 
od toga!«. Upozorenje od prije pola stoljeća. Danas? Prekasno - jer: 
tu smo! 

Uječnica-psihijatar. Članak iz dnevnog tiska. Nema još niti tri 
godine otkako je objavljen. Intervju s uglednom zagrebačkom 
liječnicom, o njezinom načinu rada s duševnim bolesnicima. 
Novinari pitaju, ima li strah od bolesnika pri saobraćanju s njima. 
Odgovor glasi: »To su bolesnici kao i svi drugi, pa se prema njihovoj 
bolesti primjenjuju i metode liječenja. No tada je dodala koga je nju 
strah. »Mene je strah bestidne i samouvjerene mladeži. Priča kako je 
putujući nakon radnog vremena kući slušala dva 
petnaestogodišnjaka u autobusu, koji su 84 puta spomenuli na 
najsramotnije psovke na račun muškog odnosno ženskog tijela. Tih 
seja bojim, zaključila je, i tog novog jezika«. -1 još podosta uz to je 
rekla. A što da mi reknemo? Ne radi li se tu o ljudskom tijelu, pa i o 
tijelu njihovih roditelja, preko kojih su i oni dobili svoja tjelesa. Da 
li itko išta čini da se mladi ljudi koji zadaju iskusnom psihijatru veći 
strah od onih u »ludnici«, da se takovi dovedu razumu? Već smo čuli 
snažne izjave nekih liječnika. Crkva čini koliko može. Roditelji - 
samo solidnim vjerskim odgojem, poštivanjem imena Božjega u 

domu, mogu mladi steći i poštivanje prema tome imenu, i odvratnost 
prema grijehu psovke. 

Navikao sam. »Navikao sam i nikako da se odviknem«. riječ je, 
dakako, o psovci. To ponavlja pred svećenikom dugogodišnji 
psovač. No istoga dana prešao je cestu na zabranjenom mjestu i platio 
veliku kaznu. Često je kasnije o tome govorio: »Nikada to više nisam 
učinio! Zao mi je novca!« - No Boga mu nije žao, jer on ne naplaćuje 
globe. Barem ne svaki dan i ne odmah »na licu mjesta« kako se 
' nekada govorilo. No jedno je sigurno. Jedna je od temeljnih istina da 
Bog nagrađuje dobro a kažnjava zlo. Kad-tad. Najgore ako to bude 
u vječnosti, što se tiče zla. 

Beee! Pod tim kratkim naslovom piše naš mjesečnik: »Neki L. 
Chachy, motorista, dobio je visoku kaznu što je uvrijedio policajca, 
plazeći mu jezik u prolazu pokraj njega. Policajac ga je stigao, 
sastavio zapisnik, i predao sucu. Krivac se je svakako 
branio-očevidnim lažima. Rekao je da se u prolazu samo »obliznuo 
jezikom«. Sudac mu je uz novčanu globu dao i savjet: Drugi puta se 
nemojte »oblizivati« kada prolazite kraj policajca. Tako je 
nadoknađena povrijeđena policijska čast. Tako ljudi! Bog ne mora 
juriti da pograbi svoje uvreditelje. Oni su neprestano u njegovima 
rukama, a njegovi sudovi rade dan i noć i nitko im ne može umaći. 

Ne vrijeđaj vojnika. »General Franco Bosio, 54. g. osuđen je na 
dva mjeseca zatvora, jer je uvrijedio vojnike. Rekao je da su hulje, 
kukavice i pasji sinovi. Presuda je ovako obrazložena: »General je 
osuđen što je vrijeđao podređene, ponižavao ih i umanjivao njihovo 
dostojanstvo!« - Što reći, kakovu presudu očekivati za one koji 
»vrijeđaju, ponizuju i umanjuju dostojanstvo« ne podređenih, nego 
samoga Boga. Kako malo mudrosti je potrebno da učinimo 
usporedbu ove presude i Božje »po istom predmetu«. 

Liječnice izliječi sebe! Poznata biblijska izreka i savjet. Ovaj 
puta s punom primjenom. Engleski prijestolonasljednik princ 
Charles, u jednoj prosvjetnoj ustanovi govorio je o prostoti psovanja. 
Kako je to bilo radi vrućine u školskom dvorištu, u jedan mah je 
puhnuo vjetar i odnio papir s predavanjem iz njegove mke. Princ se 
tako zaboravio, daje usrdžbi nedostojno spomenuo ime Božje. Nije 
baš opsovao, ah je u praksi pokazao kao je nepristojno psovanje. O 
tome se mnogo pisalo, pa je tako došlo i do nas. Žalosno ponašanje 

kraljevskog djeteta. Kako su svi ljudi kraljevskog roda, jer im je Otac 
kralj neba i zemlje, sam Bog-ništa ne može toliko osramotiti njihovo 
dostojanstvo, kao ako se zaborave i obeščaste ime Božje na bilo koji 
način! 

Jedna od najpoznatijih naših umjetnica u sličnoj izjavi za tisak, 
rekla je da se ne usudi navečer izaći u šetnju sama, radi grupe mladića \ 
koji »galame, psuju i bestidno se ponašaju na ulicama«. To je bilo 
prije više od tri decenija unatrag. Netom smo naveli uglednu 
liječnicu, koja iz istih razloga ističe svoj strah od »vulgarne mladeži«, i 
Radi se o sinovima onih prostaka od prije trideset pet godina. U tom 
članku o psovci možemo naći i ovo: »To se ne tiče samo Zagreba, | 
nego se radi o problemu psovke koja je zapljusnula cijelu zemlju, a 
sada naročito gradske sredine. Neispravno je misliti da psuju samo . 
tzv. primitivci. Naprotiv, tzv. intelektualci, i to visoki često su veliki j 
psovači, što dopušta pretpostvku da su i jedni i drugi psihički . 
agresivni... Kako da se to zlo suzbije? Psovka kao navika ne može 
se iskorijeniti ako čovjek ne doživi istinsku i u isti mah humanu 
karakternu evoluciju... psovka je po svemu jedna od negativnih, 
protudruštvenih pojava koja pripada području društvene patologije« . 
(bolesnog stanja) Kao ustuk psovci i ovdje se ističe presudan utjecaj 1 
obitelji i obiteljskog odgoja - koji sadržava osnovni smisao, također j 
je potrebno slobodno i čvrsto formirano javno mnijenje dakako, 
protiv psovačkog mentaliteta.« 

Umjetnik-prostačina. Jedan novinar govoreći o problemu 
psovke na javnim priredbama veli: »Nastupao je često, postigao 
publicitet kao estradni umjetnik. Obzirom na sadržaj možemo reći i 
»umjetnik«, nazovi umjetnik. Naš dnevni tisak spominje jedan 
njegov javni nastup na tzv. zagrebačkim »Nedjeljnim 
popodnevima«, kada je pred auditorijem cijele zemlje završio 
pjesmu najprostijom psovkom. Pisac članka spominje kako se 
voditeljica zacrvenila od stida. Drugi neki u cirkuskom dresu zavija 
u svojoj stupidnoj pjesmi o nekoj curi u koju bi se »I Bog zaljubio 
da ju je vidio!« Navodim točno riječi da svakom iole pametnom 
čovjeku sine pred očima, kako oni najbjedniji i najjadniji komedijaši, 
uzimaju sebi slobodu da na tako luđački način propagiraju svoju 
»kulturu mesa«, koja ih onemogućuje da shvate prave vrijednosti i i 
poštovanje prema njima. 

Ti da meni majku psuješ? »Tako je vikao sav crven od bijesa 
čovjek koji je stajao nad osobom na podu, udarao s obje ruke i 
neprestano ponavljao »Ti da meni majku psuješ, mater dami kuneš... 
ti ...Još samo jedanput i više nikada nećeš ni pisnuti!« - Udaljih se 
potresen, priča svećenik o događaju za vrijeme prošlog svjetskog 
rata. »Neki novi pogled, neko novo strahopočitanje prostruji mi 
dušom, kad pomislih na uvredu nanesenu imenu majčinu. No osjetio 
sam još nešto. Neku žalost i bol zbog zaslijepljenosti i neuviđavnosti 
ljudske. Psuje se, naime, Bog i ništa. Nabacuje se u društvu njegovim 
imenom kako loptom i nitko ni da prstom makne. Pogrđuje se Majka 
Božja, žena bez ljage i nitko da otvori usta. 

Svakako da je pohvalno braniti čast roditelja i ne dopustiti 
njihovo vrijeđanje. Koliku bi bijedu pokazao onaj koji bi na to bio 
ravnodušan. Ali, ljudi Božji, zar tu istu pažnju ne zaslužuje od tebe 
i Otac tvojega oca i tvoje majke, tvoj Bog? Zašto njega psuješ ili 
dopuštaš bez riječi da se u tvojoj prisutnosti psuje onaj koji ti govori: 

' Ako te i majka tvoja zaboravi, ja te neću zaboraviti«. 

Ne dajmo više, ako se smatramo valjanim sinovima najboljeg 
Oca, da nam prijeđe preko usta psovka ili hula na ntomstvo, te se 
tako prokletstvo psovke predaje od koljena na koljeno kao paklenska 
baština. 

Ti li meni milu maju opsovao? Priča svjedok svećenik, događaj 
koji pamti iy djetinjstva. Pazarni je dan, gradić je pun svijeta, sa sela. 
Žene u prekrasnim narodnim nošnjama-svakidanjim-ali ipak 
prelijepim. I muškarci u bijelim rubinama, sometnim prslucima i 
raspletenim šokačkim gaćama. Dvojicu je okružila grupa ljudi, i 
gleda kako užgarenih lica od pića, jedan drugog vrijeđaju i jedan 
drugome prijete. U jedan par, opsova mlađi seljak starijem majku. 
Ovaj vrisnu: »Ti li meni milu maju, opsova? Pustit ću ti criva!« U 
isti mah je sjevnuo nož, krv je zacrvenjela bjelinu, tanjenik poče 
jaukati, dok djeca bježe a odrasli viču: Liječnika, liječnika!« 


“Psovka — nasljeđe u obitelji 

Opsuj mu ako te dirne. Stariji čestiti seljanin pripovijeda župnku 
događaj koji ga je posebno potresao: »Dječak došao kući plačući 

nakon nastave. Otac ga pita što se desilo, a dijete odgovara, kako ga 
je jedan sudrug u školi istukao. Rekli bi ljudi: dječja posla! No ovaj 
otac nije tako rekao. Prosuo je bujicu najtežih psovki, a onda rekao 
malom: »Ako te još jednom dirne, uzmi kamen parnu ga baci u glavu 
i opsuj mu sve na svijetu!« Tu paklensku pouku završio je još s 
cijelim nizom bogopsovki. »Da li takvom nesretniku ikada padne na 
um, što bi ostalo od njega, kada bi Gospodin Bog s njime postupio 
po uputi koju je dao »uvrijeđenom sinu«? 

Psuju i djevojčice . Posebno vrijedan članak, koji nije izašao iz 
pera kakovog vjerskog pisca ili na stranicama kakovog vjerskog 
časopisa, nego je objavljen u dnevnom tisku. 

Članak je napisao opet jedan profesor i doktor. Čujmo ga: »Ako 
bi se birala tema za jedan simpozijum o discipliniranim problemima, 
onda bi to bila psovka, s čijom smo trajnom zarazom i trajnom 
poplavom suočeni. Psuje se čak i na sceni i na ekranu. Ne psuju više 
samo »kočijaši« — njih je sada malo, veoma malo — sada psuju i 
djevojčice: stanite pred neku osnovnu ili srednju školu, ne morate 
mnogo osluškivati, psovke če vas za čas zapljusnuti. Istrijebili smo 
uši, uništili stjenice, ostala nam je psovka. Ona zaslužuje uvelike 
pažnju nauke: ne samo lingvistike, nego i psihologije, sociologije, 
estetike, antropologije, prava, gotovo svih. humanističkih nauka. Jer 
prisutnost psovke na svim mjestima, svjedoči o poremećaju moralnih 
vrijednosti, o odsustvu normi, o krizi duha, o sveopćoj krizi 
čovječnosti. Psovka je simptom unutrašnje praznine pustoši, 
duhovnog siormaštva. A duhovnost nije bila, nažalost nikada naše 
izrazito svojstvo.« 

Imamo li na umu da to piše liječnik, učenjak, nekatolik, možda 
i ateista, možemo sa strahom otkriti svu tragediju naših ljudi, 
posebno mladih, koja je opečaćena teškim izrazima, kao: kriza 
čovječnosti, unutrašnja praznina, duhovno siromaštvo, i si. Stavimo 
li to pod zajednički nazivnik — odgovornosti roditeljskog odgoja u 
svakom pogledu, pa tako i u pitanju psovke kao znaka »krize duha«, 
onda ćemo ponovno otkriti krivca za tu opačinu: u prvom redu — 
roditelji! Uz to, kao vjernici, imajući na umu psovku kao najteži 
grijeh protiv Boga, tada sve ocjene liječnika, psihologa i sociologa, 
koje govore o »poremećaju moralnih vrijednosti« poprimaju 
stravične konture čovjekova neprijateljstva prema Bogu. 

Dječja psovka. Još jedan plač nad unakaženom mladosti. Članak 
je donesen u rubrici: »Kutak za roditelje«. Evo ga u cijelosti: 
»Govoriti o psovci znači prije svega razmišljati o jednoj štetnoj i 
ružnoj pojavi i navici u svim našim sredinama. Ona postepeno stiče 
»pravo građanstva« i krnji ugled, posebno kulturni ugled ljudi. 
Psovka se može danas čuti gotovo na svakom koraku, i na svakom 
mjestu: u porodici, školi, poduzeću, u tramvaju, autobusu, kinu i na 
drugim mjestima. Koliko je neugodno čovjeku koji nije navikao na 
slušanje vulgarnih izraza, kada čuje iz usta dječaka, djevojke ih 
odrasloga, kako bezobzirno upotrebljavaju masu najodvratnijih 
psovki koje ponižavaju, vrijeđaju i zabrinjavaju —ne treba posebno 
naglašavati. Pa ipak, treba reći da se na suzbijanju i iskorjenjivanju 
psovke dosada nije gotovo ništa učinilo. 

Postavlja se dakle pitanje: odakle psovka djeci? Odgovor je 
jasan. Prve navike djeca stiču u porodici, još od najranijeg 
djetinjstva, i ako je porodica najodgovornija za njihov odgoj prije 
polaska u školu, onda je njezina uloga u razvijanju navika mališana 
to veća. Prema tomu. tu u roditeljskm domu, treba tražiti porijeklo 
dječjih psovki. Ako se psovka u porodici u korjenu ne liječi, a 
korisnije je nastojati da se ona uopće ne pojavi, onda se ona kao po 
nekoj inerciji prenosi iz generacije na generaciju, iz porodice na 
ulicu, sa ulice u školu, a iz nje u širu društvenu sredinu, stvarajući 
nebrojene neugodnosti u svojoj okolini koja to ne želi. 

Otprilike krajem prve godine kada dijete počinje izgovarati prve 
riječi, obično nastaje vježbanje prostačkih izraza. Tome najviše 
doprinosi otac, iako je danas sve više majki i ostalih žena koje psuju. 
U početnoj fazi psovanja, kada dijete najviše ponavlja nepristojne 
riječi koje je izgovorio otac, majka ili koji drugi član obitelji, može 
to izgledati posve bezazleno i možda čak izazvati smijeh ukućana. 
Međutim, kasnije, ako se to odmah ne suzbije, psovka postaje trajna 
i bestidna riječ. Istina dijete u doba ranijeg djetinjstva ne prima riječi 
logike, s razumijevanjem, nego ih opaža i apsorbira mehanički. Ali 
već od treće godine, njegovi misaoni receptori postaju sve sposobniji 
da shvaćaju smisao i razlikuju dobro od zla. Stoga se lako zapaža, 
kad djetetu od četiri ih pet godina kažemo da nešto opsuje, kako se 
zacrveni i napusti društvo. (Dakako ako već nije izgubilo stid). 
Izazvano osjećanje stida kod djeteta pokazuje da ono već počinje 

shvaćati besmislenost psovke i pogrešnu upotrebu. Kasnije, od pete 
godine do desete, dolazeći u širi doticaj s vršnjacima i ljudima izvan 
porodice, neosjetno i neprimjetno psovka postaje malo po malo 
njegova svojina i izraz svakodnevnog rječnika. Ovako uvježbana 
navika koja je uzela maha, teško se odstranjuje ili se čak uopće ne 
može iskorijeniti. U tom slučaju će često biti uzaludni napori da se 
nešto efikasno učini«! 

I zaključak znanstvenika: »Porodica je najneposrednija sredina 
u kojoj dijete stiče početne spoznaje o svijetu koji ga okružuje i zato 
je ona najodgovornija za njegovanje njegovih navika. Drugo: 
građanska dužnost i obaveza svakog čovjeka - svakodnevna borba i 
permanentno nastojanje oko suzbijanja psovke i njezina konačnog 
iskorjenjivanja iz naše sredine tog velikog zla koje trnje svako 
ljudsko biće«. — Članak je napisan prije četvrt stoljeća. Odmah na 
početku se ističe »da se na suzbijanju psovke dosada nije gotovo ništa 
učinilo«. Očito je iz činjeničnog stanja u kojem se naša zajednica 
sada nalazi. Sve ono što znanstvenik navodi u »Kutku za roditelje« 
ostaje kao »glas vapijućeg u pustinji«, jer u tom dragocjenom živom 
kutku, obitelji, u kojoj dijete počinje živjeti, razvijati se fizički i 
psihički, nema ni primisli o potrebi kakova zahvata u taj problem. 
Naprotiv — obitelj je rasadište psovke »toga velikog zla koje truje 
ljudsko biće« — kako u članku i čitamo. Da to opet prenesemo na 
vjersko područje: »Najodvratnije psovke koje vrijeđaju, ponižavaju 
i zabrinjavaju« — kako pisac veli, uperene su najviše protiv onoga 
koji zaslužuje i poštivanje i zahvalnost od razumnog bića—čovjeka 
— i to u najvišem stupnju, a to je Gospodin Bog. »Psovka kod djeteta 
malo po malo postaje svojina, navika« kaže se dalje, koja se teško 
odstranjuje ili se čak ne može uopće iskorijeniti«, glasi »dijagnoza«. 
Da je tomu tako, vidjeti ćemo u slijedećim retcima, u kojima ćemo 
nastojati prikazati povijest psovke u povijesti našeg naroda. Nije to 
samo psihološko i sociološko tumačenje — nego strašna stvarnost i 
povijesna istina: dijete uči psovku u obitelji, prenosi ju na svoje 
potomstvo, te se tako prokletstvo psovke predaje od koljena na 
koljeno kao paklenska baština. 

Roditelji psovači - ubojice djece . Te oštre riječi potječu od 
Učitelja crkve sv. Augustina, biskupa. On doslovno kaže: »Nije 
težina psovke samo u njezinoj rugobi, nego i u tom što psovkom 

počinjaš grijeh duhovnog ubojstva, i to onih tebi najbližih i najdražih, 
svoje djece. Nemoj misliti da ti nisi ubojica, ti koji svojim jezikom 
šiješ u njihovu nevinu dušu kukolj opačine-psovku. Ako je tvoja riječ 
sablaznila tvoje dijete, pa i bilo koga od tvojih bližnjih, znaj da si ih 
ubio u duhovnom smislu. »Mjesto da svojim jezikom odgajaš svoju 
dječicu, veli komentar, ti ih svojom psovkom učiš zlu i ubijaš im 
dušu. Mjesto da svojim jezikom zazivaš blagoslov na svoj dom, ti 
svojom psovkom zazivaš Božji gnjev i prokletstvo. 

Francuski pisac J. J. Rousseau priznaje da svojim opakim 
knjigama ubija, umjesto odgaja. Knjiga opakog sadržaja, puna 
opakih riječi, donosi smrt čestitom životu čitalaca. Što tek reći za 
roditelje koji svojim ne samo opakim nego i bogohulnim riječima 
unose neprestano otrov u njihove nježne duše? Takav se grijeh zove 
sablazan. Za takove Isus veli: »Tko sablazni jednog od ovih malenih, 
bolje bi mu bilo da si objesi mlinski kamen oko vrata i potone u 
dubine morske«. Opet: roditelji, krivci za sablazan, duhovnu smrt 
svoje djece. Čuli smo što o tome misle sociolozi, liječnici sveci i 
napokon Gospodin Isus. Roditelji su prvi učitelji svojoj djeci - u 
dječjim molitvicama. Tako jedni. A drugi: prvi i najstrašniji učitelji 
psovke i hule protiv Boga. Tako postaju u pravom smislu riječi 
duhovni ubojice onih kojima su dali tjelesni život. 

‘Psovka i Cjudsfa fazne 

Kroz sve stranice ove knjižice provlači se jedna misao: Bog 
kažnjava one koji ga vrijeđaju. O tome smo naveli cijeli niz različitih 
primjera. I po ljudskom sudu, kroz sva vremena, bogohulitelji su bili 
teško kažnjavani. Čak i u mnogim poganskim državama nije bila 
rijetkost da bi psovača osudili na teške kazne, pa čak i na smrt. Iznijet 
ćemo slijedeći razne izvještaje, što su pojedini zakonodavci, vladari 
poduzimali da psovku kazne i istrijebe. 

Sveti Ljudevit IX, francuski kralj. Da zaplaši psovače i iskorjeni 
gadnu naviku psovanja, izdao je naredbu da se svakom tko opsuje 
Boga ražarenim željezom ožigošu usta. Vrlo brzo je ta kazna stigla 
jednoga od njegovih najuglednijih dvorjanika. Nisu koristile 
nikakove molbe niti zagovori. Kralju su dojavljivah kako ga mnogi 
grde i vrijeđaju radi oštrine i okrutnosti. On je mimo odgovorio: 








»Neka slobodno mene grde i vrijeđaju, ali mojega Boga neće 
vrijeđati!« 


^Hrvatskigradovi: zakoni protiv psovke 

Dubrovnik:»Tko opsuje Boga ili njegove svece, neka plati 
novčanu kaznu. Ako ne može platiti neka se javno sveže za stup 
sramote«. 

Split: Neka se nitko ne usudi psovati ili proklinjati Boga ili 
njegove svece. I tko protivno radi ima se osuditi na deset libara kazne 
za svaki put. 

Trogir: Određujemo: Ako tko opsuje Boga ili Djevicu Mariju ili 
njegove svece, neka plati općini globu od pet libara venecijanskih 
dinara. Ako psovač bude malodoban ili siromašan, koji ne može 
platiti, neka se kazni šibama ili zatvorom. 

Skradin: »Određujemo i hoćemo: Ako tko zločinačkim ustima 
kao odmetnik opsuje Gospoda ili blaženu Djevicu, Majku Božju, ili 
kojega god sveca, neka plati globu od dvadeset solda za svaki put... 
Ako psovač bude siromašan ili malodoban, neka se metne u klade i 
drži pola dana na trgu!« 

Korčula: »Isto naređujemo: ako tko opsuje Boga ili svete 
njegove sakramente Crkve, i ako mu to bude dokazano jednim 
prikladnim svjedokom, neka plati globu. Ako ne bude mogao odmah 
platiti, neka se sveže za stup i neka stoji jedan dan svezan!« Postoje 
i druge mnoge odredbe u našim krajevima sličnog sadržaja. One 
pokazuju s jedne strane brigu za čast Boga i svetaca, ali i strašnu 
istinu: Hrvati su kroz stoljeća psovali i Boga i Majku Božju i svete 
sakramente! Baš kao i danas, samo što su današnje psovke dostigle 
neopisivu zloću i po opsegu i vrsti. Zar se ne smijemo upitati nisu li 
tolika zla koja su se sručila na našu zemlju, odgovor na to veliko 
narodno zlo: psovku i hulu na Boga? 

Ljudevit XTV. - kazne radi bogopsovke. Taj kralj za razliku od 
njegova poretšasnika sv. Ljudevita IX, nije se odlikovao niti 
naročitom pobožnošću niti kreposnim životom. Unatoč tome izdao 
je veoma stroge naredbe protiv onih koji se usude psovati. 

Crveni zatćpni protiv psovt^e 


U srednjem vijeku tko bi opsovao Boga, prema crkvenim 
uredbama, morao je sedam petaka postiti o kruhu i vodi, stajati pred 
crkvom u pokorničkom odijelu, a u crkvu nije smio ulaziti dok ne 
obavi propisanu pokoru. 

PapaLeon X. odredio je visoke novčane kazne za psovače, a za 
one najteže je bila kazna smrti. - Zaista okrutno, no onda nisu morali 
govoriti protiv psovke svećenici i biskupi, nisu morali pisati 
očajničke pozive protiv psovke liječnici i društveni radnici, i govoriti 
o psovci kao »najvećem društvenom zlu«, »prostakluku« i »znaku 
prazne duše« 

Papa Grgur XIV. »Odredio je da se javni psovači ne smiju 
pokapati na crkvenom groblju, na posvećenom zemljištu.« Netko je 
tome dodao da u današnjim grobljima ne bi bilo dužih grobova od 
130 centimetara - biva samo djeca. Kako je to pisano prije mnogo 
godina, dimenzije grobova psovača bi morale biti znatno smanjene, 
jer smo čuli sociologa koji govori o psovkama djece u trećoj ili 
četvrtoj godini. 

Biskup Miletić prije gotovo dva stoljeća u svojim biskupskim 
okružnicama zabranio je svećenicima da odrješuju u ispovijedi one 
koji psuju Boga ili Majku Božju. I danas postoje neki grijesi pridržani 
višoj crkvenoj vlasti, za koje se dobije odrješenje na posebni način. 
No kada bi se za grijehe psovke i danas uskraćivalo odrješenje, 
opustjele bi ispovjedaonice. 


Vjernici i Branitdji 

Veliki književnik i veliki vjernik. Aiessandro Manzoni. Zna za 
njega svaki školarac, jer su njegova djela takove vrijednosti, da se 
đaci po njima uče lijepoj književnosti. Kako je bio veoma plemenit 
i obljubljen, u njegovoj se kući često okupljahu brojni prijatelji. 
Jednom prilikom našao se među prisutnim jedan rijetki gost, kojega 
nije poznavao Manzoni, a niti gost njega. U žaru rasprave taj stranac 
glasno opsova Boga. Književnik, već u dubokoj starosti, skoči sa 

stolice, odvede psovača u predsoblje, utrpa mu u ruke njegov šešir i 
štap i pokaza mu vrata uz riječi: »U kući Alessandra Manzonija nema 
mjesta za psovače« - i zalupi za njim vratima. - Često i bolji vjernici 
znaju prešutjeti prostote i psovke izrečene u njihovoj kući. »Da ne 
povrijede gosta.« Primjer književnika jasno govori kako više treba 
čuvati čast Božju, nego čast prostaka, psovača. To više ako su 
prisutna u kući djeca. 

Umjetnik u obrani Božje časti. Kao Manzoni na području 
književnosti, tako i Giuseppe Verdi na području glazbe, zauzima i 
danas visoko mjesto. Iako je imao svoje ljudske mane, nikada nije 
tajio da je osvjedočeni vjernik. Za vrijeme jednog pokusa sa 
orkestrom koji je vodio, jedan od glazbenika opsova ime Božje, uz 
koje je spomenuo riječ-pas, kako to čine u Italiji. Kada je to čuo 
glasoviti umjetnik, okrenuo se prema prostaku i počeo vikati iz svega 
glasa: »Ti si pas! Takvo pseto ne trebam u svojem društvu! Napolje 
pseto jedno!« 

U ovoj se kući ne psuje. Poznati plakat koji se može naći u 
mnogim kršćanskim kućama. Jedan suseljanin priča župniku. »Bio 
sam u kući svoga rođaka. Za kratko vrijeme opsovao je dva puta 
Boga. Jgi sam mu pokazao na plakat sa natpisom protiv psovke i 
upitao ga kako to može raditi. On je sa nadmoćnim smješkom rekao: 
»Pa ja kada psujem, okrenem plakat naopako«. - Završio je čovjek 
priču: »A znate kako u kući žive, imaju svega ali nemaju mira i 
blagoslova. Mladi se ne slaže s ocem. U selu su poznati kao svadljivci 
koje nitko ne voli!« - No da ih ne voli niti Bog kojega tako drzovito 
vrijeđaju, očito je svima koji znaju da kod njih »ima svega ali nema 
mira«. 

Maršal i psovka. Talijanski maršal Ljudevit Cadoma javno je 
iznio svoje mišljenje o psovci ovim riječima: »U Italiji se strahovito 
psuje u različitim oblicima, ali jednakom žestinom od sjevera pa sve 
do juga. To je svakako jedna od najgorih pojava koja je u vrlo ružnoj 
protivnosti s tisućgodišnjom civilizacijom našeg naroda. Stoga vrši 
sveto djelo svaki koji nastoji da nestane te odvratne opačine koja nas 
ponizuje pred cijelim svijetom!« 

Nadbiskup i psovka. Iz života zagrebačkog nadbiskupa svete 
uspomene Alojzija Stepinca poznat je ovaj događaj: »Kao 
nadbiskup, putovao je s pratnjom iz Zagreba i putem su naišli na 

čovjeka čija su kola zapala u blato. Konji nisu mogli izvući kola, a 
kočijaš ih je svom žestinom tukao bičem i prosipao najgore psovke. 
Nadbiskup je izašao iz auta, zamolio od čovjeka uzde a pratioce 
pozvao u pomoć. Blago bodreći konje uspio je da se kola s teretom 
izvuku iz blata. 

Pobožni direktor. U gradu je osnovana nova župa. Kupljena je 
skromna radnička kuća za župski stan. Trebalo je mnogo toga srediti 
u raznim uredima, a stari plemeniti gospodin je s mladim župnikom 
sve umješno obavljao. Prolazeći pokraj crkve u središtu grada, čuli 
su taksistu kako opsova ime Božje. Stari gospodin mu pristupi i blago 
reče: »Gospodine, lijepo vas molim, nemojte psovati Boga. I ja i 
mnogi drugi smo vjernici, pa time vrijeđate i Boga i nas!« - Vozač 
gaje iznenađeno pogledao i rekao: »Oprostite molim vas! Ni ja nisam 
bezvjerac, ali eto, luda i sramotna navika ušla mi je u krv. Oprostite, 
još jednom!« Srdačno su se rukovali, a pouka s ljubavlju je morala 
ostaviti traga u duši psovača. 

Psovač i svećenik. Tek što je ušao u autobus i sjeo, svećenik 
začuje putnika ispred sebe kako izusti veliku psovku. Ubrzo još 
jednom. Svećenik mu mimo reče: »Ja sam svećenik, molim vas 
nemojte vrijeđati Boga i moje osjećaje!« Ovaj se okrenuo i užurbano 
rekao: »Ja se izvinjavam, zbilja se izvinjavam!« Kada je izlazio 
nakon nekoliko stanica iz autobusa, pruži svećeniku ruku uz riječi: 
»Ipak, još jednom, ja se zbilja izvinjavam!« - Često puta 
podcjenjujemo spremnost svojih bližnjih da shvate zlo koje čine, i 
odmah se korigiraju. I vjernicima se u poukama veli da ima ljudi koje 
će opomena još više razjariti i izazvati novi val psovki i uvreda. Stoga 
se preporuča i ženama takovih muževa i svima ostalima koje 
takovima ocjenimo, da ih se ostavi na miru »da ne griješe još više« 

- kako to brižno žene vele. O toj procjeni ovisi što će vjernik 
piimjeniti u društvu ili s pojedincima koji u časovima gnjeva psuju 
i vrijeđaju Boga ih druga sveta imena. 

Predsjednik države i psovač. Jedan stariji gospodin 
dostojanstvenog držanja sjedio je za stolom i objedovao s nekoliko 
časnika. Odjednom, jedan od prisutnih kojemu je pao nož na pod, 
opsova tešku psovku. Čovjek odloži nož i viljušku, strogo pogleda 
psovača i reče: »Ja sam mislio da imam posla s civiliziranim i 
pristojnim ljudima!« Zavladao je tajac, apsovač se sav crven od stida 


61 














ispričao. Opomenu psovaču je izrekao George Washington osnivač 
Sjedinjenih Američkih Država. 

Netko bi se možda ustručavao izreći opomenu da ne uvrijedi 
gosta. No ako se gost ne ustručava da u tuđem domu vrijeđa i Boga 
i ukućane, očito je da glavar kuće ima pravo da ga podsjeti kako nema 
prava vrijeđati nikoga. Najmanje pak u kući vjernika - Boga. 

Televizija protiv psovača . Televizijska stanica u Chicagu 
otpustila je iz službe jednog svojeg voditelja i jednog tehničara zbog 
psovki kojima su se služili u međusobnoj prepirci. Stroga kazna je 
razumljiva, kada se uoči da su se nepristojne psovke dvojice 
službenika čule tijekom dječje emisije, koja je u to vrijeme bila na 
programu. Nezgoda je bila u tome, stoje mikrofon u studiju gdje su 
se obasipali psovkama ostao uključen, a oni to nisu znali!« - Da nije 
bio mikrofon uključen, oni su se mogli svađati i psovati, a da to nitko 
ne bi saznao. Ovako su stradali. I mala djeca uče već na vjeronauku 
da »Bog sve vidi, sve čuje i sve zna«, bila bi velika sreća za psovače, 
kada bi mogli isključit »prijem« njihovih đavolskih emisija. 
Međutim, iako znaju da ih čuje i Bog i njihova okolina uža i šira, bez 
ustručavanja, mnogi godinama »emitiraju« riječi, izraze, psovke, 
kojima stječu neprijateljstvo i Božje i ljudsko. Nesreća će biti bez 
kraja, ako budu radi psovki otpušteni - iz Božjeg društva. 

Psovt^a u našem narodu 

Psovka došla s istoka? To smo mogli posljednjih mjeseci čitati 
u dva ugledna vjerska lista. Da li je tomu tako, lako ćemo otkriti 
nakon brojnih podataka, koji nažalost govore nešto protivno. Psovka 
u našoj domovini vlada godinama. Navesti ćemo obilati materijal, 
samo zato, da dođemo do svijesti, kako treba najozbiljnije pristupiti 
koordiniranoj borbi protiv tog golemog zla koje nam donosi, koliko 
sramote toliko prave nesreće. 

Vrlo dobro znademo da se psovalo i klelo i ranije, u doba naših 
pradjedova. Stari nam rukopisi kažu da su hrvatski Staleži i Redovi 
god. 1563. stvorili zaključak koji donosi kazne za psovke i kletve. 
Tu se kaže da je određeno da se takovi ljudi koji budu psovali 

Stvoritelja Boga, krst i dušu i drugačije slično...za prvi put javno 
izbiju, za diugi puta da se izbatinaju, a za treći puta neka se kazne 
kako se kažnjvaju ubojice i ostali zločinci. Oni pak, koji čuju psovku 
i ne tuže, neka se kazne globom od tri marke. Godine 1756. Hrvatski 
sabor obnavlja tu odredbu iz godine 1563. Sabor veli da se ljudi ne 
žacaju izbacivati strašne psovke i kletve ne mareći za strah Božji i 
za grižnju savjesti. I jer se ovom groznom uvredom Veličanstva 
Božjega izaziva pravedna srdžba Božja, da se obnovi članak 42 
zajedničkog Sabora iz god. 1563, i da se ona tamo određena kazna 
neoprostivo provede.« 


su najveći psovači na svijetu? 

Članak je tiskan u »Slobodnoj Dalmaciji« prije par godina. Evo 
nekoliko podataka: 

»Neki autori tvrde da bi na tablici svjetskih psovača prva tri 
mjesta zauzeli Talijani, Mađari i - mi.« To je naslov članka, a onda 
slijedi: »...Mi smo zapravo prva liga u psovanju, a kad se malo bolje 
razmisli zapravo je jasno da daleko ostavljamo iza sebe naše zapadne 
(Talijane) i sjeverne (Mađare) susjede«... »Davao se vani jedan naš 
film crnovalski. Jedan od onih u kojemu se neprestano psuje i to 
onako gadno. Zapravo: sve su psovke - osim osobnih imena... 

»Zanimljivo je čitati na stranom jeziku prevedene naše psovke, 
da se uvidi koliko su se morali mučiti da ih prevedu... i nisu ni 
izdaleka uspjeli.« Nedostaju ima prostački izrazi. 

»Europa pokreće kampanje protiv psovke. U Italiji, recimo 
kampanja traje neko vrijeme. Š plakata se apelira na ljude da budu 
fini, i prijeti im se novčanim kaznama. Još su teže kazne za javno 
psovanje na radiju i televiziji. Jedan je poznati glumac nešto opsovao, 
i talijanska televizija - RAI - smjesta je prekinula s njim daljnju 
suradnju.« Novinar spominje riječi koje drugi narodi izgovaraju u 
srdžbi. Nijemci, Francuzi, Aanerikanci i Englezi u bijesu spominju 
riječi, koje izgovaraju kod nas i mala djeca. Nisu zapravo psovke, 
nego nepristojne riječi...« 

Završetak glasi: »Koliko Europu pretječemo u inflaciji, toliko je 
pretječemo u psovanju«. - Kakova užasna svjedočanstva! Narod po 
psovanju prvi u Europi, ali i prvi u svijetu. Što dijete učini u obitelji 
veću opačinu, to su teže batine ili druge kazne koje otac primjenjuje. 
Gledajući nasu povijest daleko unatrag, uz pojedine povijesne 
momente, ne moramo li kao naši pradjedovi, osjetiti strah od Božje 
srdžbe i kazne. Ili: može li itko pametan zaključiti da Bog nagrađuje 
dugotrajno i najveće zlo - psovku, i da lije dužan šutjeti i trpiti tolike 
uvrede? 

Isto samo drugačije! Zagrebački novinar je pratio skupinu 
građana koji su pošli na novogodišnje kruženje po nordijskim 
zemljama. Malo avionom, malo vlakom, malo autobusom. Ne bez 
pakosti, novinar, ateista, govori o raznim nedaćama koje su 
neizbježive na dužem putovanju: u vlaku, autobusu, trgovini, pošti i 
slično. On promatra reakcije putnika. Nije to bio makar tko, kada si 
može priuštiti takove novogodišnje užitke. On veli: »Nered s 
prtljagom u autobusu, zakašnjenje željeznice, zatvorena pošta, 
nedostatak robe u trgovini. Danci, Šveđani, Norvežani i Finci 
rješavaju tako da grde krivca: prijevozno sredstvo, poštu, željeznicu 
ili trgovinu, u nastavku se ruga: »Međutim naši ljudi, u visokom 
postotku vjernici, u ludom i neobrazloženom bijesu, pokupe najprije 
sve na nebu u što vjeruju, a onda ono najvrednije na zemlji. Dakle: 
od Boga i svetaca, sve do matera i očeva!« 

»U boj protiv psovki (kletvi)« - Vrijeme prvog svjetskog rata. 
Deseci tisuća Hrvata su na ratištu od Italije do Rusije, mobilizirani 
od vlasti Austrougarske. Sve su jedinice imale svoje vojne 
dušobrižnike, koji su pratili vojnike na svim ratištima. Evo što je 
jedan od njih napisao u Glasniku Srca Isusova od siječnja 1916. 
godine. Rat je trajao već godinu i pol, mnoštvo ranjenih, poginulih i 
nestalih. Mnogi od izginulih na dalekim ratištima, upisani su na 
obiteljskim grobnicama u domovini, često puta sa slikama u 
vojničkoj uniformi na kamenim spomenicima. O tim teškim 
vremenima i životu vojnika za vrijeme svjetskog rata piše vojni 
svećenik u navedenom glasniku: 

U boj protiv psovke (kletve). »Dobro reče jedan crkveni 
dostojanstvenik regrutima koji su ga molili da im dade škapular ili 
medalju Srca Isusova, kako bi se u ratu laglje sačuvali od smrtne 

pogibelji: »Sve je lo. doduše, dobro i hvale vrijedno: ali ne mislile 
da će vas nabožni predmeti sačuvali od smrti. To može samo Bog’ 
a veliko je pitanje, hoće li on to učiniti, ako se vi ne ostavite svojih 
najobičnijih zlih navada, a to su psovka (kletva) i neplodnost vaših 
brakova!« U nastavku članka navodi se pitanje koje je postavio taj 
svećenik. Nezgodno je radi oštrine donijeti ga u originalu. Upitao ih 
je što oni, većinom seljački momci, čine s neplodnom stokom 
Odgovor je bio: zakoljemo ih! Opomena je uslijedila; pazit - da se to 
i vama ne dogodi!« 

Eto jednog stravičnog svjedočanstva o dva zla koja uništavaju 
čovjeka i zajednicu: ral protiv Boga i rat protiv potomstva. 

Jedan od mnogih . Piscu ovih redaka kao mladom kapelanu, 
pripovijedao je zvonar iz okolice biskupskog grada svoj doživljaj iz 
prvog svjetskog rata: »Našao sam se na ruskom frontu 1916. godine, 
kamo je naša jedinica upućena da zamjeni premorene i desetkovane 
trupe. Od željezničke stanice do fronte trebalo je pješački desetak 
kilometara. Cim smo krenuli, čuli smo grmljavinu topova. Mislio 
sam na svoje kod kuće i pitao se hoću li ih ikada još vidjeti. Već su 
tolikima kod kuće stigle obavijesti o smrti njihovih hranitelja. 
Hodajući u stroju došli smo do jednog poljskog križa, kakovih ima 
mnogo i kod nas. Skinuo sam kapu i prekrižio se. Zavapio sam na 
pomoć i zaštitu. Pokraj mene je išao podoficir, naš Hrvat, koji mi 
gadno opsova kada je vidio da sam se prekrižio. Nakon nekog 
vremena opet smo došli do jednog križa, i ja se opet prekrižim i 
pomolim. Opaki naš pratilac sasuo je mnoštvo psovki i poruga i meni 
i Bogu. Već smo se približili liniji borbenoj, čula se" strašna 
grmljavina topova, a nama je valjalo proći kroz jedno rusinsko selo, 
koje je bilo razrušeno samo je crkva bila pošteđena. Ispred crkve 
pobožno skinem kapu, prekrižim se i pomolim. Podoficir me udari 
nogom u leđa, i idući pored mene psovao mi je sve na nebu i na 
zemlji. Ja sam šutio i tiho se molio. Za desetak minuta ulazili smo u 
rovove iz kojih su izlazili premoreni, blatni i neobrijani vojnici, i to 
pod kišom metaka. Prvi metak koji je pao među nas, pogodio je 
podoficira u usta. Ostao je na mjestu mrtav. Tu smo ga pokopali. - 
Nekako u to vrijeme, desilo se ukazanje Majke Božje u Fatimi, koja 
je preko djece uputila svoju poruku čovječanstvu. U čemu se ona 
sastoji? 

fatimska poruka 

»Bog je previše vrijeđan «, neka ga ljudi prestanu vrijeđati, jer 
rat, glad, nerodica dolaze kao kazna za grijehe«. Prva poruka Gospina 
u tom smislu glasi: »Hoćete li činiti pokoru u naknadu za nebrojene 
grijehe kojima ljudi vrijeđaju Božje veličanstvo...i kao zadovoljštinu 
za kletve i druge uvrede?« Ako se svijet ne popravi doći će ponovno 
do ratova, strašnih progona i velikih nevolja. U trećem ukazanju, svi 
prisutni su čuli kako je Lucija djevojčica od deset godina kriknula 
kao daje vidjela nešto strašno. S vremenom je otkrila da im je Majka 
Božja pokazala otvoren pakao, s valovima od ognja!« U ognjenom 
mom vidjeli smo đavle i pogubljene duše u čovječjem obliku, no sve 
opaljene ili prozirno usijane, kako ih plamenovi bacaju kao iskre ili 
dim u požaru, da ih zatim opet proždiru ili gutaju kao ugarke, koji 
padaju natrag u oganj... To se događalo uz njihovo strašno jaukanje 
i uz krikove boli i očajavanja, da nam je strah i groza išla do mozga... 
Đavli su se razlikovali od duša po svojim ružnim i odvratnim 
oblicima strašnih, nama nepoznatih zvijeri, crnih ili užarenih kao 
ugalj« - Dva su, dakle, vida kazni za grijeh. Nevolje na zemlji, 
posebno ratovi gdje mnogi gube život, a na drugom svijetu muke u 
paklu. Najmlađa od vidjelica Jacinta, koja je navršila šest godina 
nabraja grijehe koji najviše izazivaju srdžbu Božju i kazne. Među 
ostalim navodi: »Grijesi nemarnosti i sramoćenje Isusa u Presv. 
Oltarskom Sakramentu, grijesi psovke i kletve, grijesi huljenja na 
Boga i sramoćenja prečistog Srca Marijina.« Treba naglasiti, da su 
vjerodostojna. Možda je uz ostalo, baš ta izjava djece, kako kaže 
jedan komentator, kojim se potvrđuje vjekovna nauka Crkve, da Bog 
dobro nagrađuje, ali i zlo kažnjava. Baš tako su, da završimo ovo 
razmatranje, vjerovah i prema tome postupali i Sabor, i hrvatski 
gradovi: Psovka uvreda Božjeg veličanstva, i uzrok Božjih kazni. 


Vrijeme između đva rata (1918 - 1945) 


Narodni prvaci protiv psovke . Petnaestog lipnja 1923. godine 
izašao je proglas narodnih prvaka protiv psovke, a potpisali su ga na 

njihov poziv, svi uredi, vlasti i društva, bez obzira na vjersku 
pripadnost. U proglasu se veli da je psovka najopćenitija i 
najodumija mana našeg naroda. Opet jedno priznanje narodnog 
grijeha. U proglasu se kaže: »Našem blagoglasnom jeziku daju 
prvenstvo među slavenskim jezicima radi njegove i snage i nježnosti, 
ali je on među slavenskim jezicima jedini unakažen barbarskom 
psovkom. Da, psovka je barbarizam, zmija otrovnica. Zbacili smo sa 
sebe jaram tuđinskog gospodara, oslobodili se ropstva: odbacimo sa 
sebe najsramotniji žig najsramotnijeg ropstva - ogavnu psovku. 
Narodni ponos neka složi sve rodoljube u boj protiv naše zajedničke 
sramote!« 

Crkva protiv psovke. Odmah poslije završetka rata, crkvene 
vlasti pozivaju na duhovnu obnovu. Između oba rata održavaju se 
brojne misije, duhovne obnove, korizmene propovijedi, čija je 
glavna tema - obraćenje, a naročito borba protiv psovke i bijele kuge. 
U tim nastojanjima zauzima najvidnije mjesto blage uspomene 
Kardinal Alojzije Stepinac, koji postaje zagrebačkim nadbiskupom 
1934. godine. Pregnuo je svim silama da obnovi rasuto stado Božje 
On uporno brani interese svojeg naroda. Bez prestanka pismima i 
susretima s beogradskim vlastima, ustaje protiv nepravde i 
diskriminacije koju hrvatski narod doživljava u državnoj zajednici. 
Tako će činiti i za vrijeme rata, kao i neposredno nakon rata 
nastupanjem bezbožne uprave. 

Posebno moramo naglasiti ono što je i smisao njegove visoke 
pastirske službe. Sve čini da duhovno pridigne i svećenike i vjernike. 
Među ostalim, svi njegovi životopisci naglašavaju njegovu upornu 
borbu protiv narodnih grijeha: u prvom redu protiv psovke, pa bijele 
kuge, razvrata i drugih mana. O. Alojzije Benigar u svojem 
izvanrednom životopisu Kardinala piše: Narodni poroci: Kletva, 
psovka, bijela kuga, nisu bili samo povod za priređivanje 
pokorničkih procesija, da bi se pružila zadovoljština Božjoj 
pravednosti, nego je on u takovim zgodama nastupao kao 
propovjednik pokore. Poput starozavjetnih proroka, čijim se riječima 
često služio, poziva na pokoru, obraćenje, i to potpuno, na promjenu 
života!« Prvih godina svoje natpastirske službe određuje za cijelu 
nadbiskupiju višemjesečnu obnovu s glavnom temom: borba protiv 
psovke. Tokom jedne pokorničke procesije vapije Majci Božjoj: 

»Oprosti nam, utješi nas! Pomozi nam« - Skrušeno priznaje najprije 
narodne grijehe: »Psovku, kletvu, bijelu kugu, nećudoredno 
odijevanje ženskinja i slično. Poziv je uvijek na kraju: Obraćenje i 
zadovoljština. Navodimo kronološkim redom nekoliko izvoda iz 
životopisa O. Benigara, u kojima se govori posebno o nadbiskupovoj 
neprestanoj borbi protiv vjekovnog zla našeg naroda: psovke. 

Revnitelj protiv psovke. To je naslov jednog odlomka. Evo 
nekoliko redaka. Krašićki župnik J. Vraneković tokom zatočeništva 
Kardinalova u rodnoj župi, kroz cijeli niz godina vodio je razgovore 
s nadbiskupom. Jednom mu je prilikom rekao, kako niti u Rimu, 
prigodom njegova imenovanja kardinalom, nisu uopće spomenuli 
ime Hrvat. Nadbiskup je rekao: »Mislim ono, to mi je toliko puta 
palo na pamet, da mi Hrvati toliko blatimo i sramotimo psovkom i 
kletvom Ime Božje, pa Gospodin ne da, da se znade za naše ime. 
Znam da i drugi narodi vrijeđaju Boga , nažalost, ali tako otvoreno 
i sramotno kao mi, možda nitko na svijetu.« 

To bi mogao biti odgovor onima koji vele »da i drugi narodi 
griješe«, a netom napisani i navedeni članak o Hrvatima kao 
najvećim psovačima u svijetu, potvrđuje istinitost riječi svetog 
čovjeka i čovjeka velikog znanja do kojega je došao s mogućnošću 
uvida u mnoge podatke. Kardinal opet i opet naglašava svoje 
uvjerenje, da hrvatski narod teško trpi radi psovke. Imali smo 
Posavsku Hrvatsku, Dalmatinsku Hrvatsku, Ujedinjenu kraljevinu, 
Bosansku kraljevinu, Dubrovačku republiku, ali nikako se to nije 
dalo očuvati. Čini mi se da upravo radi nepoštivanja imena Božjeg 
među narodima!« Opet odgovor i isprikama o pukoj navici psovanja, 
kao i pokušajima da se opravda ta strašna opačina. Zavjerom šutnje 
ne samo da nećemo ništa učiniti, nego mnogo zla učiniti svojem 
puku. Pisac veli daje nadbiskup mnogo radi tog zla trpio i nabraja 
što je odmah od početka svoje natpastirske službe poduzimao. 

»Već kao koadjutor započeo je s tim zahvatima 1935. godine 
poziva sve svećenike zagrebačke nadbiskupije da upriliče dan 
zadovoljštine za sve grijehe psovke i kletve. - 1. svibnja 1937. 
ponavlja taj poziv, oštrim riječima predbacujući nedostatak 
zalaganja u toj borbi protiv psovke. Služi se riječima proroka 
Jeremije. On veli: »Mogli bismo zaista, reći plačući s prorokom 

Jeremijom. On veli: »Čudite se tomu, nebesa, i zgrozite se, ražalostite 
se veoma!« 

Iste godine u lipnju izdaje opširnu okružnicu protiv psovke i 
kletve i upravlja ju svim vjernicima. U prvom dijelu okružnice 
razlaže kako su psovka i kletva neizmjerna uvreda Božjeg 
veličanstva, a ta uvreda povlači za sobom vremenitu i vječnu 
kaznu,koja ne pogađa samo pojedinca već i cijeli narod. S bolju 
ustanovljuje daje »val bogumrske hule i odurne psovke protiv Boga 
i Božjih stvari zašao preduboko u sve slojeve našeg naroda. No, jer 
psovci nisu odani samo pojedinci, nego uz male iznimke gotovo iz 
svili domova naših sela i gradova, đnevice se dižu grozne psovke, 
razumljivo je da smo vrijedni kazne i kao zajednica i narod...« 

»Ova rak-rana razjeda i naše obitelji, trnje i našu mladež, 
oduzimlje blagoslov i milost, nadnaravnu sreću i blagodat našem 
Hrvatskom narodu!« »Koliko ogorčenja i oštre osude radi psovke, 
toliko svete brige i želje da pomogne svojem narodu.« 

Vrijeme drugog svjetskog rata - Stravična bilanca. Članak sa 
potresnim podacima izašao je u Glasniku Srca Isusova, a napisan je 
na temelju takovih podataka, da ga se sjećam nakon gotovo pedeset 
godina - veli jedan svećenik. Evo cijelog članak: »Psovač je kao 
paklena aždaja, koja riga svoj bijes i pakleni oganj na Boga, presvetu 
Djevicu, i na sve sveto. Psovkom se zameću kavge, ubija se duša. 
Psovač se natječe u zloći sa stanovnicima samoga pakla! Istrijebimo 
gadnu psovku, borimo se protiv nje!« 

Naslov iz članka je iz Glasnika Srca Isusova 1944. godine - strana 
100. Napisan je pri kraju drugog svjetskog rata, koji je uzrokovao 
smrt ili nestanak 100 milijuna ljudi. Nastavljam s tekstom. Činjenice. 
»Naš narod krvari od jedne strahovite rane. Duboka je i opasna. U 
naše narodno tijelo zaboden je jedan duboki klin. Dovodi to u pitanje 
i samu opstojnost našega naroda. 

Čitali smo u posljednje vrijeme u našim novinama (Kršćanska 
škola - 1944 - br. 1, 2) jednu statistiku. Izračunali su koliko puta se 
psuje psovka u našim župama. I da slika bude što vjernija, uzeli su 
jednu župu u blizini Zagreba, drugu iz Podravine, a treću iz Slavonije. 
Rezultati?... Strašno, ali istinito. U te tri župe opsuje se godišnje 
velika psovka, tj. ona koja je po sebi smrtni grijeh jedanaest i pol 

milijuna puta. U tri župe - dakle, na svaku od tih župa otpada godišnje 
oko 4 milijuna psovki. Ali računajte dalje! Ne bježimo od istine! 

Uzmimo da na svaku našu župu otpada godišnje ne 4 milijuna 
psovki, nego »samo« 2 milijuna. Pomnožimo sada ovaj broj sa 
brojem svih naših župa i dobiti ćemo bez velikog mudrovanja, broj 
psovki što ih katolici kod nas opsuju kroz jednu godinu. 

To znači: 2.000.000 psovki u jednoj župi, pomnoženo sa 1200 - 
toliko ima otprilike u nas župa - daje 2.400.000.000 (dvije 
milijardečetrsto milijuna) psovki. Dakle: U godini dana uvrijedimo 
Svemogućega Boga sa dvije milijarde i četiri stotine milijuna psovki, 
i to samo katolici bez inovjeraca. To je dvije i pol tisuće milijuna. 

Smijemo li ostati hladni na to i ne hajati za tu strašnu činjenicu. 
Ne bi li to značilo ostati ravnodušan i nehajan prema našem »biti ili 
ne biti«? Braćo, ne varajmo se, pogledajmo istini u oči, barem mi, 
koji donekle znamo tko je Bog, i prema tome barem nekako 
naslućujemo svu strahotu psovke! Pogledajmo ovaj broj, a onda 
pogledajmo na naše domove, na popaljena i uništena ognjišta, na 
strašni rat i priznajmo. 

»Bože, nemamo pravo da ti prigovaramo, što si nam počeo 
odgovarati na naše izazove. U naše je narodno tijelo zaboden 
smrtonosnj trn. Mi ga moramo bezuvjetno iščupati!« 


9\[arodsvima poznat po psovci 


Još prije nekoliko desetaka godina mogao se pročitati jedan 
događaj koji govori o ružnoj slici koju naš narod ostavlja strancima 
svojom psovkom i prostotom. Mladi svećenik Hrvat studirao je u 
Parizu još prije svjetskog rata, i tu se upoznao s francuskim 
svećenikom, koji je proputovao našom domovinom. S divljenjem je 
govorio o našem mom, rijekama, planinama i plodnim ravnicama. 
Naš je zemljak osjećao radost i ponos. No tada je Francuz promijenio 
izraz lica i s ogorčenjem rekao. Krasno vam je more, no svuda vam 
odjekuju najružnije psovke. Psovka se čuje i u vašim gradovima i 
selima i u planini i u dolini. Mi Francuzi imamo takovih bezbožaca 
koji bi i zvijezde skinuli s neba da dokažu da Boga nema, ah takovih 

stravičnih psovki i psovača, toga zaista nemamo!« - Stoje mogao na 
to odgovoriti naš svećenik, nego sa stidom oboriti glavu. Kakove 
sramote radi naše prostote! 

Govori kineski , psuje hrvatski. Zapisao jedan svećenik iz naše 
Dalmacije. Veliko pristanište kamo dolaze parobrodi iz cijelog 
svijeta. Ulicom Splita idu dva Kineza, mornara i razgovaraju - 
dakako kineski. Kako se svećenik našao iza njih, imao je prilike da 
svaki čas čuje psovku na hrvatskom, i to onu najgom, jer Kinezi 
nemaju psovke u svojem liječniku, pa im u tu svrhu služi hrvatski 
jezik. - Tko zna koliko su puta ti Kinezi u bjesu svojoj djeci psovali: 
hrvatski. Ovi to zapamtili, pa i oni psovali svojoj djeci. Kako to već 
ide, jer se događaj zbio pedesetih godina. Tako jedan narod posta 
učitelj psovke svim narodima. Od zapad do istoka. 

Znaju psovati i santi, ali više vole hrvatski. Dva naša svećenika 
idu ulicama Subotice. Tu zajedno s Hrvatima žive mnogi Mađari. 
Kako to već bude na ulici, nađoše se svećenici neposredno iza 
građana Mađara. Govore svojim jezikom, koji svećenici baš ništa ne 
razumiju. No jedno su ipak razumjeli - cijeli niz psovki, i to ne 
malenih koje su dvojica ispred njih uporno ponavljali. Govori se o 
Mađarima kao najvećim psovačima uz Hrvate i Talijane. I oni imaju 
svoje psovke. Naše su im ipak, kako izgleda jače. Pa tako vele i 
novinari, naši propovjednici, i oni koji žive s drugima. Kakove 
strahote i kakove sramote. Jer: radi se o najvećim pogrdama. 

Tko to ide? I to je izvještaj ali ne svećenika, nego našeg novinara, 
koji je lutajući svijetom dospio u jednu veliku indijsku luku. Na obali 
mnoštvo svijeta, koje čeka da se parobrodi ukotve. Izdaleka novinar 
opazi da se približuje jedan veliki prekooceanski parobrod iz naših 
strana. Čuje različite komentare. Jedan od Indijaca glasno govori: 
»Idu oni: Boga, Boga!« - tu se ne može govoriti samo o stidu radi 
našeg čovjeka, koj ije svojom bogopsovkom udario na $voje čelo žig 
najveće sramote. Žig hulitelja imena Božjega. Svi nas znaju, je li? 
Da nas zna i Gospodin Bog o tome nema dvojbe. A to je onaj koji 
nagrađuje dobro, i kažnjava zlo. A ima li većega od psovke? 

Naš misionar. Dragi naš otac Gabrić, sada već pokojni, došao je 
avionom u domovinu. Čim je izašao iz aviona, začuo je strašnu 
uvredu Bogu, veliku psovku. Kako smo mogli pročitati u našem 
glasilu, bolno ga se to dojmilo. U razgovoru s našim vjerskim 

dopisnicima je rekao: »Da sam ja župnik u Hrvatskoj, svake nedjelje 
bi govorio protiv psovke!« Mnogo ima takovih koji to stvarno i čine. 
Drugi bi to isto morali činiti, da ne bude ona opomena dana proroku 
Ezekijelu: »Ako prorok šuti...« No svećenici ne mogu svugdje 
dospjeti, a većina onih koji psuju, slabo pohađaju crkvu. Radi tog 
razloga, govoriti protiv psovke, moraju svi oni koji iole osjećaju za 
svojega Boga. 

Žena protiv psovke. Priča o svojem mužu. Dobar je i radin, 
povremeno pođe i u crkvu ali dostaje kakova sitnica da se razgnjevi 
i izreda gomilu najgorih psovki. Žena ga povremeno opomene, ali 
ne smije previše »da još gorje ne psuje!« Jednog dana joj je konačno 
prekipjelo, pa stane pred njega stisnutih pesnica i sa suzama u očima 
poviče: »dosta mije tvojih strašnih uvreda kojima napadaš Boga u 
kojega vjeruješ. Lijepo te molim, kada se razljutiš, udari me, razbij 
mi glavu, ali nemoj vrijeđati Boga u mojoj kući i pred mojom i 
tvojom djecom. »Iza loga je udarila u grčevit plač da se i goropadni 
muž potresao. Zašutio je kao zaliven, a navečer joj je ozbiljno rekao 
»Dajem ti riječ da više nikada neću psovati!« 

Poziv naših biskupa vjernicima. Pred nešto više od dvadeset 
godina, još za bezvjerskog režima, naši su biskupi uputili našem 
narodu Okružnicu s pozivom na borbu protiv psovke: 

»Predragi vjernici! Odazovite se glasu i pozivu vaših biskupa, 
koji vas pozivaju u borbu protiv psovke za čast i slavu Božju. O kako 
je veliko ime Božje, kao je slatko presveto ime Isusovo, kako je 
uzvišeno ime Marijino! Kako su časna imena anđela i svetaca. Stoga 
neka ih nikada ne oskvmu vaša srca i ne povrijede vaša usta. 
Poslušajte riječi apostola Pavla: »Neka se svaka psovka i gorčina 
ukloni između vas!« (Ef 4,31) 

Odazovite se pozivu sv. Augustina: »Ne kunite jezikom svojim, 
koji je stvoren za slavu i hvalu Božju!« Odazovite se pozivu sv. Ivana 
Zlatoustog koji veli: »Ti si čovjek i ne ponizuj se do životinje. Usta 
imaš ne da vrijeđaš, jezik ti je dan ne da vrijeđaš i psuješ, nego da 
njima Boga hvališ i slaviš... Možeš doći u težak položaj da ne možeš 
govoriti. Možda s vremenom oslabiš i zamijeniš. Ali doklegod imaš 
svijesti treba da slaviš Boga. Hvali Gospodina ustima za svoje 
spasenje, hvali Boga srcem za svoje opravdanje!« Naša Hvala 

Gospodinu neka bude onakva kakvom je prožet i zanesen klicao sv. 
Ignacije mučenik: 

»Može mi krvnik zatvoriti usta da ne izgovaram presveto ime 
Isusovo, ali ne može staviti zapreku srcu doklegod dišem, da ne 
ljubim svoga Spasitelja, Isusa Krista.« - Iz dna srdaca svojih, u 
djetinjoj privrženosti i ljubavi kličite uvijek i na svakom mjestu i u 
svakom času riječima proroka: »Blagoslivaj dušo moja Gospodina, 
i sve što je u meni neka blagoslivlja ime njegovo!« 

Svećenik , svetac protiv psovke. Govor je o već spomenutom 
svetom Ivanu don Boscu. Veliki prijatelj mladeži išao je s grupom 
mladih ulicom i začuo jednog kočijaša kako nemilosrdno tuče svoje 
konje pod teško natovarenim kolima, i pri tom izgovara najodvratnije 
psovke. Svetac reče djeci: »Idite za njim i neprestano vičite: Hvaljen 
Isus! Hvaljen Isus!« Tako je i bilo. Bogohulitelj ih je najprije 
začuđeno pogledao, a onda ošinuo konje da im umakne. Narod se 
počeo sakupljati i pitati što se dešava. Čovjek je bio u velikoj 
neprilici, i jedva se izgubio u jednoj od obližnjih ulica, praćen dječjim 
zazivima: »Blagoslovljen budi Bog!« 

Stranac protiv psovke. Pripovjeda svećenik voditelj jedne od 
katoličkih misija za Hrvate u Njemačkoj: »Vraćao sam se kući, a u 
kupeu sa mnom je bio njemački svećenik, povjesničar, koji je 
putovao u našu domovinu radi nekih istraživanja. Čim smo stigli u 
naš kraj, na jednoj stanici navali mnoštvo putnika tražeći mjesto u 
punom vlaku. Videći da nema mjesta Jedan naš radnik gadno opsova 
Boga. Tada mi Nijemac, povjesničar reče: »Vidite, velečasni Ja sam 
proučavao vašu povijest i često sam bio potresen užasnim 
stradanjima vašeg naroda. Moglo bi se reći na temelju proučavanja 
vaše povijesti, da ste vi jedan nesretan narod. Čini mi se da nije teško 
otkriti razlog vašim stradanjima i tolikim nedaćama. Svi smo malo 
prije čuli jednu strašnu psovku. Znate i sami da se takove grozote 
čuju kod vas na sve strane. Ako Bog ima, a ja u to, kao i vi, čvrsto 
vjemjem, završio je učeni profesor povijesti, onda on mora kazniti 
tu psovku i taj narod koji ga toliko psuje i tako teško pogrđuje.« - Ne 
piše ništa što je na to naš svećenik odgovorio. No, pitajmo se što je 
i mogao odgovoriti? Istina je da smo mah narod, da smo i radi toga 
mnogo stradali, ali znamo iz svete povijesti, iz Biblije, da je mah 
narod Izrael, kojega Gospodin Bog naziva: »crviću moj, ličinko 

73 



moja«, ipak uvijek nadvladao svoje brojne neprijatelje - kada su bili 
u prijateljstvu s Bogom. Isto tako, neprijatelji židovskog naroda su 
znali »da je Bog svoj narod predao u njihove ruke«, kada su zlim 
životom i različitim opačinama izgubili prijateljstvo s Bogom i 
njegovu svemožnu zaštitu. Nije li napokon hrvatski narod preživio 
za vrijeme viševjekovne borbe protiv Turaka, najčešće izdan od 
nezahvalne Europe. No tada se više molilo nego psovalo, više Boga 
zazivalo nego srdžbu njegovu izazivalo. Dostaje pogledati zaključke 
hrvatskog Sabora, promotriti život naših velikih prethodnika, pa da 
shvatimo zašto je hrvatski narod u to doba dobio naziv od Pape Loona 
X. - »Predziđe kršćanstva«. Podsjetimo još jednom, na opomene 
kardinala Stepinca, čiji je natpastirski život bio protkan upornom 
borbom protiv narodnih opačina, kao i neumornim upozoravanjem 
na opasnosti koje nam prijete od najvećeg zla - psovke. On reče: 
»Imali smo Posavsku Hrvatsku, Dalmatinsku Hrvatsku, Ujedinjenu 
kraljevinu, Trojednicu, Dubrova;ku republiku, ali nikako se to nije 
dalo očuvati. Čini mi se upravo radi nepoštivanja imena Božjega. 
Zaključimo: »Ono što sada imamo, možemo sačuvati samo uz pomoć 
Boga, štovanjem njegova imena.« 


%e,vnitđji za sCavu ‘Božju — BorBa protiv psovl^e 


Postupak pravog oca. Njegov sin Ante imao je desetak godina. 
Jednog dana kada se igrao u dvorištu opsuje Boga. U taj čas naišao 
je baš otac. Ništa mu nije rekao, nego gaje samo prijekorno pogledao. 
Kada je pala večer otac je pozvao u zajedničku sobu majku, sinove 
i kćeri. Nitko nije znao o čemu se radi. Kada su se svi skupili oko 
stola, otac pokaže prstom na Antu i reče: »Ovaj nesretnik usudio se 
danas opsovati sveto ime Božje. Vi znate da do današnjeg dana nitko 
nije u ovoj kući izustio niti najmanju psovku, a kamoli veliku.« Otac 
je zašutio, a s njime i svi ostali. Dječak brižne u plač, poleti prema 
ocu, klekne pred njega i ridajući zamoli da mu oprosti. Otac ga je 
zagrlio, privinuo ga uza se, a zatim naglo izašai napolje, jer su mu 
suze gmnule na oči. Sin nije nikada zaboravio taj događaj, pa i kad 

je otac već bio davno mrtav, pričao je o tome svojoj djeci i dodao: 
»Otada, kao i dotada u našoj se kući nije više psovalo. Toga su se 
držala i Antina djeca i djeca njegove djece. Tako odgajaju roditelji 
svoju djecu. (Iz starih zapisa) 

Da Isus ne čuje. U pojedinim zemljama na Zapadu nije rijetkost 
otkriti križ ne samo u bolnici i sudnici, nego i na zidu gostionice. U 
jednom njemačkom mjestu, pijano društvo posvađalo se oko karata 
i za tili čas pljuštale su prostačke riječi i psovke. To je slušao dječak, 
sin gostioničarev, otiđe iz gostionice, donese jednu stolicu, prisloni 
je uza zid i skine križ sa zida. Otac gaje začuđeno gledao a onda ga 
upitao: »Zašto si to učinio?« Sin mu je odgovorio: »Odnijeti ću Isusa 
u drugu prostoriju, da ne čuje tolike gadne psovke i riječi!« 

Takova plemenita misao se može roditi samo u srcu nevinog 
djeteta. No svi znamo, a na to psovači ne misle, da se pred Bogom u 
kojem, prema riječima Apostola živimo, mičemo se i jesmo »ne 
može ništa sakriti«. No uza sve to, dobrom srcu Božjem, ovakova 
pažnja i »zaštita« sigurno može donijeti utjehu i radost. 

Borba za život psovača. Pobožni redovnik Klaudije Bernard sav 
bi se sledio kada bi čuo kako netko psuje ime Božje. Zamolio je 
nekog kočijaša da ne psuje Boga, a ovaj ga u bijesu udari svom 
snagom po licu. No kreposni čovjek mu okrene i drugi obraz i 
ponovno ga zamoli da ne psuje Boga, a da ga može udariti još 
jednom, i još jednom i kolkogod hoće«. Mnogi ljudi udaraju pljuske 
čim ih netko uvrijedi. Ovaj je redovnik rado primio pljuske i uvrede, 
samo da se Bog ne vrijeđa. 

Griješili , ali su se i kajali. To je moralo biti prema svjedočanstvu 
starog rođaka negdje pri kraju prošlog stoljeća. On pripovijeda kako 
je živio u staroj slavonskoj zadruzi. Krdo krava, čopor konja, mnogo 
zemlje, posla preko glave za sve u obitelji. Desetgodišnji dječak 
dobio je u zadatak jednog dana, da prati strica koji će ići napasivati 
konje na pašnjak izvan sela, pokraj Save. Pomoći će mu da drži 
životinje na okupu. Bilo je to, priča on teško, jer bi se ždrebad i mlađi 
konji često poigravali, i udarili u trk igrajući se, pa ih je neprestano 
trebalo vraćati natrag. Pri kraju dana, pošli su za konjima kući. Do 
sela je bilo gotovo dva kilometra. Stric je išao cestom, skinuo šešir 
i nešto mrmljao mičući usnicama, kao da s nekim razgovara. Mali 
ga upita: »Čiko, što ti to šapćeš?« On je samo odmhanuo rukom i 

nastavio šaputati. Na ulasku u selom stavio je sesir na glavu i rekao 
malom nećaku: »Dite, uvridio sam dragog Boga u srdžbi, pa sam ga 
cijelim putem molio za oproštenje!« — Molio je za oprostenje, jer 
je J sagriješio, svjestan svoje krivice. Pravi gnjesmk, alt i pravi 
pokornik. Znali su griješiti, ali su znali i pokoru činiti. 


HuCa na ‘Boga i sve.u 

Sto znači huliti? Huli na Boga, tko podrugljivim riječima 
spominje ime Božje ili druga svela imena. Na neki način možemo 
ovdje uvrstiti sve nedostojne riječi, pogrde svetim predmetima, 
mšenje Bosu posvećenih znakova i slično. Psovač ime Božje i druga 
sveta imena izgovara uz besramne riječi. Mnogi to čine, iako to nije 
opravdana isprika, u nerazumnoj srdžbi, dok hulitelji smišljeno 
izruguju Boga, svece, i sve ono što se odnosi na Boga i vjeru. 

Biblija i hula na Boga. »A podrugivahu se i glavari svećenički 
govoreći: »Druge je spasio, neka spasi sam sebe, ako je on Krist 
Božji, Izabranik« —Tako čitamo u Evanđelju, u izvještaju o muci i 
smrti Gospodnjoj. Izrugivali su ga i vojnici govoreći: »Ako si ti kralj 
židovski, spasi sam sebe.« Pa čak i zločinac koji je bio s njim raspet: 
»Ej ti koji razvaljuješ hram i gradiš ga za tri dana, spasi sam sebe, 
siđi s križa!« — Slično i glavari svećenički s pismoznancima, 
rugajući se govorahu jedni diugima: »Druge je spasio, sebe ne može 
spasiti. Krist kralj Izraelov! Neka sad siđe s križa da vidimo i 
povjerujemo!« — Prave i najteže pogrde i poruge, počevši 
židovskih svećenika i poglavara, pa sve do vojnika i razbojnika. 
Izgleda da su pod križem Isusovim predstavnici svih bogohulaca i 
psovača sve do naših dana. 

Potres u Messini. »Više od 150.000 stanovnika Messine mirno 
je spavalo u prvim jutarnjim satima sudbonosnog ponedjeljka -8. 
prosinca 1908. godine. A onda se iznenada čuo iz daljine neki 
neobični strašni zvuk nalik na zviždanje i fijukanje što prati postanak 

velikih uragana. Zviždanje se uskoro pretvorilo u muklo zavijanje 
neobične snage i jačine a onda se začula strašna detonacija nalik na 
udarac groma. Tada se desilo ono najgore i najstrašnije: zemlja i tlo 
na kojern je stajala Messina stalo se zibati i lelujati poput olujnog 
mora. Čitava se Messina tresla, kao da ju je prodrmala ruka nekog 
nevidljivog diva. U tren oka stali su se rušiti čitavi blokovi kuća 
prepunih ljudi; ulice i ceste stale su se dizati i spuštati i s njih su se 
odvajale ogromne ploče asfalta, dok je istovremeno na ljude padalo 
crepovlje s okolnih kuća, pa i čitave kuće. Sve je to bilo popraćeno 
zaglušnom tutnjavom koju su stvarali zvukovi što su nastajali kad su 
se rušile kuće kao da su od karata. 

U svega pola minute taj nekada prekrasni slavni grad predstavljao 
je ogromnu gomilu ruševina, koje su pokopale pod sobom desetke 
tisuća ljudi, žena i djece, koji su još malo prije mimo spavali. Začuli 
su se očajnički krikovi tisuća preživjelih koji su izletjeli iz ruševina 
svojih kuća, a onda jurnuli ulicama zakrčenim ruševinama i 
lješinama prema mom, nadajući se da će se na taj način spasiti. 
Međutim, potres još nije prestao, jer je nekoliko njegovih udaraca 
još jednom potreslo ostatke ostataka Messine. I tako su se na gomilu 
koja je jurila ulicama prema luci, stale rušiti čitave kuće, i krovovi, 
komadi namještaja pa i lješine poginulih. Mnogi od onih koji su 
uspjeli izbjeći prvom udam potresa, poginuli su sada. Konačno je 
ipak nekoliko tisuća izbezumljenih od užasa uspjelo da se dokopa 
obale mora, i da se tamo skupe na gatu. 

»Vjesnik« 

Samo jedno nema u izvještaju, koji je donio »Vjesnik« na 45 
godišnjicu od katastrofe. Nema ovog podatka. Na sam Božić 1908. 
godine, tri dana prije potresa, gradski list »II Telefono« donio je 
rugalicu ispjevanu »Malom Isusu«, na sam njegov rođendan: »O 
Djetiću maleni, pošalji nam potres, da vidimo da si ti Bog, molimo 
te, makar jedan mali potresić« - novine u povelikom gradu nisu 
mogle izlaziti ako nije bilo barem nekoliko tisuća pretplatnika. One 
su i sačuvane s datumom 25. XII. 1908. Sam potres je došao 28. XII. 
1908. Ovdje ne može biti ni govora o nekoj priči. No da li je potres 
došao radi javne hule ili ne, nije nama dano da sudimo. Jedno je 
sigurno: Da nije došao kao nagrada, a da se često ističe u vjerskim 

spisima istina da ratovi, suša, poplave, epidemi je, glad, nerodica pa 
i potresi dolaze kao kazna za grijehe. Pametnom dosta! 

Pogrde krizu i kazna za zločin. Stariji pamte, koliko je bilo 
zločinačkih rušenja križeva i drugih vjerskih znakova neposredno 
nakon rata. Kako je poznato, činili su to ljudi bez ljudskih kvaliteta 
koje nije ništa ispričavala haranga protiv vjere i Crkve. U dnu svakog 
iole poštenog srca, postoji svijest o granici preko koje se ne može 
prijeći i ostati čovjek. 

On je pripadao grupi aktivista, koji su divljali po malom gradiću. 
Jedne noći su polupali sve prozore na župnom domu. a onda posli na 
luđački podvis. Na jednom od gradskih raskršća stajao je križ star 
preko sto godina. Srušili su ga i smrvili u komadiće. To je djelo 
izazvalo zgražanje svih stanovnika i opću osudu. No ti je djelo 
izazvalo još nešto. Nesretnik koji je križ srušio, jedne večeri se popeo 
na voćku da ubere plodove. Nije vidio u mraku da kroz krošnju 
prolaze žice sa strujom. Uhvatio je jednu i pao na zemlju mrtav. I on 
i onaj koji gaje pridržavao. 

Žalosno je i jedno i drugo. I oboreni križ, i na zemlju oboreni 
rušitelji križa. Možda je i to puki slučaj? Bog zna što je na svari. 


'J{ecitaL 

Gospode, Ti stvori nebeske čete 
Anđela bijelih korove svete, 

Da Tebe hvale i Tebe slave. 

Sveti pjevaju vijekom prigibljuć glave! 


(Svi): A ti moj oče, i sestro i brate 
Zar psovkom strašnom usta tvoja blate 
Tog svetog, moćnog i velikog Boga 
Gospodara — anđela — i tvoga ? 

To divno sunce i zvijezde sjajne 
I svemira cijelog nebrojene tajne. 
Za Tobom viču i o Tebi zbore: 

Ruke nas Tvoje, o Gospode, stvore! 


(Svi): A ti moj oče, i sestro i brate 
Zar psovkom strašnom usta tvoja blate 
Tog svetog, moćnog i velikog Boga 
Gospodara — svemira — i tvoga ? 


Doline plodne i visoke gore, 

Rijeke, jezera i plavetno more, 
Gromi, oluje, povodanj i suša, 

Tisuć vjekova glas Tvoj samo sluša! 


(Svi): A ti moj oče, i sestro i brate 
Zar psovkom strašnom usta tvoja blate 
Tog svetog, moćnog i velikog Boga 
Gospodara — sve zemlje — / tvoga ? 


Plodovi zemelj i mirisno cvijeće. 
Lugovi, šume i rodno drveće, 
Dobrote Tvoje brojne znake niž.u 
I Tebi gore, miris hvale dižu! 


(Svi): A ti moj oče, i sestro i brate 
Zar psovkom strašnom usta tvoja blate 
Tog svetog, moćnog i velikog Boga 
Gospodara — prirode — i tvoga ? 


Mušice sitne što po zraku zuje, 
1 cvrkut ptica što svuda se čuje, 





Stoka sto muče, zvijeri svojom rikom. 
Hvalu Ti daju, Teb’ i drugom nikom! 


(Svi): A ti moj oče, i sestro i brate 
Zar psovkom strašnom usta tvoja blate 
Tog svetog, moćnog i velikog Boga 
Gospodara — sveg živog — i tvoga ? 

O, prosti, Bože, prosti svome puku 
1 pruži svoju milostivu ruku, 

Al, ne da zatreš i osvetiš Ime 
Sto tako strašno titramo se njime! 

Već pniž.i ruku u grudi svom puku 
(Svi): O, pruži ruku u grudi svom puku! 

Izvadi kamen iz. srca, i plamen 
(Svi): Izvadi kamen iz. srca, i plamen! 

(Svi): Zapali jarki, da oganj mu žarki 
Raspali grudi, da budemo ljudi 
(Svi): Raspali grudi, da budemo ljudi! 

Da psovka kleta, nestane sa svijeta! 

(Svi): Da psovka kleta, nestane sa svijeta! 

Da rod moj dragi, Tebe, Bože blagi 
(Svi): Da rod moj dragi, Tebe Bože blagi 
Štuje i ljubi, duše ne izgubi! 

(Svi): Štuje i ljubi, duše ne izgubi! 

Da ljubi Tebe, Ijubeć spasi sebe! 

(Svi): Da ljubi Tebe, Ijubeć spasi sebe! 

O — prosti Bož.e, prosti svome puku, 
i pruži svoju dobrostivu ruku! 

Svi: O, pruži ruku svom hrvatskom puku! 

Željko R. Pavličić 
Štitar 1953. g. 

Izašlo od istog autora: 

1. Obrazložena pokornost - rasprodano 

2. Predbraćna čistoća - rasprodano 

3. Ljudska riječ o Božjoj riječi - rasprodano 

4. Porođaj, pilula, pobačaj - rasprodano 

5. Dođi Duše Presveti - rasprodano 

6. Ispovijed: Odakle? Zašto? Kako? I., II., III., IV. i V. 
izdanje rasprodano 

7. Sv. pričest - Kruh života - rasprodano 

8. Stvoritelj vidljivog i nevidljivog svijeta I izdanje - rasprodano 

9. Četvrta zapovijed Božja - rasprodano 

10. Dužnosti roditelja - rasprodano 

11. Roditelji odgojitelji - rasprodano 

12. Muško i žensko stvori ih - rasprodano 

13. Alojzijc iz Slavonije - rasprodano 

14. Razapeta domovina - rasprodano 

15. Blaženi čista srca - rasprodano 

16. Čovjek protiv Boga I . II. i III. izdanje - rasprodano 

17. Posljednje stvari čovjeka - rasprodano 

18. Kristova Crkva i Kristovi svećenici - rasprodano 

19. Mudri izbor, sretni brak - rasprodano 

20. Brošurica »Nauka i predbračni život« - rasprodano 

21. Stvoritelj vidljivog i nevidljivog svijeta II izdanje - rasprodano 

22. Ispovijed: Odakle? Zašto? Kako - VI. skraćeno izdanje - rasprodano 

23. Ispovijed: Odakle? Zašto? Kako - VII. skraćeno izdanje 
- rasprodano 

24. Dođi Duše Presveti - II skraćeno izdanje - rasprodano 

25. Sv. Pričest - Kruh života - skraćeno izdanje - rasprodano 

26. Misionarka iz Hrvatske 20 godina u Zambiji -1. izdanje - rasprodano 

27. Djeca i roditelji - II. izdanje - mala zaliha 

28. Psovka govor pajcla - I. izdanje 

Narudžbe: 

Željko Pavličić - Strossmayerov trg 5 
31400 Đakovo - Tel. 031/813-138 




